СТРАТЕГИЈА РАЗВОЈА ЛОКАЛНЕ САМОУПРАВЕ У РЕПУБЛИЦИ СРПСКОЈ

- Нацрт –

Новембар 2022.

Садржај:

[1. Увод 7](#_Toc119672981)

[2. Анализа стања локалне самоуправе у Републици Српској 9](#_Toc119672982)

[2.1. Уставоправни оквир за локалну самоуправу у Републици Српској 9](#_Toc119672983)

[2.1.1. Уставно одређење локалне самоуправе 9](#_Toc119672984)

[2.1.2. Преглед закона о локалној самоуправи 10](#_Toc119672985)

[2.1.3. Преглед самосталних надлежности јединица локалне самоуправе 12](#_Toc119672986)

[2.1.4. Пружање услуга 14](#_Toc119672987)

[2.1.5. Локални развој 15](#_Toc119672988)

[2.1.6. Финансирање локалне самоуправе 17](#_Toc119672989)

[2.1.7. Надзор над радом органа јединица локалне самоуправе 19](#_Toc119672990)

[2.1.8. Заштита права локалне самоуправе 20](#_Toc119672991)

[2.1.9. Савез општина и градова Републике Српске 20](#_Toc119672992)

[2.2. Европски оквир локалне самоуправе 21](#_Toc119672993)

[2.2.1. Европска повеља о локалној самоуправи 22](#_Toc119672994)

[2.2.2. Индекс локалне аутономије 24](#_Toc119672995)

[2.3. Преглед јединица локалне самоуправе у Републици Српској 25](#_Toc119672996)

[2.3.1. Преглед ЈЛС према степену развијености 26](#_Toc119672997)

[2.3.2. Преглед ЈЛС према економским показатељима 27](#_Toc119672998)

[2.3.3. Преглед ЈЛС према демографским показатељима 30](#_Toc119672999)

[2.3.4. Преглед ЈЛС према буџетским средствима и издацима 32](#_Toc119673000)

[2.4. Уочена проблематика у функционисању јединица локалне самоуправе у Републици Српској 34](#_Toc119673001)

[2.4.1. Оптимизација броја запослених у градској, односно оптинској управи 34](#_Toc119673002)

[2.4.3. Негативан утицај пандемијске кризе на финансије ЈЛС 37](#_Toc119673003)

[2.4.4. Неефикасно управљање некретнинама у ЈЛС 37](#_Toc119673004)

[2.4.5. Кључни налази и препоруке Извјештаја Заједничке комисије за локалне власти 38](#_Toc119673005)

[2.5. Вредновање остварења претходне стратегије развоја локалне самоуправе 39](#_Toc119673006)

[2.6. Изазови за наредни стратешки период 43](#_Toc119673007)

[3. Стратешка оријентација 44](#_Toc119673008)

[3.1. SWOT анализа 44](#_Toc119673009)

[3.2. Стратешко фокусирање 46](#_Toc119673010)

[3.3. Визија развоја локалне самоуправе 47](#_Toc119673011)

[3.4. Стратешки циљеви са индикаторима 48](#_Toc119673012)

[3. Приоритети и мјере 52](#_Toc119673013)

[3.1. Преглед приоритета и мјера за 1. стратешки циљ 52](#_Toc119673014)

[3.1.1. Преглед мјера за приоритет *1.1. Унапређење регулаторног и институционалног оквира за локалну самоуправу* 54](#_Toc119673015)

[3.1.2. Преглед мјера за приоритет *1.2. Унапређење хоризонталне и вертикалне сарадње* 55](#_Toc119673016)

[3.1.3. Преглед мјера за приоритет *1.3. Подршка општинама које немају урбану инфраструктуру* 56](#_Toc119673017)

[3.2. Преглед приоритета и мјера за 2. стратешки циљ 57](#_Toc119673018)

[3.2.1. Преглед мјера за приоритет *2.1. Системско повећање прихода локалне самоуправе* 57](#_Toc119673019)

[3.2.2. Преглед мјера за приоритет *2.2. Ефикасније и транспарентније управљање буџетским средствима у ЈЛС* 59](#_Toc119673020)

[3.2.3. Преглед мјера за приоритет *2.3. Ефикасније управљање имовином ЈЛС и одрживо управљање локалним ресурсима* 60](#_Toc119673021)

[3.3. Преглед приоритета и мјера за 3. стратешки циљ 60](#_Toc119673022)

[3.3.1. Преглед мјера за приоритет *3.1. Унапређење управљања и организације локалних управа* 61](#_Toc119673023)

[3.3.2. Преглед мјера за приоритет *3.2. Унапређење управљања и организације јавних предузећа и установа* 62](#_Toc119673024)

[3.3.3. Преглед мјера за приоритет *3.3. Изградња капацитета локалних управа, јавних предузећа и установа* 63](#_Toc119673025)

[3.3.4. Преглед мјера за приоритет *3.4. Унапређење локалног развоја* 64](#_Toc119673026)

[3.3.5. Преглед мјера за приоритет *3.5. Јачање учешћа грађана у пословима и развоју ЈЛС* 65](#_Toc119673027)

[3.4. Преглед приоритета и мјера за 4. стратешки циљ 66](#_Toc119673028)

[3.4.1. Преглед мјера за приоритет *4.1. Унапређивање квалитета и доступности управних услуга* 67](#_Toc119673029)

[3.4.2. Преглед мјера за приоритет *4.2. Унапређивање квалитета и доступности комуналних услуга* 68](#_Toc119673030)

[3.4.3. Преглед мјера за приоритет *4.3. Унапређивање услуга јавних установа* 69](#_Toc119673031)

[4. Стратешки пројекти 71](#_Toc119673032)

[4.1. Успостављање Центра за истраживање и развој политика локалне самоуправе 71](#_Toc119673033)

[4.2. Успостављање Ресурсног центра за подршку неразвијеним/неурбаним општинама 72](#_Toc119673034)

[4.3. Развој система обука за локална јавна предузећа и установе 72](#_Toc119673035)

[5. Опис унутрашње и међународне усклађености документа 73](#_Toc119673036)

[5.1. Екстерна усклађеност 73](#_Toc119673037)

[5.1.1. Усклађеност са европским оквиром 73](#_Toc119673038)

[5.1.2. Усклађеност са Оквиром за реализацију циљева одрживог развоја у БиХ 74](#_Toc119673039)

[5.1.3. Усклађеност са секторским стратегијама и другим документима 74](#_Toc119673040)

[5.1.4. Интерна усклађеност 76](#_Toc119673041)

[6. Оквирни финансијски план 77](#_Toc119673042)

[7. Оквир за спровођење, праћење, извјештавање и вредновање 79](#_Toc119673043)

[8. Прилози 83](#_Toc119673044)

[8.1. Сажети преглед стратешких циљева, приоритета и мјера 83](#_Toc119673045)

[8.1.1. Сажети приказ приоритета и мјера за 1. стратешки циљ 83](#_Toc119673046)

[8.1.2. Сажети приказ приоритета и мјера за 2. стратешки циљ 86](#_Toc119673047)

[8.1.3. Сажети приказ приоритета и мјера за 3. стратешки циљ 90](#_Toc119673048)

[8.1.4. Сажети приказ приоритета и мјера за 4. стратешки циљ 95](#_Toc119673049)

[8.2. Детаљан преглед мјера 100](#_Toc119673050)

[8.2.1. Детаљан преглед мјера за први стратешки циљ 100](#_Toc119673051)

[8.2.2. Детаљан преглед мјера за други стратешки циљ 109](#_Toc119673052)

[8.2.3. Детаљан преглед мјера за трећи стратешки циљ 121](#_Toc119673053)

[8.2.4. Детаљан преглед мјера за четврти стратешки циљ 136](#_Toc119673054)

**СКРАЋЕНИЦЕ**

АДУ Агенција за државну управу

БДВ Бруто-додана вриједност

БДП Бруто-друштвени производ

БиХ Босна и Херцеговина

ВСС Висока стручна спрема

ДОБ Документ оквирног буџета

ДТ Дигитална трансформација

ЕУ Европска унија

ФСОРС Фонд солидарности за обнову Републике Српске

ЗзЗ Завод за запошљавање

ЗПК Занатско-предузетничка комора

ИРБРС Инвестиционо-развојна банка Републике Српске

ЈЛС Јединица локалне самоуправе

ЈКП Јавно комунално предузеће

ЈП Јавно предузеће

ЈПП Јавно-приватно партнерство

ЈУ Јавна установа

ЛС Локална самоуправа

МЕИМС Министарство за европске интеграције и међународну сарадњу

МЕР Министарство енергетике и рударства

МЗ Мјесна заједница

МЗСЗ Министарство здравља и социјалне заштите

МНРВОИД Министарство за научно-технолошки развој, високо образовање и информационо друштво

МПОС Министарство породице, омладине и спорта

МПП Министарство привреде и предузетништва

МПШВ Министарство пољопривреде, шумарства и водопривреде

МПУГЕ Министарство просторног уређења, грађевинарства и екологије

МСВ Министарство саобраћаја и веза

МСП Мала и средња предузећа

МУЛС Министарство управе и локалне самоуправе

МТТ Министарство трговине и туризма

НВО Невладине организације

ОЦД Организације цивилног друштва

ПК Привредна комора

PIPLS Пројекат унапређења ефикасности локалних услуга у БиХ

РАРС Развојна агенција Републике Српске

РУГИП Републичка управа за геодетске и имовинско-правне послове

СОГРС Савез општина и градова Републике Српске

ССП Споразум о стабилизацији и придруживању

UNDP Развојни програм Уједињених нација

ТОКИС Тијело за операционализацију и координацију имплементације стратешког документа

# 1. Увод

Народна скупштина Републике Српске на 26. посебној сједници, одржаној 14. децембра 2021. године, усвојила је Програм економских реформи Републике Српске за период 2022-2024. година, којим је, као једна од активности, дефинисано доношење Стратегије развоја локалне самоуправе у Републици Српској за период 2022-2028. година.

Нацрт овог стратешког документа припремила је Радна групе за израду Стратегије развоја локалне самоуправе у Републици Српској за период 2022-2028. година, коју је именовао Министар управе и локалне самоуправе, на основу Одлуке Владе Републике Српске донесене на 156. сједници. Раднa групa се састојала од 40 чланова[[1]](#footnote-2), укључујући представнике четрнаест министарстава, пет ЈЛС, четири специјализоване републичке институције, три асоцијације привредника и предузетника, двије високошколске институције, двије организације цивилног друштва, СОГРС-а, Народне скупштине РС и синдикалне организације.

Ова стратегија развоја локалне самоуправе у Републици Српској је трећа у низу: прва је обухватала период 2009-2015. година, а друга период 2017-2021. година.

Припрема ове секторске стратегије одвијала се у складу са одредбама Закона о стратешком планирању и управљању развојем у Републици Српској („Службени гласник Републике Српске”, број 63/21). Чланом 13. овог закона утврђено је да су секторске стратегије стратешки документи којима се утврђују циљеви и приоритети развоја појединих или више сродних и међусобно повезаних сектора, односно ресора. Баш у овом случају се ради о више сродних и међусобно повезаних сектора, јер се у локалној самоуправи укрштају многе секторске политике, стратегије и надлежности. Ради се о интегрисаном, мултисекторском стратешком документу (мултисекторска стратегија) који дефинише јавне политике и усмјерава развој локалне самоуправе у Републици Српској за наредни стратешки период. Процес израде овог стратешког документа води Министарство управе и локалне самоуправе Републике Српске, у складу са чланом 7. поменутог закона.

У складу са чланом 8. Уредбе о стратешким документима у Републици Српској (Службени гласник Републике Српске”, број 94/21) израда Стратегије развоја локалне самоуправе одвијала се у сљедећим фазама: *1) израда стратешке платформе, 2) одређивање приоритета и мјера, 3) идентификација кључних стратешких пројеката, 4) утврђивање унутрашње и међусобне усклађености стратешког документа, 5) израда оквирног финансијског плана за спровођење стратешког документа, 6) израда оквира за спровођење, праћење, извјештавање и вредновање стратешког документа, 7) спровођење процеса консултација о стратешком документу*.

Као резултат прве фазе у изради стратешког документа, стратешка платформа обухвата: ситуациону анализу са SWOT анализом и стратешким фокусима, те визију и стратешке циљеве развоја са одговарајућим индикаторима.

У току израде нацрта Стратегије развоја локалне самоуправе у Републици Српској Радна група је одржала три састанка радионичког типа. На првом састанку дискутовани су основни аспекти и налази анализе стања, те скицирани кључни елементи стратешке платформе, на другом састанку су утврђени приоритети и мјере са дијелом индикатора, док су на трећем састанку разрађиване појединачне мјере и стратешки пројекти, уз одговарајуће приједлоге који су се односили на екстерну и интерну усклађеност стратешког документа, те финансирање, спровођење, праћење, извјештавање и вредновање. Коментари и сугестије прикупљени у току јавних консултација о нацрту Стратешке платформе за развоја локалне самоуправе у Републици Српској за период 2022-2028. година разматрани су на састанку Радне групе и у већој мјери уврштени у финалну верзију. Такође, у нацрт стратешког документа уграђени су приједлози и сугестије, добијени од низа домаћих и међународних институција и пројеката.

Нацрт Стратегије развоја локалне самоуправе у Републици Српској усклађен је са Оквиром за реализацију циљева одрживог развоја у БиХ, као и са Програмима економских реформи Републике Српске и Босне и Херцеговине, са Измјенама и допунама Просторног плана Републике Српске до 2025. године, те са низом актуелних секторских стратегија у Републици Српској. Нацрт је у складу са документима релевантним за процес европских интеграција и другим међународно преузетим обавезама Републике Српске и Босне и Херцеговине, полазећи од Споразума о стабилизацији и придруживању и Европске повеље о локалној самоуправи.

*Израда Стратегије развоја локалне самоуправе у Републици Српској за период 2022-2028. одвијала се уз подршку пројекта EU4CS, који финансира Европска унија.*

# 2. Анализа стања локалне самоуправе у Републици Српској

Полазна анализа стања локалне самоуправе у Републици Српској припремљена је на основу расположивих података, информација, анализа и студија, и обрађује регулаторни оквир за локалну самоуправу у Републици Српској (са укљученим кључним аспектима уставног одређења, закона, надлежности, пружања услуга, локалног развоја, финансирања, надзора над радом локалне самоуправе и заштите њених права, као и заступања заједничких интереса), релевантни европски оквир и оцјене за БиХ и Републику Српску у погледу индекса локалне аутономије, затим даје детаљније прегледе јединица локалне самоуправе (у даљем тексту: ЈЛС) према степену развијености, економским, демографским и буџетским показатељима, скицира главне уочене проблеме у функционисању ЈЛС, те укратко представља резултате и препоруке евалуације остварења претходне стратегије развоја локалне самоуправе у Републици Српској, за период 2017-2021. година, као једну од подлога за креирање нове стратегије.

## 2.1. Уставоправни оквир за локалну самоуправу у Републици Српској

Систем локалне самоуправе утврђен је и регулисан Уставом Републике Српске и одговарајућим законима, и исти је значајно унапријеђени од оснивања Републике Српске до данас.

### 2.1.1. Уставно одређење локалне самоуправе

Ре­пу­бли­ка Срп­ска у сво­јој уну­тра­шњој те­ри­то­ри­јал­ној и устав­но­прав­ној ор­га­ни­за­ци­ји вла­сти има ор­га­ни­зо­ван си­стем ло­кал­не са­мо­у­пра­ве. Локална самоуправа као једно од темељних уставних начела у искључивој је надлежности Републике Српске и њених институција, а што је у складу са чланом 3. Устава Босне и Херцеговине.

Чланом 5. Устава Републике Српске, утврђено је да се уставно уређење Републике, између осталог, темељи на локалној самоуправи. Чланом 102. Устава прописано је да се систем локалне самоуправе уређује законом.

Уставом су наведене сљедеће надлежности општине:

1. до­но­си про­грам раз­во­ја, ур­ба­ни­стич­ки план, бу­џет и за­вр­шни ра­чун,

2. уре­ђу­је и обез­бје­ђу­је оба­вља­ње ко­му­нал­них дје­лат­но­сти,

3. уре­ђу­је и обез­бје­ђу­је ко­ри­шће­ње град­ског гра­ђе­вин­ског зе­мљи­шта и по­слов­ног про­сто­ра,

4.ста­ра се о из­град­њи, одр­жа­ва­њу и ко­ри­шће­њу ло­кал­них пу­те­ва, ули­ца и дру­гих јав­них обје­ка­та од оп­штин­ског зна­ча­ја,

5. ста­ра се о за­до­во­ља­ва­њу по­тре­ба гра­ђа­на у кул­ту­ри, обра­зо­ва­њу, здрав­стве­ној и со­ци­јал­ној за­шти­ти, фи­зич­кој кул­ту­ри, ин­фор­ми­са­њу, за­нат­ству, ту­ри­зму и уго­сти­тељ­ству, за­шти­ти жи­вот­не сре­ди­не и дру­гим окол­но­сти­ма,

6. из­вр­ша­ва за­ко­не, дру­ге про­пи­се и оп­ште ак­те ре­пу­бли­ке чи­је из­вр­ша­ва­ње је по­вје­ре­но оп­шти­ни, обез­бје­ђу­је из­вр­ша­ва­ње про­пи­са и оп­штих ака­та оп­шти­не,

7. обра­зу­је ор­га­не, ор­га­ни­за­ци­је и слу­жбе за по­тре­бе оп­шти­не и уре­ђу­је њи­хо­ву ор­га­ни­за­ци­ју и по­сло­ва­ње,

8. оба­вља и дру­ге по­сло­ве утвр­ђе­не Уста­вом, за­ко­ном и ста­ту­том оп­шти­не” (члан 102 Уста­ва).

Исто­вре­ме­но, утвр­ђе­но је да се си­стем ло­кал­не са­мо­у­пра­ве уре­ђу­је за­ко­ном, а да се за­ко­ном мо­же гра­ду по­вје­ри­ти вр­ше­ње по­сло­ва ло­кал­не упра­ве.

Град као јединица локалне самоуправе може у свом саставу да има више општина или да буде организован без општина.

Град располаже ресурсима од значаја за остваривање локалне самоуправе (финансијски, кадровски, јавне и друге службе и капацитети), због чега је дата могућност Републици да на град пренесе и додатне надлежности, а не само надлежности које су пренесене општини.

### 2.1.2. Преглед закона о локалној самоуправи

У погледу основног законског оквира за локалну самоуправу у Републици Српској могу се идентификовати четири фазе.

**Пр­ви пут** Ре­пу­бли­ка Срп­ска је ма­те­ри­ју ло­кал­не са­мо­у­пра­ве уре­ди­ла сво­јим за­ко­ном 1994. го­ди­не, ка­да је На­род­на скуп­шти­на усво­ји­ла За­кон о те­ри­то­ри­јал­ној ор­га­ни­за­ци­ји и ло­кал­ној са­мо­у­пра­ви („Службени гласник Републике Српске“, бр. 11/94, 6/95, 15/96, 17/96 и 6/97). До до­но­ше­ња тог за­ко­на ипак ни­је по­сто­јао прав­ни ва­к­ум у овој ма­те­ри­ји, јер је чла­ном 12. Устав­ног за­ко­на за провођење Устава Републике Српске - Пречишћени текст („Службени гласник Републике Српске“, бр. 21/92) за спро­во­ђе­ње Уста­ва Ре­пу­бли­ке Срп­ске про­пи­са­но да ће се до до­но­ше­ња од­го­ва­ра­ју­ћих за­ко­на и дру­гих про­пи­са у Ре­пу­бли­ци Срп­ској при­мје­њи­ва­ти за­ко­ни и дру­ги про­пи­си СФРЈ и СР БиХ ко­ји су у са­гла­сно­сти са Уста­вом Ре­пу­бли­ке Срп­ске и ни­су у су­прот­но­сти са за­ко­ни­ма и дру­гим про­пи­си­ма ко­је је до­ни­је­ла Скуп­шти­на срп­ског на­ро­да у Бо­сни и Хер­це­го­ви­ни. Овим законом уређенa је територијална организација и локална самоуправа у Републици Српској. Законом је уређена територијална организација Републике Српске, тако да су овим законом у члану 11. утврђене општине у Републици Српској, те дато овлашћење Влади да утврди насељена мјеста која чине подручје општине. Град као територијална јединица овим законом није дефинисан, изузев што је у члану 13. Закона утврђено да се подручје града утврђује законом. У складу са Законом, локална самоуправа се остварује у општини у којој се врше послови од непосредног интереса за грађане утврђене уставом, законом и статутом општине. Законом се такође уређује учешће грађана у вршењу послова општине, сарадња општина, послови општине, општински приходи, те статус и положај мјесне заједнице.

Органи општине у складу са овим законом су скупштина општине као представнички орган, извршни одбор и локална управа. Извршни одбор представљао је извршни орган скупштине општине, а чинили су га предсједник и најмање два члана. Извршни одбор бирала је скупштина општине. Локална управа у општини обављала је послове који се односе на непосредно споровођење прописа општине, закона и других прописа чије извршавање је повјерено општини, припремање нацрта одлука и других аката који доноси скупштина општине и њен извршни одбор као и друге стручне послове које јој повјере ови органи.

**Други пут** За­кон о ло­кал­ној са­мо­у­пра­ви до­несен је 18. но­вем­бра 1999. го­ди­не („Службени гласник Републике Српске“, број 35/99, 20/01 и 51/01). За овај закон може се рећи да је реформски. Наиме, овим законом, између осталог, дефинисани су органи општине/града: скупштина општине/града, начелник/градоначелник и општинска/градска управа. Законом су дефинисине надлежности органа. Овим законом, по први пут, утврђено је да начелника општине и градоначленика (у градовима који у свом саставу немају општине) бирају грађани, директним избором натполовичном већином од броја регистрованих бирача. Овим законом детаљно је разрађено финансирање општине, приходи општине, те учешће општина у расподјели прихода од пореза, такси и других дажбина које су утврђене законом а остварују се на територији општине у складу са степеном развијености општине.

**Тре­ћи пут** За­кон о ло­кал­ној са­мо­у­пра­ви до­несен је 13. сеп­тем­бра 2004. го­ди­не и при­мје­њивао се од 1. ја­ну­а­ра 2005. до 25. новембра 2016. го­ди­не, укључујући три измјене (2005, 2006. и 2013. године). Законом се уређују јединице локалне самоуправе, начин и услови за њихово образовање, послови локалне самоуправе, акти органа јединице локлане самоуправе, јавност рада и сарадња јединица локалне самоуправе. Закон значајну пажњу посвећује радно-правном статусу запослених у административној служби јединице локалне самоуправе, њиховим правима, обавезама и одговорностима као и функционерима јединице локлане самоуправе. Овим законом успостављен је надзорни одбор јединице локалне самоуправе, те ближе прописан поступак административног надзора над радом органа јединица локалне самоуправе.

За разлику од Закона о локалној самоуправи који је донесен 1999. године који је садржавао одредбе којима је детаљније прописано финансирање јединице локалне самоуправе, овај закон је садржавао само опште одредбе о овом веома важном питању за јединице локалне самоуправе.

Када су у питању органи града, односно општине, Закон је задржао концепт по којем је скупштина јединице локалне самоуправе представнички орган, начелник, односно градоначелник извршни орган кога бирају грађани на изборима, док административна служба јединице локалне самоуправе нема статус органа. Важно је напоменути да је измјенама Изборног закона Републике Српске, напуштен концепт избора градоначелника, односно начелника општине у два круга, па се избор овог органа спроводи у једном кругу, а за начелника/градоначелника изабран је кандидат који добије највећи број гласова од броја бирача који су изашли на изборе.

Такође, овај закон садржи одредбу којом се обезбјеђује заступљеност конститутивних народа и осталих у органима јединице локалне самоуправе.

**Четврти пут** Закон о локалној самоуправи је на снагу 26. новембра 2016. године. Законом о локалној самоуправи („Службени гласник Републике Српске“, број 97/16), уређују се питања која су од значаја за организацију и функционисање локалне самоуправе у Републици Српској. Овај закон не бави се питањима територијалне организације Републике Српске, јер је ова област уређена посебним законом. Предмет овог закона су питања која се могу груписати у три групе:

1. Јединице локалне самоуправе и њихов правни статус,
2. Органи јединица локалне самоуправе и њихове надлежности и
3. Организација и функционисање органа јединица локалне самоуправе и сарадња јединица локалне самоуправе.

Законом је прописано да се локална самоуправа остварује у градовима и општинама и одређују се субјекти који је извршавају - органи јединица локалне самоуправе и грађани, те да Народна скупштина Републике Српске утврђује стратешке правце развоја локалне самоуправе, што је представљало правни основ за доношење Стратегије развоја локалне самоуправе у Републици Српској за период 2017-2021. година.

У овом закону су изостављене одредбе о правима, обавезама и одговорностима запослених у општинској, односно градској управи, јер је истовремено са овим законом донесен Закон о службеницима и намјештеницима у органима јединице локалне самоуправе („Службени гласник Републике Српске“, брoj 97/16). Међутим, овим законом уведен је критеријум за утврђивање максималног броја запослених у градској, односно општинској управи, а ово законско рјешење изазвало је највише реакција у стручним круговима и уопште у јавности Републике Српске. Ниједан ранији закон у Републици Српској који је уређивао систем локалне самоуправе није ограничавао органе јединице локалне самоуправе у одлучивању о броју запослених у јединицама локалне самоуправе. Анализом надлежности јединица локалне самоуправе, степена њихове развијености, величине њиховог подручја, потреба локалног становништва и других параметара који се могу утврдити на егзактан начин, те организације локалне самоуправе у земљама у региону које су већ успоставиле критеријум броја становника, стало се на становиште да јединица локалне самоуправе са максимално 3 запослена на неодређено вријеме у градској, односно општинској управи, укључујући и запослене у стручној служби скупштине, на 1.000 становника на подручју јединице локалне самоуправе према резултатима посљедњег пописа становништва, може постићи оптималну организација послова у циљу извршавања свих надлежности и функција из дјелокруга самосталних и пренесених послова. Према овом критеријуму, у максималан број запослених не улазе запослени на одређено вријеме, функционери јединице локалне самоупораве и запослени који обављају послове у области заштите од пожара. Овим законом утврђује се и максималан број запослених на неодређено вријеме у градској управи, укључујући и запослене у стручној служби скупштине града, који у свом саставу има више општина, који не може бити већи од једног запосленог на 1.000 становника на подручју свих јединица локалне самоуправе које су у саставу града, а што је случај у Граду Источно Сарајево који у свом саставу има шест општина. Будући да општине у саставу тог града имају све надлежности општина које нису у саставу града, законодавац се опредијелио да је оптималан број запослених 1 на 1.000 становника, који може да одговори свим захтјевима организације послова и извршавања надлежности града који у свом саставу има више општина.

Поред одредбе о утврђивању критеријума за одређивање максималног броја запослених у Закону о локалној самоуправи, подзаконским актима створене су правне претпоставке за његову примјену у пракси. Прије свега, кроз Уредбу о начелима за унутрашњу организацију и систематизацију радних мјеста у градској, односно општинској управи („Службени гласник Републике Српске“, број 10/17), Уредбу о категоријама, звањима и условима за обављање послова службеника у јединицама локалне самоуправе („Службени гласник Републике Српске“, број 10/17), Правилник о садржају и начину вођења регистра запослених у органима јединице локалне самоуправе („Службени гласник Републике Српске“, број 65/17).

Овим законом утврђена је могућност распуштања скупштине јединице локалне самоуправе од стране Народне скупштине, а на приједлог Владе Републике Српске, у Законом прописаним случајевима. Такође, регулисана су и питања привременог органа и пријевремених избора, уколико дође до распуштања скупштине ЈЛС.

Важно је истаћи да су овим законом утврђене нове надлежности за градове који у свом саставу немају општине и то: послови правног заступања пред судовима и другим органима у имовинско-правним споровима, у споровима наплате за накнаде и услуге и у радним споровима у складу са законом, као и наплата, контрола наплате и принудна наплата изворних прихода буџета града. Овим законским рјешењем дјелимично је напуштен концепт монотипске локалне самоуправе, по којем све јединице локалне самоуправе имају исте надлежности.

Овај закон велику пажњу посвећује и сарадњи јединица локалне самоуправе. Јединице локалне самоуправе имају право да у обављању својих дужности међусобно сарађују ради извршавања послова од заједничког интереса.

### 2.1.3. Преглед самосталних надлежности јединица локалне самоуправе

Самосталне надлежности јединице локалне самоуправе обухватају сљедеће:

а) у области организовања рада и управљања јединицом локалне самоуправе:

1. усвајање стратегије, односно програма развоја јединице локалне самоуправе,

2. усвајање стратешких и спроведбених докумената просторног уређења за подручје јединице локалне самоуправе,

3. доношење буџета и финансијских извјештаја буџета,

4. уређење и обезбјеђење коришћења грађевинског земљишта и пословног простора,

5. организовање комуналне полиције,

6. послове инспекцијског надзора, у складу са законом,

7. организовање послова локалног економског развоја,

8. управљање и располагање имовином јединице локалне самоуправе,

9. оснивање и уређење градске, односно општинске управе,

10. вршење имовинско-правних послова, у складу са законом,

11. наплату, контролу наплате и принудну наплату прихода јединице локалне самоуправе, у складу са законом,

12. послове правног заступања јединице локалне самоуправе, у складу са законом,

13. послове евиденције о лицима која су регулисала војну обавезу,

14. доноси програм мјера за постизање равноправности полова,

15. обезбјеђивање извршавања закона и других прописа,

б) у области пружања услуга:

1. обављање специфичних функција у области културе, образовања, спорта, здравства и социјалне заштите, цивилне заштите, информација, занатства, туризма, угоститељства и заштите животне средине,

2. уређење и обезбјеђење обављања комуналних дјелатности: производња и испорука воде, гаса, топлотне енергије, јавни превоз лица у градском и приградском саобраћају, пречишћавање и одводња отпадних вода, погребна дјелатност, одржавање уређивање и опремање јавних зелених и рекреационих површина, одржавање јавних саобраћајних површина у насељеним мјестима, одвођење атмосферских вода и других вода са јавних површина, чишћење јавних површина у насељеним мјестима и друге комуналне дјелатности, у складу са законом,

3. оснивање привредних друштава, установа и других организација ради пружања услуга из њихове надлежности, уређење њихове организације и управљање и

4. уређивање и обезбјеђивање изградње, одржавања и коришћења јавних објеката и комуналне инфраструктуре за обављање функција јединице локалне самоуправе.

Послове из самосталног дјелокруга локалне самоуправе карактерише сљедеће:

* финансирају се из средстава које јединице локалне самоуправе оствари из властитих извора,
* самосталност у управном одлучивању,
* надлежни републички орган може контролисати само законитост одлучивања у пословима самосталног дјелокруга, не упуштајући се у цјелисходност донесених одлука,
* контрола управног одлучивања остварује се у управном спору.

У области регулаторних радњи и управљања јавним пословима, ЈЛС је овлашћена да:

* усваја стратегије, планове, програме и друга планска документа у самосталном дјелокругу (у области управљања простором, локалним финансијама, локалним економским развојем),
* располаже властитом имовином,
* оснива и организује градску, односно општинску управу, у складу са потребама и начелима за унутрашњу организацију и систематизацију радних мјеста, у складу са надлежностима из самосталног и пренесеног дјелокруга, укључујући инспекцијски надзор и послове комуналне полиције и
* обезбјеђује извршење закона и послова из пренесеног дјелокруга.

Мјесна заједница је утврђена као један од облика непосредног учешће грађана у локалној самоуправи, док су остали облици: референдум, збор грађана, грађанска иницијатива, сати грађана и други облици учешћа у складу са законом. Мјесна заједница нема статус прваног лица, оснива се одлуком скупштине ЈЛС, док се статутом уређује организација, начин рада и финансирање мјесне заједнице, путем буџета ЈЛС, уз право на обезбјеђивање средстава из самодоприноса, донација, поклона и личног учешћа грађана.

### 2.1.4. Пружање услуга

У области пружања локалних услуга, ЈЛС одлучује о питањима из комуналних и других области која су од значаја за локално становништво. Јединица локалне самоуправе је одговорна за пружање услуга у области комуналних дјелатности, на начин уређен посебним законом, и области изградње и кориштења јавних објеката и комуналне инфраструктуре.

У погледу пружања осталих услуга, кључне надлежности ЈЛС у погледу доношења одлука и одговорности за пружање услуга сажето су представљене у табели испод. Обрађене су услуге које обухвата Индекс локалне аутономије, који се израђује за потребе Европске комисије, о чему ће бити више ријечи у даљем току анализе.

Табела бр. 1: Кратак преглед надлежности ЈЛС по областима услуга

|  |  |
| --- | --- |
| Области услуга | Надлежности ЈЛС |
| Образовање | Пуна одговорност за инфраструктуру, пружање услуга и особље за предшколско образовање. Може да учествује у изградњи инфраструктуре и финансирању расхода за робе и услуге за основно образовање. Пуна одговорност за финансирање материјалних трошкова и учешће у изградњи инфраструктуре за средње образовање. |
| Социјална заштита | Дефинише политику проширене социјалне заштите на свом подручју и доноси програм.  Оснива центре за социјални рад и пружа финансијску подршку корисницима у складу са прописима који уређују област социјалне заштите. |
| Брига о младима и дјеци | Усваја годишње и средњорочне планове дјечје заштите на свом подручју и одлучује о проширеним правима. Изградња, опремање и одржавање објеката за друштвену бригу о дјеци и омладини; координација активности; боравак дјеце у предшколским установама, као и одмор и рекреација дјеце до 15 година (укључујући регресирање трошкова). Обезбјеђује средства за финансирање проширених права према могућностима.  Усваја омладинску политику на свом подручју. |
| Здравствена заштита | Организује примарну здравствену заштиту. |
| Просторно планирање и грађење | Усваја документе просторног уређења и обезбјеђује њихово спровођење.  Одговорност за коришћење земљишта, уређење насеља, јавне површине, одлагање комуналног отпада, издавање грађевинских дозвола, постављање и уклањање објеката на јавним површинама и сл. |
| Јавни превоз и становање | Утврђује политику и организацију локалног превоза, који најчешће обавља приватни сектор.  Треба да планира и реализује стратегију социјалног становања на свом подручју. Власништво над објектима социјалног становања. |
| Ред и мир | Организује комуналну полицију на свом подручју. |

Осим ових услуга, ЈЛС имају значајан ниво одговорности за пружање услуга у области цивилне заштите, спорта, информација, занатства, туризма, угоститељства и заштите животне средине.

На квалитет и доступност услуга у наредном периоду значајан утицај имаће брзина и квалитет одвијања процеса њихове модернизације, прије свега путем дигиталне трансформације, као „будућности која је почела“, како у републичким органима и институцијама, тако и у ЈЛС.

### 2.1.5. Локални развој

У претходној деценији остварен је значајан напредак у области управљања локалним развојем. Већи дио ЈЛС је, углавном уз подршку пројекта ILDP („Интегрисано планирање локалног развоја“ – заједнички пројекат Владе Швајцарске и Развојног програма уједињених нација за БиХ UNDP), који је 2008. године подржала Влада Републике Српске, припремио и усвојио стратегије локалног развоја, којима се усклађује економски и друштвени развој са заштитом животне средине. Такође, већина ЈЛС је изградила дио капацитета за управљање локалним развојем, у виду одговарајућих организационих јединица у саставу локалне управе и/или у виду локалних развојних агенција.

Могућност формирања локалних развојних агенција утврђено је Законом о развоју малих и средњих предузећа („Службени гласник Републике Српске“, бр. 50/13 и 84/19). Истим законом је предвиђена и могућност оснивања међуопштинских развојних агенција, на основу споразума заинтересованих ЈЛС.

Према анализи коју је Развојна агенција Републике Српске (РАРС) припремила за потребе израде Годишњег извјештаја за област МСП у Републици Српској за 2021. годину, у Републици Српској постоји 14 локалних (у Бањој Луци, Приједору, Градишци, Добоју, Бијељини, Требињу, Котор Варошу, Модричи, Мркоњић Граду, Српцу, Рудом, Станарима, Угљевику и Љубињу) и 1 међуопштинска развојна агенција (РАИС у Источном Сарајеву).

Примјетно је да развијеније и економски јаче ЈЛС (доминантно оне са статусом града или развијене општине) имају развијеније механизме, а често постоји и више организационих облика за управљање локалним развојем на територији једне ЈЛС.

Према процјенама Министарства за европске интеграције и међународну сарадњу, које је успоставило је систем директног обавјештавања апликаната у Републици Српској о отвореним позивима за подношење пројеката, од укупног броја ЈЛС двије трећине их активно аплицира (самостално или посредством локалне развојне агенције), док трећина ЈЛС не аплицира активно према донаторима. Према евиденцији овог министарства, у периоду од јануара 2019. године до 31.12. 2021. године, достављено је 217 обавјештења о отвореним позивима за аплицирање, од којих је 175 (80%) је било прихватљиво за аплицирање ЈЛС и развојних агенција. У наведеном извјештајном периоду ЈЛС и развојне агенције су извјестиле о 406 апликација (од 175 позива) поднесених за финансирање пројеката у свим секторима. Стопа одбијања аплицираних пројеката се креће око 27%.

Градови и општине у Републици Српској активно учествују у Програму сертификације пословног окружења (BFC – Business Friendly Certification[[2]](#footnote-3)) у југоисточној Европи, који доприноси конкурентности градова и општина и спроводи се у Србији, Хрватској, Сјеверној Македонији, Црној Гори и Босни и Херцеговини. Успостављена је Мрежа за повољно пословно окружење Републике Српске. У Мрежи активно учествују Министарство управе и локалне самоуправе РС, Министарство привреде и предузетништва РС, Савез општина и градова Републике Српске и Привредна комора РС, као технички секретаријат. Према последњим подацима, 14 ЈЛС из Републике Српске је (ре)сертификовано према захтјевима BFC SEE стандарда (Зворник, Котор Варош, Добој, Лакташи, Градишка, Приједор, Теслић, Бијељина, Бања Лука, Прњавор, Брод и Нови Град), док се још 2 налазе у процесу сертификације (Србац, Станари).

Такође, у оквиру прве фазе Пројектa oпштинскoг упрaвљања животном средином и економијом (МЕГ), осмишљен је и развијен алат за праћење учинка рада и напретка ЈЛС који садржи низ референтних стандарда управљања и заснива се на заједничким вриједностима и принципима. Мјерење у оквиру поменутог алата, тзв. Система за управљање резултатима (СУР) на локалном нивоу, врши се на основу мјерљивих индикатора учинка који омогућава хармонизовану и стандардизовану евалуацију рада ЈЛС у најважнијим областима управљања. СУР је примијењен у 6 ЈЛС које су учествовале у првој фази МЕГ пројекта, те се почевши од 2021.године примјењује у додатних 8 ЈЛС у Републици Српској.

Знатан утицај на локални развој има и Инвестиционо-развојна банка Републике Српске која је стуб подршке развоју и инвестицијама у Републици Српској, кроз финансирање развојних пројеката, спровођење приватизације и ефикасно управљање имовином Републике Српске распоређеном у шест фондова, од којих посебно треба истаћи Гарантни фонд са низом гарантних линија за различите облике и области предузетништва. Наиме, у марту 2014. године, потписивањем Меморандума о разумијевању између Министарства финансија Републике Српске, Министарства управе и локалне самоуправе Републике Српске, Швајцарске агенције за развој и сарадњу, Развојног програма Уједињених нација (УНДП) и Инвестициoно-развојне банке Републике Српске (ИРБРС) успостављен је Финансијски механизам, у подручју побољшања доступности и квалитета јавних услуга и стимулисања руралног развоја локалних заједница у Републици Српској. Финансијски механизам је први јавни инструмент за пружање подршке провођењу локалних развојних пројеката, који у значајној мјери слиједи принципе и правила грант шема која се примјењују у земљама ЕУ. Иницијално је замишљен као механизам који, поред осталог, треба да осигура додатну припрему, оспособљавање и јачање капацитета локалних администрација у Републици Српској за коришћење средстава из претприступних фондова ЕУ и других бесповратних извора финансирања стратешких и других приоритетних пројеката. Избор пројеката за финансирање врши се путем Јавног позива, на конкурентској основи, са јасно дефинисан условима аплицирања. Одлуку о финансирању доноси Пројектни одбор, а потврђује Влада Републике Српске. Пројектни одбор чине представници партнерских институција механизма. Од 2014. године, путем седам годишњих циклуса финансирања, реализована су 64 пројекта у локалним заједницама широм Републике Српске. Њихова укупна вриједност износи 8,1 милиона КМ од чега је 5,1 милиона обезбијеђено путем Финансијског механизма. Преостали износ осигурали су корисници кроз суфинансирање пројектних активности. Значајан допринос санацији и одржању пословања локалних предузетника и МСП-а пружа Гарантни програм подршке привреди за ублажавање посљедица пандемије болести COVID 19 изазване вирусом SARS-CoV-2. Поред наведеног, у периоду од 2020. до средине 2022. године значајно је унапређен правни оквир који уређује финансијски сектор у циљу афирмисања алтернативних видова финансирања привредних друштава и инвестиционих могућности, даљег развоја тржишта капитала Републике Српске, олакшаног приступа финансирању за предузетнике и привредне субјекте, те атрактивнијег пословног окружења за инвеститоре, чиме се у коначници доприноси и бољем локалном развоју.

У претходном периоду, Република Српска је реализовала низ релевантних активности којима је подржала успостављање пословних зона: мапиране су потенцијалне локације за пословне зоне и пружена основна обука локалним администрацијама за успостављање истих, а урађен је и одговарајући приручник, те одобрена средства из разних извора одабраним локалним самоуправама за суфинансирање израде пројектне документације у пословним зонама. Значајан број јединица локалне самоуправе је већ покренуо, а један мањи број и реализовао активности у вези са успостављањем пословних зона, схватајући значај зона у процесу привлачења инвестиција и новом запошљавању. У већини случајева су присутни проблеми недовршених радова на инфраструктури (саобраћајнице, водоводна и канализациона мрежа, систем снабдијевања електричном енергијом и сл.) и неријешених имовинско-правних односа, што у одређеној мјери захтијева и измјене постојећег регулаторног оквира. Главна служба за ревизију јавног сектора Републике Српске провела је ревизију учинка успостављања пословних зона у Републици Српској обухватајући период 2009 - 2019. година, те дала препоруке за будући период. На основу препорука урадиће се ново мапирање и категоризација зона, на основу чега ће се предложити будући правци развоја ове области те обезбиједити подршка, како финансијска тако и она за едукацију и промоцију и успоставити портал који би био доступан инвеститорима у смислу информација о свим битним подацима о слободним парцелама у одређеним зонама.

Законом о слободним зонама Републике Српске („Службени гласник Републике Српске“, број 15/21) прописани су услови за оснивање и рад слободних зона, са пореским и царинским олакшицама. Уз закон, донесени су и правилници, о критеријумима за оцјену економске оправданости оснивања слободне зоне, те о садржају извјештавања о пословању слободне зоне. У сљедећем стратешком периоду може се очекивати интензивније кориштење ове могућности од стране ЈЛС.

### 2.1.6. Финансирање локалне самоуправе

Законом о буџетском систему Републике Српске („Службени гласник Републике Српске“, бр. 121/12, 52/14, 103/15 и 15/16) и Законом о концесијама („Службени гласник Републике Српске“, бр. 59/13, 16/18, 70/20 и 101/21) прописано је који се приходи и у ком омјеру дијеле између буџета Републике Српске и буџета општина и градова.

Приходи који се дијеле између буџета Републике, буџета општина и градова и других корисника су:

а) приходи од индиректних пореза, уплаћени у буџет Републике са Јединственог рачуна УИО, који се након издвајања дијела средстава за сервисирање спољног дуга Републике дијеле на сљедећи начин:

1) буџет Републике 72%,

2) буџети општина и градова 24%,

3) ЈП “Путеви Републике Српске” 4%;

б) приходи од пореза на доходак:

1) порез на приходе од самосталне дјелатности, који се дијели између буџета Републике и буџета општина и градова у сразмјери 75 : 25,

2) порез на лична примања, који се дијели између буџета Републике и буџета општина и градова у сразмјери 75 : 25;

в) приходи од накнада за промјену намјене пољопривредног земљишта, који се дијеле између буџета Републике и буџета општина и градова у сразмјери 30 : 70;

г) приходи од закупнине земљишта у својини Републике, који се дијеле између буџета Републике и буџета општина и градова у сразмјери 50 : 50;

д) приходи од концесионих накнада, који се дијеле између буџета Републике и буџета општина и градова у сразмјери 30 : 70 за развијене и средње развијене ЈЛС, 20:80 за неразвијене ЈЛС и 10:90 за изразито неразвијене ЈЛС;

ђ) приходи од посебних водних накнада:

1) накнаде за захватање површинских и подземних вода, које се дијеле између буџета Републике и буџета општина и градова у сразмјери 70 : 30,

2) накнаде за производњу електричне енергије добијене коришћењем хидроенергије, које се дијеле између буџета Републике и буџета општина и градова у сразмјери 70 : 30,

3) накнаде за вађење материјала из водотока, које се дијеле између буџета Републике и буџета општина и градова у сразмјери 70 : 30,

4) накнаде за заштиту вода, које се дијеле између буџета Републике, буџета општина и градова и Фонда за заштиту животне средине Републике Српске у сразмјери 55 : 30 : 15 и

е) одузета имовинска корист и средства добијена од продаје одузетих предмета из надлежности Републичке управе за инспекцијске послове, која се дијели између буџета Републике и буџета општина и градова у сразмјери 70 : 30.

Чланом 11. утврђено је да се појединачно учешће ЈЛС у расподјели прихода наведених у члану 9. тачка а) Закона о буџетском систему Републике Српске врши у складу са сљедећим критеријумима:

а) 75% на основу броја становника општине и града,

б) 15% на основу површине општине и града и

в) 10% на основу броја ученика у средњим школама.

Изворни приходи буџета општина и градова, на основу члана 11. Закона о буџетском систему су:

а) порез на имовину,

б) новчане казне,

в) општинске административне таксе,

г) комуналне таксе,

д) накнаде за заштиту вода,

ђ) општинске накнаде за кориштење природних и других добара,

е) порез на добитке од игара на срећу,

ж) боравишне таксе,

з) остали приходи, као што су: приходи од грантова, трансфера, и сл.

Законом о порезу на непокретностима („Службени гласник Републике Српске“, број 91/15), чланом 4. дато је овлашћење скупштини општине и града да доноси одлуку о вриједности непокретности по зонама за земљиште (грађевинско, пољопривредно, шумско, индустријско) и грађевинске објекте (станови, куће, пословни и индустријски простори, остали објекти). Пореска управа утврђује пореску основицу на основу вриједности која је утврђена одлуком скупштине јединице локалне самоуправе.

Према незваничним анализама рађеним за потребе Фискалног савјета Републике Српске, **у**чешће пореских прихода ЈЛС у укупним приходима ЈЛС у 2018. години износило је 58,8%, док непорески приходи ЈЛС чине око 28% прихода. Приходи од индиректних пореза чине чак нешто изнад 46% укупних прихода ЈЛС у 2018. години.

Анализа структуре расхода ЈЛС показује да расходи за лична примања имају највеће учешће у расходима ЈЛС (39,07% у 2018. години). Расходи по основу кориштења роба и услуга ЈЛС учествују са 25,36% у расходима ЈЛС.

#### Задуживање ЈЛС

Законом о задуживању, дугу и гаранцијама Републике Српске („Службени гласник Републике Српске“, бр. 71/12, 52/14, 114/17, 131/20 и 128/21), у члановима 59, 60. и 64. регулисано је питање задуживања јединица локалне самоуправе. Чланом 59. прописано је да се јединица локалне самоуправе може *дугорочно задужити* само ако у периоду стварања дуга укупан износ који доспијева за отплату, по предложенoм дугу и цјелокупном доспјелом неизмиренoм постојећем дугу, у било којој наредној години *није већи од 18%* износа њених редовних прихода остварених у претходној фискалној години. Чланом 60. наведеног Закона**,** *краткорочни дуг ЈЛС* ни у једном тренутку *не може бити већи од 5%* редовних прихода остварених у претходној фискалној години.

Наведеним Законом (члан 64) прописано је да дуг јединице локалне самоуправе представља апсолутну и безусловну обавезу јединице локалне самоуправе у складу са условима задуживања.

#### Управљање буџетима јединица локалне самоуправе

На основу увида Ресора за буџет и јавне финансије Министарства финансија Републике Српске, које прати планирање и извршење буџета ЈЛС, може се утврдити да није свуда и у довољној мјери присутна добра пракса реалног и са документима и одлукама усклађеног планирања и редовног праћења пореских и непореских прихода, грантова и трансфера, примитака за нефинансијску имовину и осталих примитака. Такође, уочава се потреба за рационализацијом расхода, посебно оних који се односе на лична примања и кориштење роба и услуга. С друге стране, постоји потреба за подстицањем економски оправданих инвестиција.

### 2.1.7. Надзор над радом органа јединица локалне самоуправе

Надзор над радом органа јединице локалне самоуправе има за циљ обезбјеђење усклађености рада локалних власти са уставом и законом, док републички органи кроз надзорну функцију обезбјеђују експедитивност у обављању пренесених послова државне управе на органе јединице локалне самоуправе. Надзор над радом органа јединице локалне самоуправе карактерише:

* заснованост на закону, односно само законом се прописује надзор, начин и обим вршења надзора,
* када су у питању послови из самосталног дјелокруга локалне самоуправе, надлежно министарство контролише искључиво законитост аката и радњи градских, односно општинских органа, али не и цјелисходност донесених одлука,
* надзор над радом органа јединице локалне самоуправе не може ограничити њихову самосталност, односно аутономију у односу на републичке органе у погледу управљања пословима који су дати у надлежност локалној самоуправи,
* када су у питању послови из пренесеног дјелокруга, надзор обухвата аспект законитости и експедитивности,
* мјере које предузимају надлежни републички органи у поступку надзора морају бити пропорционалне значају интереса који се њима намјеравају заштити (принцип сразмјерности административног надзора) и
* супсидијарна примјена Закона о општем управном поступку у погледу процесних питања која нису уређена Законом о локалној самоуправи.

Члановима од 94. до 104. (глава IX) Закона о локалној самоуправи уређен је поступка надзора над радом органа јединица локалне самоуправе.

Министарство управе и локалне самоуправе, овлаштено је да врши надзор у смислу овог закона над радом органа јединице локалне самоуправе. Надзор над радом органа јединица локалне самоуправе врше и друга министарства у свом дјелокругу.

### 2.1.8. Заштита права локалне самоуправе

Чланом 157. Закона о локалној самоуправи утврђено је да органи јединице локалне самоуправе могу пред надлежним судом да покрену поступак за оцјену уставности и законитости закона, прописа и других општих и појединачних аката којима се повређују права јединице локалне самоуправе.

Надаље, чланом 158. Закона утврђено је да органи јединице локалне самоуправе у случају ако је је радњом или појединачним актом републичког, односно државног органа учињена повреда законом гарантованих права јединице локалне самоуправе, могу поднијети у року од 30 дана од дана сазнања захтјев за заштиту права јединице локалне самоуправе надлежном окружном суду у управном спору који може да поништити акт тог органа, забранити даље вршење радње или одбити захтјев за заштиту права.

### 2.1.9. Савез општина и градова Републике Српске

Све ЈЛС у Републици Српској су чланице Савеза општина и градова Републике Српске (у даљем тексту: СОГРС), који је основан 1998. године, са сједиштем у Бијељини.

Правни основ за оснивање СОГРС је Закон о локалној самоуправи, којим је регулисано да се јединице локалне самоуправе могу удруживати у Савез општина и градова Републике Српске, ради унапређивања и заштите њихових заједничких интереса, као и да СОГРС може приступити међународним удружењима локалних власти и сарађивати са одговарајућим удружењима локалних власти у Федерацији БиХ и у иностранству, у складу са законом. Измјенама и допунама Закона о локалној самоуправи из 2013. године, СОГРС-у су дате и ингеренције које у почетку није имао, према којим „Органи републичке управе дужни су да у поступку израде закона и других општих аката којима се уређују положај, права и обавезе локалне самоуправе, нацрте, односно приједлоге закона и других општих аката доставе Савезу општина и градова Републике Српске и органима јединица локалне самоуправе на изјашњење.“

Сарадња СОГРС и виших нивоа власти у Републици Српској огледа се у сарадњи са Владом Републике Српске, са којом СОГРС има потписан Меморандум о сарадњи, односно са министарствима, Народном скупштином Републике Српске и њеним одборима, као и другим републичким органима, организацијама и институцијама. СОГРС има закључене меморандуме, односно споразуме о сарадњи са Пореском управом Републике Српске, Привредном комором Републике Српске, Фондом за заштиту животне средине Републике Српске, као и са Сталном конференцијом градова и општина Србије. СОГРС остварује тијесну и континуирану сарадњу са Савезом опћина и градова Федерације БиХ. СОГРС је члан признатих међународних организација, као што су Савјет европских општина и региона (CEMR), Уједињени градови и локалне власти (UCLG), те Мрежа асоцијација локалних власти Југоисточне Европе (NALAS), а активно сарађује и са међународним донаторима у различитим сегментима, као што су јачање капацитета СОГРС, јачање капацитета ЈЛС, регулаторне измјене и сл.

Структуру СОГРС-а чине: Скупштина, у којој свака чланица има представника с правом гласа, Предсједништво, као извршни орган са 21 чланом (са предсједником и 3 потпредсједника) у четворогодишњем мандату, Надзорни одбор као контролни орган Скупштине, Стручна служба, ресорни одбори као стални облици дјеловања за разматрање одређених питања из друштвеног живота која су од интереса за чланице СОГРС, као и мреже које се организују ради размјене искустава, знања, усаглашавања и координирања активности од заједничког интереса за све или за више чланова Савеза.

Програмске области у којима дјелује СОГРС су: Системска питања, локални органи и управа; Финансије и имовина локалне самоуправе; Локални развој; Друштвене дјелатности; Урбанизам, просторно планирање и комуналне дјелатности; Заштита животне средине и енергетска ефикасност; Међународна сарадња и европске интеграције.

## 2.2. Европски оквир локалне самоуправе

Европски оквир локалне самоуправе за земље у фази придруживања ЕУ пролази кроз фазе развоја, од 1992. године до данас.

У његовој основи је Европска повеља о локалној самоуправи, усвојена 1985. године. Већ 1992. године принцип супсидијарности, као њен основни принцип, садржан је у праву ЕУ у споразуму из Мастрихта, којим је основан Европски комитет региона.

Међународне смернице о децентрализацији и приступу основним услугама за све, које је усвојио Управни савјет Уједињених нација, донесене су 2007. године. На основу ових смјерница, 2008. године усвојена је Европска повеља о развојној сарадњи у подршци локалној управи.

Европски комитет региона је 2013. године усвојио Мишљење *Оснаживање локалних власти у партнерским земљама за побољшану управу и ефикасније развојне резултате*, што представља прву праву политичку и свеобухватну политику Европске комисије у вези са локалним властима, које су препознате у својој политичкој улози као креатори политике и доносиоци одлука, и који захтијевају адекватан ниво аутономије, развоја капацитета и финансијских ресурса.

Генерална скупштина Уједињених нација у 2015. години усвојила је Агенду одрживог развоја до 2030. године. Том приликом све земље чланице, укључујући и Босну и Херцеговину, преузеле су обавезу спровођења документа Агенде 2030 и Глобалних циљева одрживог развоја (енг. Sustainable Development Goals – SDG). У ту сврху је Савјет министара БиХ 2021. године усвојио документ „Оквир за реализацију циљева одрживог развоја у БиХ“. Влада Републике Српске је својим закључком дала сагласност на овај документ и задужила сва министарства да се укључе у процес достизања циљева одрживог развоја, а Министарство за европске интеграције и међународну сарадњу да редовно извјештава Владу о оствареном напретку. Агенда 2030 додатно је истакла улогу локалних власти као кључног играча у постизању циљева одрживог развоја.

Садашњи приступ се заснива на *Радном документу особља о сарадњи ЕУ са градовима и локалним властима у трећим земљама*, који позива на снажнији ангажман ЕУ са локалним властима кроз јачање интегрисаног и територијалног приступа урбаном развоју и промовисање доброг локалног управљања. Новим приступом у новом глобалном контексту треба да се одговори изазовима управљања, инклузивности и безбједности, климатских промјена, одрживости и отпорности, те просперитета и иновација. *Евалуација подршке ЕУ локалним властима у регионима проширења и сусједству*, која је обухватила период од 2010. до 2018. године, довела је два главна правца препорука за наредни стратешки период: (1) Стратешки ангажман са локалним властима (Осигурати системско укључивање локалних власти у дијалоге; Промовисати свеобухватне приступе оснаживању локалних власти; Ојачати развојно и оперативно дјеловање локалних власти; Олакшати учешће локалних власти у главним токовима одлучивања у њиховим земљама, у складу са принципом супсидијарности, као и њихову повезаност са грађанима) и (2) Унапређивање финансирања и капацитета локалних власти (Ојачати базу финансирања локалних власти; Ојачати институционално учење и укупни капацитет подршке).

У имлементацији новог приступа и налажењу одговора на комплексне изазове са којима се градови и општине сусрећу све више се рачуна на активну улогу и допринос организација цивилног друштва у региону западног Балкана. *Генерални директоријат за сусједство и преговоре о проширењу* донио је у јуну 2022. године *Смјернице за подршку ЕУ цивилном друштву у региону проширења 2021-2027*, које представљају основу за подршка ЕУ цивилном друштву у оквиру ИПА III. Главни правци подршке биће усмјерени ка достизању три главна циља: (1) погодно окружење за цивилно друштво да спроводи своје активности; (2) ојачана сарадња и партнерство између ОЦД и јавних институција, и (3) ојачани капацитет и отпорност ОЦД да ефикасно спроводе своје активности. У складу с тим, очекује се да локалне власти развију политике и правила који ће омогућити организовање мањих заједница и грађанске иницијативе, да укључе организације цивилног друштва у доношење одлука и креирање политика, те да остваре стратешку сарадњу и дијалог са цивилним друштвом.

### 2.2.1. Европска повеља о локалној самоуправи

Мо­де­ли ло­кал­не са­мо­у­пра­ве који се развијају у земљама у фази придруживања ЕУ, ува­жа­ва­ју­ћи у пр­вом ре­ду ло­кал­не спе­ци­фич­но­сти од­ре­ђе­ног про­сто­ра, по­ла­зе од прин­ци­па са­др­жа­них у Европ­ској по­ве­љи о ло­кал­ној са­мо­у­пра­ви из 1985. го­ди­не. Пре­ма По­ве­љи, ло­кал­на са­мо­у­пра­ва пред­ста­вља пра­во гра­ђа­на и ор­га­на ло­кал­не са­мо­у­пра­ве да, у гра­ни­ца­ма утвр­ђе­ним за­ко­ном, уре­ђу­ју и упра­вља­ју од­ре­ђе­ним јав­ним и дру­гим по­сло­ви­ма, на осно­ву соп­стве­не од­го­вор­но­сти и у ин­те­ре­су ло­кал­ног ста­нов­ни­штва.

Европ­ска по­ве­ља о ло­кал­ној са­мо­у­пра­ви уста­но­вља­ва оп­ште прин­ци­пе на ко­ји­ма треба да се за­сни­ва дје­ло­круг и при­ро­да ло­кал­не вла­сти, а то су:

* да по­сло­ве ло­кал­не са­мо­у­пра­ве чи­не они по­сло­ви ко­ји ни­су уста­вом или за­ко­ном ис­кљу­че­ни из над­ле­жно­сти ло­кал­не вла­сти;
* пра­во гра­ђа­на да уче­ству­ју у од­лу­чи­ва­њу о те­ри­то­ри­ји је­ди­ни­це ло­кал­не са­мо­у­пра­ве (про­мје­не гра­ни­ца ло­кал­не вла­сти не вр­ше се без прет­ход­них кон­сул­та­ци­ја са ло­кал­ним за­јед­ни­ца­ма, и то у пра­ви­лу пу­тем ре­фе­рен­ду­ма);
* пра­во гра­ђа­на да од­лу­чу­ју о ор­га­ни­за­ци­ји ло­кал­не са­мо­у­пра­ве и о пер­со­нал­ном са­ста­ву ње­них ор­га­на;
* да је­ди­ни­ца ло­кал­не вла­сти, пре­ко сво­јих ор­га­на мо­же вр­ши­ти и др­жав­не по­сло­ве, при че­му се раз­ли­ку­ју по­сло­ви из из­вор­ног дје­ло­кру­га и по­сло­ви из тзв. пре­не­се­ног дје­ло­кру­га. При­мје­ном овог си­сте­ма (си­стем дво­стру­ког ко­ло­си­је­ка) раз­ли­ку­ју се овла­шће­ња цен­трал­них ор­га­на пре­ма је­ди­ни­ца­ма ло­кал­не са­мо­у­пра­ве, за­ви­сно од то­га да ли је­ди­ни­ца ло­кал­не са­мо­у­пра­ве оба­вља из­вор­не по­сло­ве, или по­сло­ве из пре­не­се­ног дје­ло­кру­га. У пр­вом слу­ча­ју овла­шће­ња цен­трал­них ор­га­на су ре­ду­ко­ва­на и од­но­се се са­мо на кон­тро­лу за­ко­ни­то­сти и устав­но­сти, док је у дру­гом слу­ча­ју под­ре­ђе­ност ло­кал­них по­сло­ва (по­сло­ва из пре­не­се­ног дје­ло­кру­га) при­лич­но из­ра­же­на. Ов­дје је кон­тро­ла цен­трал­ног ор­га­на сра­змјер­на ин­те­ре­су ко­ји се шти­ти, па се мо­же вр­ши­ти и у по­гле­ду цје­лис­ход­но­сти ра­да ор­га­на ло­кал­не са­мо­у­пра­ве;
* пра­во гра­ђа­на да од­лу­чу­ју о свим пи­та­њи­ма из до­ме­на ло­кал­не са­мо­у­пра­ве (не­по­сред­но и по­сред­но) када се ра­ди о њи­хо­вим ин­те­ре­си­ма, а да од­лу­чу­ју та­мо гдје се ра­ди о ин­те­ре­си­ма дру­гих;
* овла­шће­ња и од­го­вор­но­сти ло­кал­них вла­сти утвр­ђу­ју се уста­вом или за­ко­ном, док се основ­на пра­ва и ду­жно­сти утвр­ђу­ју ста­ту­том. Овла­шће­ња мо­ра­ју би­ти пу­на и ис­кљу­чи­ва и мо­гу би­ти огра­ни­че­на дру­гом вла­шћу, са­мо кад је то за­ко­ном пред­ви­ђе­но;
* ло­кал­не вла­сти тре­ба да бу­ду кон­сул­то­ва­не кад год је то мо­гу­ће о свим пи­та­њи­ма ко­ја их се ди­рект­но ти­чу;
* пра­во ор­га­на ло­кал­не са­мо­у­пра­ве да, у прин­ци­пу, са­мо­стал­но од­лу­чу­ју (у окви­ри­ма од­ре­ђе­ним за­ко­ном) о фор­ми­ра­њу и тро­ше­њу фи­нан­сиј­ских сред­ста­ва уз обез­бје­ђе­ње ефи­ка­сне фи­нан­сиј­ске кон­тро­ле од стра­не цен­трал­них кон­трол­них ор­га­на;
* прин­цип за­шти­те уста­вом и за­ко­ном про­кла­мо­ва­них пра­ва на ло­кал­ну са­мо­у­пра­ву ко­ја се оси­гу­ра­ва ко­ри­шће­њем прав­них сред­ста­ва пред су­до­ви­ма (би­ло устав­ним, ре­дов­ним или управ­ним);
* пра­во ло­кал­них вла­сти да се удру­жу­ју и по­ве­зу­ју са истим ло­кал­ним је­ди­ни­ца­ма у раз­ли­чи­те са­ве­зе, би­ло на ди­је­лу или на чи­та­вом про­сто­ру др­жав­не те­ри­то­ри­је, а мо­гу се по­ве­зи­ва­ти и ван др­жав­них гра­ни­ца.

Добра локална самоуправа је један од најзначајнијих циљева ратификованих обавеза, а концепт локалне самоуправе, који је Босна и Херцеговина преузела ратификацијом Европске повеље о локалној самоуправи 2002. године[[3]](#footnote-4), подразумијева локалну самоуправу као право и оспособљеност локалних власти да у границама закона уређују и руководе знатним дијелом јавних послова на основу властите одговорности и у интересу локалног становништва. То првенствено значи да локална самоуправа мора задовољити потребе грађана и одговарати на свакодневне захтјеве за пружање услуга локалном становништву, односно извршавати надлежности, градити и одржавати локалну инфраструктуру, обезбиједити финансијска средства и ефикасну управу.

Овлашћења локалних власти су потпуна и искључива, утврђена уставом и законом и подразумијевају право делегирања додатних овлашћења локалној самоуправи од стране централних и регионалних институција власти.

Европска повеља, у члану 4, прописује да ће се јавни послови прије свега вршити од стране оних власти које су најближе грађанима - принцип супсидијарности, те да ће се приликом преношења нових надлежности, односно послова, водити рачуна о обиму и природи посла, те начелима ефикасности и економичности.

Повеља гарантује локалној самоуправи право на сопствене изворе финансирања, адекватне њеним овлашћењима, што, између осталог подразумијева и право на убирање дијела прихода од локалних пореза и такси.

Право на локaлну самоуправу остварује се преко демократски изабраних органа – скупштине или вијећа које чине изабрани одборници, што не искључује друге облике непосредног учешћа грађана као што су референдум, зборови грађана, у складу са законом и статутом.

Повеља гарантује аутономију локалних власти у погледу организовања административне структуре у складу са потребама локалне заједнице и могућност ангажовања компетентних кадрова.

### 2.2.2. Индекс локалне аутономије

Европска комисија је у децембру 2021. године објавила нови извјештај „Индекс самоуправе у земљама Европске уније, Савјета Европе и ОЕЦД-а“[[4]](#footnote-5), у који је први пут уврштена и Босна и Херцеговина, а доступне су и процјене за Републику Српску. Индекс локалне аутономије (LAI – Local Autonomy Index) интегрише остварења три кључна правила, која произлазе из Европске повеље о локалној самоуправи, и то: самоуправе, интеракције и локалне аутономије, мјерећи седам димензија[[5]](#footnote-6) локалне аутономије и сагледавајући укупан развој тих димензија и индекса локалне аутономије у 57 земаља обухваћених истраживањем.

На скали од 0 до 37 укупан збир оцјена за индекс локалне аутономије за Републику Српску је 19,75[[6]](#footnote-7) у годинама 2017-2020, и представља повећање у односу на године 2010-2016. када је износио 18,75, и на године 2007-2009. када је износио 17,75. Прво повећање са 17,75 на 18,75 остварено је захваљујући вишој оцјени у погледу фискалне аутономије, када је чланом 4. Закона о порезу на непокретностима („Службени гласник Републике Српске“, број 91/15), дато овлашћење скупштини општине и града да доноси одлуку о вриједности непокретности по зонама за земљиште (грађевинско, пољопривредно, шумско, индустријско) и грађевинске објекте (станови, куће, пословни и индустријски простори, остали објекти). Друго повећање са 18.75 на 19,75 остварено је у поддимензији институционалне дубине, када су новим Законом о локалној самоуправи из 2016. године утврђене нове надлежности за градове који у свом саставу немају општине и то: послови правног заступања пред судовима и другим органима у имовинско-правним споровима, у споровима наплате за накнаде и услуге и у радним споровима у складу са законом, као и наплата, контрола наплате и принудна наплата изворних прихода буџета града. Овим законским рјешењем дјелимично је напуштен концепт монотипске локалне самоуправе, по којем све јединице локалне самоуправе имају исте надлежности.

Укупан индекс локалне аутономије има скалу од 0 до 100 бодова.

Нордијске земље Данска, Финска, Шведска и Исланд спадају у групу са највише бодова (више од 70) заједно са Швајцарском, Француском и Лихтенштајном. Постоји и група земаља у којима је локална аутономија веома ниска (40 и мање бодова): Кипар, Малта, Израел, Бјелорусија, Руска Федерација и Молдавија.

БиХ спада у групу земаља са средњим степеном локалне аутономије (50-60 бодова) заједно са још 14 земаља, међу којима се налазе и Словенија, Хрватска, Сјеверна Македонија и Црна Гора.

Гледано по димензијама, преглед бодова за БиХ у 2020. години изгледа овако:

|  |  |  |  |  |  |  |
| --- | --- | --- | --- | --- | --- | --- |
| Правна аутономија | Обим примјене политика | Политичка дискреција | Финансијска аутономија | Организ. аутономија | Немијешање | Приступ |
| 66,67 | 45,97 | 41,54 | 27,63[[7]](#footnote-8) | 77,15 | 63,81 | 88,56 |

Видљиво је да има простора и потребе да се у наредном периоду ради на постизању вишег нивоа локалне аутономије у Републици Српској, посебно у димензијама финансијске аутономије, ефективне политичке дискреције (одлучивања о релевантним политикама), као и обима примјене политика, односно ефективног пружања услуга.

## 2.3. Преглед јединица локалне самоуправе у Републици Српској

Законом о територијалној организацији Републике Српске („Службени гласник Републике Српске”, бр. 69/09, 70/12, 83/14, 106/15, 26/19, 15/21 и 37/22) уређује се територијална организација Републике Српске, као и услови и поступак за територијалну промјену.

Територију Републике Српске чине општине и градови. Општина је основна територијална јединица локалне самоуправе која се формира за дио насељеног мјеста, за једно насељено мјесто или за више насељених мјеста. Град је територијална јединица која представља кохерентну географску, историјску, административну, социјалну, економску цјелину са одговарајућим нивоом развоја. Територију Републике Српске чине 64 јединице локалне самоуправе, и то 54 општинe, 9 градова који у свом саставу немају општине и Град Источно Сарајево, који је једини град у Републици Српској који у свом саставу има више општина.

Градови у Републици Српској су Бања Лука, Бијељина, Источно Сарајево, Добој, Приједор, Требиње, Зворник, Градишка, Дервента и Лакташи.

Након потписивања Дејтонског споразума Републици Српској припале су 33 јединице локалне самоуправе чија се територија и сједиште нису промијенили, 9 јединица локалне самоуправе чији је већи дио територије и сједишта остао у Републици Српској и 18 јединица локалне самоуправе чији је већи дио територије и сједиште остао у Федерацији Босне и Херцеговине. Претходно наведеним нису обухваћене општина Милићи која је настала од дијела општине Власеница, општина Костајница која је настала од дијела општине Нови Град, те општина Станари која је настала од дијела територије града Добој.

### 2.3.1. Преглед ЈЛС према степену развијености

У Републици Српској обавеза одређивања степена развијености јединица локалне самоуправе и њиховог рангирања у четири категорије утврђена је Законом о локалној самоуправи.

Наиме, Законом о локалној самоуправи („Службени гласник Републике Српске“, бр. 97/16, 36/19 и 61/21) чланом 76. став 5. утврђено je да се јединице локалне самоуправе у Републици Српској према степену развијености дијеле на:

1) развијене јединице локалне самоуправе,

2) средње развијене јединице локалне самоуправе,

3) неразвијене јединице локалне самоуправе и

4) изразито неразвијене јединице локалне самоуправе.

Јединице локалне самоуправе у Републици Српској су различитог степена економске развијености, од којих значајан број не може обезбиједити финансирање својих буџетских потреба из изворних прихода, због чега је потребно да Република обезбиједи локалној самоуправи недостајући дио средстава како би иста могла ефикасно извршити јавне послове који су у њеном дјелокругу.

У Републици Српској тренутно је на снази Одлука о критеријумима за оцјену степена развијености јединица локалне самоуправе („Службени гласник Републике Српске“, број 88/19) којом је утврђено девет критеријума на основу којих се рангирају јединице локалне самоуправе.

Одлуком о степену развијености јединица локалне самоуправе у Републици Српској за 2023. годину (Службени гласник Републике Српске“ бр. 99/22), коју је донијела Влада Републике Српске, ЈЛС су разврстане на следећи начин:

1) Развијене јединице локалне самоуправе су: Бања Лука, Бијељина, Гацко, Градишка, Дервента, Добој, Зворник, Источна Илиџа, Источно Ново Сарајево, Лакташи, Мркоњић Град, Пале, Приједор, Прњавор, Станари, Теслић, Требиње и Угљевик.

2) Средње развијене јединице локалне самоуправе су: Билећа, Брод, Козарска Дубица, Котор Варош, Милићи, Модрича, Соколац, Србац, Фоча и Челинац.

3) Неразвијене јединице локалне самоуправе су: Братунац, Вишеград, Власеница, Доњи Жабар, Костајница, Љубиње, Невесиње, Нови Град, Петровац, Петрово, Рибник, Рогатица, Хан Пијесак, Шамац и Шипово.

4) Изразито неразвијене јединице локалне самоуправе су: Берковићи, Вукосавље, Источни Дрвар, Источни Мостар, Источни Стари Град, Језеро, Калиновик, Кнежево, Крупа на Уни, Купрес, Лопаре, Ново Горажде, Осмаци, Оштра Лука, Пелагићево, Рудо, Сребреница, Трново, Чајниче и Шековићи.

Видљиво је да је од 18 чији је већи дио територије и сједиште остао у Федерацији БиХ, њих 12 (двије трећине) сврстано у категорију изразито неразвијених ЈЛС. Ако се додају још 4 које су сврстане међу неразвијене ЈЛС, долази се до процента од 89%. Једини „изузетак од правила“ представљају двије урбане општине Града Источно Сарајево, Источна Илиџа и Источно Ново Сарајево, које су сврстане међу развијене ЈЛС.

Када се погледа преглед изразито неразвијених и неразвијених ЈЛС, може се уочити да се ради о претежно или потпуно руралним општинама.

С друге стране, може се уочити да се сви градови налазе у категорији развијених ЈЛС, с тим да се урбане општине Града Источно Сарајево (Источна Илиџа, Источно Ново Сарајево и Пале) налазе у тој категорији, док се рурална општина Трново налази у категорији изразито неразвијених општина.

Укупно стање развијености ЈЛС је незадовољавајуће, јер се већи дио (55,56%) налази у категоријама неразвијених и изразито неразвијених, док је мањи дио (44,44%) у категоријама развијених и средње развијених ЈЛС. Притом се скоро једна трећина (31,75%) налази у категорији изразито неразвијених.

У даљем току анализе дати су прегледи ЈЛС у Републици Српској по економским, демографским и буџетским показатељима, из публикације Завода за статистику Републике Српске „Градови и општине Републике Српске 2021“[[8]](#footnote-9). У табелама су у првом дијелу приказани градови, а у последњем општине чији је већи дио територије и сједиште остао у Федерацији БиХ након потписивања Дејтонског споразума, без Источног Новог Сарајева и Источне Илиџе, који су, као претежно урбане средине, укључени у претходну категорију „Општине“.

### 2.3.2. Преглед ЈЛС према економским показатељима

Табела бр. 2: Преглед ЈЛС по економским показатељима

|  |  |  |  |  |  |  |
| --- | --- | --- | --- | --- | --- | --- |
| **Град/општина** | **Број пословних субјеката, 2020** | **Број становника, 2020** | **Број становника по пословном субјекту, 2020.** | **Просјечна нето плата по запосленом 2020, у КМ** | **Стопа промјене просјечне нето плате по запосленом 2020/2016.** | **Стопа незапослености, просјек 2016-2020.** |
| **РЕПУБЛИКА СРПСКА** | 34467 | 1136274 | 33 | 956 | 14.4% | 27.5% |
| **ГРАДОВИ** | | | | | | |
| Град Бања Лука | 9544 | 185094 | 19 | 1084 | 12.7% | 12.7% |
| Град Бијељина | 3310 | 103783 | 31 | 885 | 12.2% | 32.0% |
| Град Градишка | 1557 | 47165 | 30 | 888 | 12.5% | 31.3% |
| Град Дервента | 588 | 24990 | 43 | 819 | 24.5% | 15.1% |
| Град Добој | 1460 | 59306 | 41 | 976 | 16.5% | 27.5% |
| Град Зворник | 972 | 53022 | 55 | 956 | 15.6% | 31.5% |
| Град Источно Сарајево | 2463 | 60205 | 24 | 972 | 16.5% | 30.2% |
| Град Лакташи | 1551 | 34916 | 23 | 844 | 20.2% | 12.7% |
| Град Приједор | 1453 | 77761 | 54 | 925 | 16.1% | 27.4% |
| Град Требиње | 1118 | 28407 | 25 | 1015 | 13.9% | 22.8% |
| **ОПШТИНЕ** | | | | | | |
| Билећа | 266 | 10052 | 38 | 795 | 10.6% | 47.0% |
| Братунац | 328 | 17932 | 55 | 903 | 23.7% | 52.4% |
| Брод | 347 | 15024 | 43 | 915 | 4.9% | 30.5% |
| Вишеград | 253 | 9148 | 36 | 936 | 7.5% | 37.1% |
| Власеница | 177 | 10027 | 57 | 878 | 7.5% | 38.2% |
| Гацко | 145 | 8311 | 57 | 1162 | 15.0% | 20.7% |
| Источна Илиџа | 508 | 14215 | 28 | 985 | 24.7% | 32.7% |
| Источно Ново Сарајево | 717 | 11990 | 17 | 1050 | 15.9% | 21.2% |
| Пале | 838 | 20020 | 24 | 977 | 19.6% | 32.7% |
| Соколац | 344 | 10972 | 32 | 856 | 8.4% | 36.4% |
| Трново | 56 | 1990 | 36 | 933 | 10.8% | 41.8% |
| Калиновик | 62 | 1711 | 28 | 838 | 12.2% | 38.5% |
| Кнежево | 168 | 8202 | 49 | 886 | 27.3% | 57.7% |
| Козарска Дубица | 453 | 18942 | 42 | 942 | 18.0% | 22.9% |
| Костајница | 107 | 5369 | 50 | 777 | 27.8% | 18.0% |
| Котор Варош | 300 | 17912 | 60 | 779 | 23.8% | 23.1% |
| Лопаре | 185 | 13154 | 71 | 791 | 9.1% | 46.8% |
| Љубиње | 132 | 3094 | 23 | 910 | 20.8% | 49.6% |
| Милићи | 136 | 10101 | 74 | 817 | 4.2% | 33.0% |
| Модрича | 561 | 23416 | 42 | 837 | 11.6% | 35.4% |
| Мркоњић Град | 345 | 14622 | 42 | 851 | 16.7% | 25.5% |
| Невесиње | 243 | 11762 | 48 | 913 | 14.1% | 58.0% |
| Нови Град | 505 | 23118 | 46 | 854 | 18.9% | 25.7% |
| Прњавор | 718 | 32650 | 45 | 825 | 21.9% | 21.1% |
| Рогатица | 209 | 9705 | 46 | 761 | 9.3% | 43.3% |
| Рудо | 123 | 7068 | 57 | 945 | 6.9% | 67.3% |
| Србац | 527 | 16032 | 30 | 879 | 19.6% | 35.4% |
| Сребреница | 285 | 11018 | 39 | 1051 | 26.0% | 38.8% |
| Станари | 33 | 6931 | 210 | 1295 | 13.4% | 32.9% |
| Теслић | 574 | 35814 | 62 | 749 | 18.7% | 29.3% |
| Угљевик | 340 | 14139 | 42 | 1226 | 8.5% | 29.1% |
| Фоча | 363 | 16622 | 46 | 1055 | 8.1% | 44.9% |
| Хан Пијесак | 128 | 3207 | 25 | 821 | 12.0% | 33.5% |
| Чајниче | 94 | 4330 | 46 | 891 | 4.0% | 49.1% |
| Челинац | 367 | 14755 | 40 | 778 | 25.3% | 28.4% |
| Шамац | 438 | 14908 | 34 | 874 | 15.9% | 49.5% |
| Шековићи | 125 | 5767 | 46 | 788 | 16.7% | 54.8% |
| Шипово | 300 | 9212 | 31 | 791 | 17.0% | 43.8% |
| **ОПШТИНЕ ЧИЈИ ЈЕ ВЕЋИ ДИО ТЕРИТОРИЈЕ И СЈЕДИШТЕ ОСТАО У ФЕДЕРАЦИЈИ БИХ НАКОН ПОТПИСИВАЊА ДЕЈТОНСКОГ СПОРАЗУМА** | | | | | | |
| Берковићи | 74 | 1857 | 25 | 857 | 9.2% | 59.3% |
| Вукосавље | 45 | 4261 | 95 | 734 | 16.0% | н/п[[9]](#footnote-10) |
| Доњи Жабар | 94 | 3295 | 35 | 653 | 15.2% | н/п |
| Источни Дрвар | 42 | 88 | 2 | 981 | 2.3% | 2.0% |
| Источни Мостар | 3 | 247 | 82 | 1044 | 8.5% | н/п |
| Источни Стари Град | 57 | 1018 | 18 | 981 | 15.8% | н/п |
| Језеро | 24 | 970 | 40 | 664 | 18.8% | 76.2% |
| Крупа на Уни | 25 | 1343 | 54 | 840 | 14.1% | 70.2% |
| Купрес | 18 | 249 | 14 | 640 | 58.4% | н/п |
| Ново Горажде | 66 | 2526 | 38 | 786 | 6.2% | 49.1% |
| Осмаци | 92 | 5324 | 58 | 976 | 24.0% | 52.5% |
| Оштра Лука | 80 | 2146 | 27 | 939 | 21.9% | 67.4% |
| Пелагићево | 124 | 3801 | 31 | 883 | 21.3% | 52.0% |
| Петровац | 81 | 561 | 7 | 919 | 11.5% | 33.2% |
| Петрово | 155 | 5727 | 37 | 795 | 24.0% | 45.1% |
| Рибник | 134 | 5175 | 39 | 806 | 15.5% | 33.2% |

У десет градова концентрисано је укупно 24.016 пословних субјеката, односно 69,68% од укупног броја у Републици Српској. У њима се налази у просјеку 35,60 пословних субјеката на 1.000 становника. У шеснаест општина чији је већи дио територије и сједиште остао у ФБиХ има само 1.114 пословних субјеката, или 3,23% од укупног броја у РС. У њима се налази у просјеку 28,87 пословних субјеката на 1.000 становника.

Град Бања Лука убједљиво предњачи по броју пословних субјеката и чини 27,7% укупног броја пословних субјеката у Републици Српској. Такође, има и скоро најбољи однос од скоро 52 пословна субјекта на 1.000 становника, заостајући за општином Источно Ново Сарајево, која има скоро 60 пословних субјеката на 1.000 становника.

Осим Бање Луке, већу просјечну нето плату од 1.000 КМ у 2020. години имали су и Требиње, Гацко, Источно Ново Сарајево, Сребреница, Станари, Фоча, Угљевик и Источни Мостар. Најнижа просјечна нето плата (нижа од 700 КМ) остварена је у општинама Купрес, Доњи Жабар и Језеро.

Ако се изузме општина Источни Дрвар, у којој практично није било незапослених у 2020. години, најнижа стопа незапослености је у Бањој Луци, а највиша у Оштрој Луци.

### 2.3.3. Преглед ЈЛС према демографским показатељима

Табела бр. 3: Преглед ЈЛС по демографским показатељима

|  |  |  |  |  |
| --- | --- | --- | --- | --- |
| **Град/општина** | **Стопа промјене броја становника 2020/2013.** | **Стопа промјене броја становника 2020/2016.** | **Индекс старења\*, 2020.** | **Стопа природног прираштаја, 2020, у ‰\*\*** |
| **РЕПУБЛИКА СРПСКА** | -2.9% | -1.8% | 156.0 | -6.5 |
| **ГРАДОВИ** | | | | |
| Град Бања Лука | 2.8% | 1.2% | 126.1 | -2.2 |
| Град Бијељина | -0.1% | -0.2% | 141.6 | -5.6 |
| Град Градишка | -4.1% | -2.5% | 171.4 | -7.2 |
| Град Дервента | -3.6% | -2.2% | 158.0 | -6.1 |
| Град Добој | -13.4% | -2.4% | 144.5 | -7.0 |
| Град Зворник | -2.5% | -1.4% | 134.5 | -4.4 |
| Град Источно Сарајево | 0.5% | 0.2% | 167.3 | -5.5 |
| Град Лакташи | 2.1% | 1.0% | 131.7 | -5.5 |
| Град Приједор | -3.9% | -2.4% | 179.4 | -7.5 |
| Град Требиње | 0.6% | 0.6% | 144.3 | -4.1 |
| **ОПШТИНЕ** | | | | |
| Билећа | -5.2% | -2.9% | 145.4 | -7.3 |
| Братунац | -3.9% | -2.3% | 141.9 | -5.0 |
| Брод | -4.4% | -2.7% | 168.9 | -7.7 |
| Вишеград | -9.6% | -5.8% | 249.4 | -13.1 |
| Власеница | -5.9% | -4.0% | 149.3 | -5.3 |
| Гацко | -4.6% | -3.3% | 141.2 | -6.0 |
| Источна Илиџа | -1.5% | -1.0% | 171.6 | -7.7 |
| Источно Ново Сарајево | 15.3% | 7.8% | 132.9 | -2.3 |
| Пале | -1.7% | -1.0% | 161.4 | -4.7 |
| Соколац | -5.6% | -3.4% | 181.9 | -7.0 |
| Трново | 0.4% | 2.8% | 429.5 | -2.0 |
| Калиновик | -12.8% | -7.4% | 331.9 | -20.5 |
| Кнежево | -12.4% | -7.0% | 174.7 | -9.5 |
| Козарска Дубица | -8.4% | -5.4% | 212.8 | -13.8 |
| Костајница | -4.9% | -2.8% | 207.0 | -8.4 |
| Котор Варош | -2.4% | -1.2% | 109.6 | -1.9 |
| Лопаре | -10.4% | -5.9% | 231.6 | -13.0 |
| Љубиње | -6.8% | -4.6% | 184.1 | -2.9 |
| Милићи | -3.3% | -1.6% | 152.2 | -2.3 |
| Модрича | -4.4% | -3.0% | 167.2 | -10.6 |
| Мркоњић Град | -8.2% | -5.4% | 183.7 | -13.3 |
| Невесиње | -6.2% | -3.6% | 163.9 | -8.2 |
| Нови Град | -8.4% | -5.0% | 191.3 | -11.0 |
| Прњавор | -5.0% | -3.3% | 157.7 | -9.4 |
| Рогатица | -5.8% | -3.8% | 186.8 | -4.9 |
| Рудо | -6.7% | -4.3% | 275.1 | -10.9 |
| Србац | -5.3% | -3.4% | 170.8 | -9.9 |
| Сребреница | -5.8% | -1.9% | 178.5 | -3.6 |
| Станари | н/п | 1.3% | 166.3 | -9.7 |
| Теслић | -3.8% | -2.6% | 136.1 | -6.4 |
| Угљевик | -6.5% | -3.7% | 151.1 | -8.7 |
| Фоча | -5.4% | -3.6% | 207.6 | -6.8 |
| Хан Пијесак | -6.9% | -5.0% | 235.6 | -10.3 |
| Чајниче | -7.5% | -5.0% | 208.9 | -9.0 |
| Челинац | -2.4% | -1.1% | 135.1 | -3.7 |
| Шамац | -8.6% | -5.3% | 245.1 | -12.5 |
| Шековићи | -8.8% | -5.6% | 212.2 | -8.3 |
| Шипово | -7.6% | -5.0% | 173.2 | -13.0 |
| **ОПШТИНЕ ЧИЈИ ЈЕ ВЕЋИ ДИО ТЕРИТОРИЈЕ И СЈЕДИШТЕ ОСТАО У ФЕДЕРАЦИЈИ БИХ НАКОН ПОТПИСИВАЊА ДЕЈТОНСКОГ СПОРАЗУМА** | | | | |
| Берковићи | -9.0% | -6.7% | 171.6 | -7.5 |
| Вукосавље | -2.3% | -2.2% | 142.6 | -5.6 |
| Доњи Жабар | -10.2% | -6.3% | 257.8 | -11.2 |
| Источни Дрвар | 33.3% | 31.3% | 575.0 | н/п |
| Источни Мостар | 1.2% | 1.6% | 229.7 | н/п |
| Источни Стари Град | -8.8% | -6.4% | 258.5 | -20.6 |
| Језеро | -6.6% | -2.6% | 166.7 | 1.0 |
| Крупа на Уни | -13.9% | -9.1% | 237.5 | -20.8 |
| Купрес | -15.0% | -9.1% | 604.4 | н/п |
| Ново Горажде | -13.3% | -5.3% | 343.3 | -1.6 |
| Осмаци | -4.0% | -2.6% | 165.0 | -3.0 |
| Оштра Лука | -20.7% | -13.2% | 170.7 | -24.2 |
| Пелагићево | -12.8% | -7.7% | 392.7 | -18.9 |
| Петровац | 58.5% | 29.3% | 240.9 | -32.1 |
| Петрово | -9.3% | -5.6% | 213.3 | -15.4 |
| Рибник | -11.6% | -6.8% | 212.3 | -16.6 |
| *\*Индекс старења - Индикатор односа учешћа старијих од 60 година и учешћа младих (0-19 година). Вриједност индекса од 40,0 је граница када се становништво сматра старим. Индекс старења већи од 40,0 индикатор је критичног односа младих (0 до 19) и старијих (60 и више година).* | | | | |
| *\*\* Стопа природног прираштаја представља разлику између стопе наталитета и стопе морталитета у посматраној години. Стопа природног прираштаја испод 5‰ сматрају се ниским природним прираштајем, умјерени природни прираштај 5 до 15‰, висок природни прираштај 15 do 20‰, врло висок природни прираштај изнад 20‰* | | | | |

Стопа промјене броја становника свуда је негативна, осим у градовима Бања Лука, Источно Сарајево (захваљујући општини Источно Ново Сарајево), Лакташи и Требиње, општинама Трново, Станари (новоформирана општина), Источни Дрвар и Петровац. Видљиво је да су негативне вриједности највеће у руралним општинама.

Стопа природног прираштаја је негативна у свим градовима и општинама, осим општине Језеро са минималним природним прираштајем.

Индекс старења у свим градовима и општинама је изразито критичан.

### 2.3.4. Преглед ЈЛС према буџетским средствима и издацима

Табела бр. 4: Преглед ЈЛС по буџетским показатељима

|  |  |  |  |  |
| --- | --- | --- | --- | --- |
| **Град/општина** | **Буџетска средства, 2020. година, у 000 КМ** | **Буџетска средства по становнику, 2020. година, КМ** | **Буџетски издаци, 2020. година, у 000 КМ** | **Буџетски издаци по становнику, 2020. година, КМ** |
| **ГРАДОВИ** | | | | |
| Град Бања Лука | 149732 | 809 | 142862 | 772 |
| Град Бијељина | 58445 | 563 | 57957 | 558 |
| Град Градишка | 49044 | 1040 | 52326 | 1109 |
| Град Дервента | 18803 | 752 | 16661 | 667 |
| Град Добој | 69715 | 1176 | 80401 | 1356 |
| Град Зворник | 26971 | 509 | 25788 | 486 |
| Град Источно Сарајево | 13222 | 220 | 12204 | 203 |
| Град Лакташи | 16770 | 480 | 15597 | 447 |
| Град Приједор | 39507 | 508 | 42382 | 545 |
| Град Требиње | 29228 | 1029 | 29228 | 1029 |
| **ОПШТИНЕ** | | | | |
| Билећа | 8065 | 802 | 9953 | 990 |
| Братунац | 10393 | 580 | 10232 | 571 |
| Брод | 12859 | 856 | 12563 | 836 |
| Вишеград | 9013 | 985 | 9260 | 1012 |
| Власеница | 6635 | 662 | 6895 | 688 |
| Гацко | 10264 | 1235 | 13292 | 1599 |
| Источна Илиџа | 6468 | 455 | 8086 | 569 |
| Источно Ново Сарајево | 12803 | 1068 | 15457 | 1289 |
| Пале | 16451 | 822 | 16324 | 815 |
| Соколац | 9099 | 829 | 11666 | 1063 |
| Трново | 4684 | 2354 | 2546 | 1279 |
| Калиновик | 2591 | 1515 | 2573 | 1504 |
| Кнежево | 5108 | 623 | 5084 | 620 |
| Козарска Дубица | 9113 | 481 | 10947 | 578 |
| Костајница | 2649 | 493 | 2538 | 473 |
| Котор Варош | 11137 | 622 | 11508 | 642 |
| Лопаре | 5463 | 415 | 6452 | 491 |
| Љубиње | 2456 | 794 | 2268 | 733 |
| Милићи | 5081 | 503 | 7728 | 765 |
| Модрича | 14543 | 621 | 13499 | 576 |
| Мркоњић Град | 11321 | 774 | 11143 | 762 |
| Невесиње | 7826 | 665 | 7945 | 675 |
| Нови Град | 13544 | 586 | 13310 | 576 |
| Прњавор | 17084 | 523 | 17018 | 521 |
| Рогатица | 8720 | 898 | 8648 | 891 |
| Рудо | 4716 | 667 | 4646 | 657 |
| Србац | 8579 | 535 | 8333 | 520 |
| Сребреница | 8943 | 812 | 10826 | 983 |
| Станари | 10803 | 1559 | 11044 | 1593 |
| Теслић | 16986 | 474 | 18099 | 505 |
| Угљевик | 11900 | 842 | 15424 | 1091 |
| Фоча | 14496 | 872 | 14375 | 865 |
| Хан Пијесак | 3890 | 1213 | 3452 | 1077 |
| Чајниче | 3721 | 859 | 3461 | 799 |
| Челинац | 9359 | 634 | 9354 | 634 |
| Шамац | 10482 | 703 | 10421 | 699 |
| Шековићи | 4428 | 768 | 4180 | 725 |
| Шипово | 10103 | 1097 | 10075 | 1094 |
| **ОПШТИНЕ ЧИЈИ ЈЕ ВЕЋИ ДИО ТЕРИТОРИЈЕ И СЈЕДИШТЕ ОСТАО У ФЕДЕРАЦИЈИ БИХ НАКОН ПОТПИСИВАЊА ДЕЈТОНСКОГ СПОРАЗУМА** | | | | |
| Берковићи | 2458 | 1324 | 2155 | 1161 |
| Вукосавље | 1918 | 450 | 1743 | 409 |
| Доњи Жабар | 1390 | 422 | 1512 | 459 |
| Источни Дрвар | 840 | 9550 | 1027 | 11675 |
| Источни Мостар | 392 | 1585 | 367 | 1486 |
| Источни Стари Град | 2528 | 2483 | 2730 | 2682 |
| Језеро | 843 | 870 | 650 | 670 |
| Крупа на Уни | 877 | 653 | 920 | 685 |
| Купрес | 332 | 1331 | 286 | 1149 |
| Ново Горажде | 1923 | 761 | 1915 | 758 |
| Осмаци | 1849 | 347 | 1957 | 368 |
| Оштра Лука | 1579 | 736 | 1278 | 596 |
| Пелагићево | 2385 | 628 | 2633 | 693 |
| Петровац | 1157 | 2063 | 1517 | 2704 |
| Петрово | 4322 | 755 | 4267 | 745 |
| Рибник | 7396 | 1429 | 7064 | 1365 |

У категорији градова, и укупно, убједљиво највећим буџетским средствима у 2020. године је располагала Бања Лука, која је остварила и највеће издатке, док су највећим буџетским средствима по становнику располагали Добој и Градишка. Међу градовима у чијем саставу нема општина најмањим буџетским средствима су располагали Лакташи, који су остварили и најмањи износ по становнику, и Дервента.

Међу општинама, највећим износима буџетских средстава располагали су Прњавор и Теслић (већим и од града Лакташа), а највећим износом по становнику Трново и Калиновик, због малог броја становника, и Станари, због прихода од концесионе накнаде и мањег броја становника.

Иако има најмањи износ буџетских средстава, општина Источни Дрвар располаже убједљиво највећим износом по становнику, због веома малог броја становника.

## 2.4. Уочена проблематика у функционисању јединица локалне самоуправе у Републици Српској

Осим релативне неразвијености већег броја општина, чије посљедице се одражавају у ефективном обиму пружања услуга и квалитету живота грађана, у протеклом периоду је неколико других питања привукло посебно пажњу, како самих ЈЛС и њихове асоцијације, тако и јавности. За потребе ове анализе, издвојена су четири сегмента која су од значаја за ефикасно функционисање јединица локалне самоуправе Републици Српској:

* број запослених у градској, односно општинској управи;
* међусобни односи скупштина ЈЛС и градоначелника, односно начелника општине;
* веома негативан утицај кризе изазване пандемијом ***COVID-19***  на финансије свих ЈЛС,
* слабости у управљању некретнинама у ЈЛС.

### 2.4.1. Оптимизација броја запослених у градској, односно оптинској управи

Законом о локалној самоуправи из 2016. године утврђено је, између осталог, да je број становника на подручју јединице локалне самоуправе према резултатима посљедњег пописа становништва критеријум на основу којег се утврђује максималан број запослених у градској, односно општинској управи. Законом је утврђено да максималан број запослених на неодређено вријеме у градској, односно општинској управи, укључујући и запослене у стручној служби скупштине, не може бити већи од 3 запослена на 1.000 становника на подручју јединице локалне самоуправе према резултатима посљедњег пописа становништва, док се број запослених у градској управи града, који у свом саставу има више општина, број запослених утврђује на начин да број запослених не може бити већи од 1 запосленог на 1.000 становника на подручју свих јединица локалне самоуправе које су у саставу града, према резултатима посљедњег пописа становништва. Запослени су службеници и намјештеници у смислу закона којим се уређује радно-правни статус запослених у органима јединице локалне самоуправе, не укључујући функционере јединице локалне самоуправе и запослене који обављају послове у области заштите од пожара. Такође, чланом 68. Закона утврђен је изузетак за општине које имају до 5.000 становника на свом подручју према резултатима посљедњег пописа становништва. Наиме, уважена је потреба да ЈЛС из категорије неразвијених и изразито неразвијених организују обављање својих функција на адекватан начин, уз довољан број извршилаца.

Могло би се закључити да се утврђивањем критеријума за одређивање максималног броја запослених у градској, односно општинској управи хтјела извршити својеврсна оптимизација, односно довођење локалне самоуправе у стање пуне функционалности[[10]](#footnote-11). У прилог оваквом закључку иде и чињеница да су подзаконским актима створене правне претпоставке за његову примјену у пракси, прије свега кроз Уредбу о начелима за унутрашњу организацију и систематизацију радних мјеста у градској, односно општинској управи („Службени гласник Републике Српске“, број 10/17), Уредбу о категоријама, звањима и условима за обављање послова службеника у јединицама локалне самоуправе („Службени гласник Републике Српске“, број 10/17), Правилник о садржају и начину вођења регистра запослених у органима јединице локалне самоуправе („Службени гласник Републике Српске“, број 65/17).

Међутим, треба истаћи да ниједан ранији закон у Републици Српској, који је уређивао систем локалне самоуправе, није ограничавао органе јединице локалне самоуправе у одлучивању о броју запослених у јединицама локалне самоуправе, нарочито ако се узме у обзир чињеница да на другим нивоима власти није уведен критеријум за утврђивање максималног броја запослених. Слична ограничења у погледу максималног броја запослених била су уведена и у Републици Србији, али за цијели јавни сектор, који се састоји од система државних органа, система јавних служби, система аутономне покрајине и система локалне самоуправе. Наведена ограничења у Републици Србији престала су да важе крајем 2019. године.

Стварно стање у погледу актуелног броја запослених у градској, односно општинској управи, у знатној мјери oдступа од прописаног. Наиме, подаци из Јединствене базе података о запосленим у органима јединица локалне самоуправе, коју води Министарство управе и локалне самоуправе, указују на чињеницу да велики број ЈЛС није ускладио број запослених према прописаним критеријумима. Из анкете коју је спровео Савез општина и градова Републике Српске крајем 2020. године произлази да је усклађивање извршено углавном у категорији изразито неразвијених општина. Најчешћа коришћена је мера је природан одлив (пензионисање), уз рјеђе случајеве стимулативних отпремнина и запошљавање у друга јавна предузећа/установе.

2.4.2. Међусобни односи скупштина ЈЛС и градоначелника, односно начелника општине

У претходном периоду у неколико јединица локалне самоуправе, након промјене скупштинске већине, настали су проблеми у функционисању њихових органа. Нпр. разријешено скупштинско руководство онемогућавало је рад новоизабраном руководству тако што није признавало акте о избору и именовању новог руководства, односно акте о њиховом разрјешењу, као и све друге акте које доноси скупштина, одбијало примопредају дужности (службену документацију, службене печате, службене просторије и сл.), игнорисало све одлуке нове скупштинске већине, али их није ни оспоравало у поступку пред надлежним судом, чиме је био блокиран рад представничког органа општине. Истовремено, градоначелник, односно начелник општине, као извршни орган власти, оспоравао је рад новоизабраног руководства (које није припадало његовој политичкој опцији) а тиме и скупштине, стављајући се на страну разријешеног руководства.

Са друге стране, проблеми су се манифестовали и на релацији скупштина-градоначелник, односно начелник општине, на начин да скупштинска већина није усвајала или је одбијала да уврсти на дневни ред акте које предложи начелник општине, или је чак усвајала неке одлуке, за чије је предлагање надлежан искључио градоначелник, односно начелник општине (избор начелника одјељења). Исто тако, посебан проблем се јављао код усвајања буџета на начин да скупштина одбије да усвоји буџет који предложи градоначелник, односно начелник општине, или пак, градоначелник, односно начелник општине није хтио да предложи буџет скупштини на усвајање, одбијајући је да прихвати предложене амандмане од стране скупштинске већине или повлачећи приједлог буџета са дневног реда скупштинског засједања. У таквим ситуацијама буџет се није усвајао до 30. јуна текуће године (а након тога рока није било могуће донијети ни одлуку о привременом финансирању) што је за посљедицу имало да град, односно општина није више могла користити средства са трансакционих рачуна, па је долазило до блокаде рада општинских органа, а самим тим и до угрожавања остваривања основних права грађана.

У таквим ситуацијама, Министарство је путем Правобранилаштва Републике Српске, сједишта надлежног замјеника, у складу са чланом 91. став 2. Закона о локалној самоуправи („Службени гласник Републике Српске“, бр. 97/19, 36/19 и 61/21) подносило тужбу којом је од надлежних судова тражило изрицање привремене административне мјере којом ће се, на бази извршења буџета за исти период из претходне године обезбиједити финансирање основних функција до доношења одлуке о усвајању буџета за текућу годину. Судови су доносили привремене мјере које су затражене тужбама и на тај начин омогућавали несметано функционисање јединица локалне самоуправе, односно остваривње њихових основних надлежности.

Такође, у наведеном периоду покретани су и поступци опозива начелника општине у двије општине. Иако су формално навођени разлози за опозив прописани Изборним законом Републике Српске, стварни разлог је био промјена скупштинске већине (која није из исте политичке опције којој су припадали начелнци општине).

Поступци опозива начелника општина нису успјели па је, сходно члану 152. Закона о локалној самоуправи затражено распуштање скупштине општине. Међутим, Народна скупштина Републике Српске није подржала приједлоге за њихово распуштање.

### 2.4.3. Негативан утицај пандемијске кризе на финансије ЈЛС

Анализом[[11]](#footnote-12) коју је наручио Савез општина и градова Републике Српске установљено је да је ***криза изазвана пандемијом*** ***COVID-19 имала јак негативан утицај на финансије свих ЈЛС****, без обзира на степен развијености и величину, те да је највећи проблем за све ЈЛС недостатак финансијских средстава због значајног пада прихода*.

Из великог низа детаљних препорука за превазилажење таквог стања и смањивање негативног утицаја сличних криза у будућности, за потребе ове анализе издвајају се сљедеће:

* поред доношења различитих аката и ребаланса, показало се да је, генерално, а посебно у периоду кризе, битно развијати праксе периодичног доношења посебних програма и мјера финансијске оптимизације (за повећање прихода и смањење расхода) и/или планова опоравка, у складу са међународним методологијама;
* због смањења прихода, потребно је осигурати додатне изворе финансирања за јавне инвестиције - капитална улагања на локалном нивоу, јер су ова улагања значајна за одржавање привредне активности;
* размотрити могућност формирања посебних фондова на нивоу ЈЛС, који би могли да дјелују као компензација смањењу прихода у периодима кризе;
* криза је показала да је неопходно јачати изворне приходе ЈЛС, односно повећати степен фискалне аутономије, са постепеним преносом обрачуна, наплате и контроле пореза на непокретности на локални ниво;
* криза је учинила поново актуелном потребу доношења посебног закона о финансирању ЈЛС, као и нових критеријума за расподјелу прихода;
* што прије иницирати доношење флексибилнијих правила за задуживање, а затим приступити и другим измјенама и допунама прописа који регулишту задуживање ЈЛС.

На крају се констатује да је, иако велике и развијене ЈЛС номинално имају највећи пад прихода, криза више погодила мале и неразвијене ЈЛС, и редуковала њихову способност да значајније пројекте самостално финансирају. Њихов социо-економски опоравак послије пандемије, зависиће, не само од њихових редовних прихода, већ и од величине и намјене трансфера који буду стизали од Владе РС. Испред Савеза би требало припремити иницијативу према Влади РС, да се у сарадњи са Министарством финансија, на бази података о стањима буџета свих ЈЛС, припреме мјере средњорочне помоћи према приоритетима и степену угрожености.

### 2.4.4. Неефикасно управљање некретнинама у ЈЛС

Главна служба за ревизију јавног сектора Републике Српске је, на основу Закона о ревизији јавног сектора Републике Српске, а у складу са ISSAI стандардима ревизије за јавни сектор, провела ревизију учинка ''Управљање некретнинама у јединицама локалне самоуправе''[[12]](#footnote-13). Временски период који је обухваћен овом ревизијом је од 2017. до 2020. године. Прикупљањем основних потребних података и информација о некретнинама обухваћене су 63 јединице локалне самоуправе у Репубици Српској. Детаљнија испитивања у погледу управљачких пракси у управљању некретнинама Ревизија је спровела у градовима Бањалука, Приједор, Градишка, Добој, Бијељина, Зворник, Требиње и Дервента, те општинама Котор Варош, Модрича, Милићи, Источно Ново Сарајево, Источна Илиџа, Гацко и Билећа.

Основни закључак спроведене ревизије учинка је да у јединицама локалне самоуправе нису обезбијеђене све потребне претпоставке за ефикасно управљање некретнинама. Појединачни закључци се односе на:

* непостојање одговарајућег регулаторног и организационог оквира у ЈЛС за ефикасно управљање некретнинама;
* недостатак евиденција, база података и регистара некретнина у ЈЛС;
* изражене разлике између ЈЛС у погледу рјешавања питања власништва и евидентирања некретнина;
* недостатак анализа и мјера за ефикасније управљање некретнинама;
* повећано упошљавање некретнина у комерцијалној употреби није резултирало повећањем користи од некретнина, посебно прихода по основу закупа.

У складу са овим закључцима, дате су и одговарајуће препоруке. Једна од првих је *да Влада Републике Српске приликом креирања стратешког оквира који се односи на развој локалне самоуправе, као и других стрaтешко-развојних докумената посебно нагласи опредјељења и циљеве који се односе на управљање некретнинама и који ће бити основа за израду стратешко-развојних докумената јединица локалне самоуправе*.

### 2.4.5. Кључни налази и препоруке Извјештаја Заједничке комисије за локалне власти

У публикацији „Локална власт у Босни и Херцеговини – Извјештај о консултацијама Заједничке комисије за локалне власти“, урађеном уз подршку специјалног представника ЕУ у БиХ, Швајцарске амбасаде у БиХ и USAID-a и објављеном 2018. године[[13]](#footnote-14), идентификовани су сљедећи изазови, заједнички за Републику Српску и Федерацију БиХ:

* Становништво опада и стари, а то све више оптерећује локалне ресурсе;
* Секундарни градови су у паду и све је већа урбано-рурална разлика између капацитета мањих и већих општина (и градова) у пружању адекватних услуга својим грађанима;
* Администрација локалне самоуправе је фрагментисана и често скупа, а дијелом и због тога нема довољно расположивих ресурса за локални економски развој и социјалну заштиту;
* Сервисирање спољног дуга додатно оптерећује локалну управу у оба ентитета, а вертикалну алокацију ресурса практично све ЈЛС сматрају незадовољавајућом;
* Хоризонтална алокација ресурса је такође контроверзна – посебно у ФБиХ, гдје не постоји консензус о одговарајућем балансу између задржавања локалних ресурса и дијељења са другима;
* Управљање и подела природних ресурса је често неефикасна и то поткопава одрживи развој значајних извора финансирања локалне самоуправе.

Препоруке за Републику Српску укључују: регионални приступ и међуопштинску сарадњу, посебно у виду дијељења објеката и услуга са сусједним општинама; ефикасније пословање локалних управа са знатним смањењем броја запослених и унапређеном буџетском контролом; унапређење вертикалног система финансирања, са преношењем сервисирања спољнег дуга на републички ниво, увођењем општинске надоплате на порез на доходак и преношењем администрирања и прикупљања пореза на имовину на локалне власти; унапређење хоризонталног финансирања увођењем једноставнијег и транспарентнијег система блоковских грантова за неразвијене и изразито неразвијене ЈЛС.

## 2.5. Вредновање остварења претходне стратегије развоја локалне самоуправе

Република Српска је до сада донијела двије стратегије развоја локалне самоуправе, прву за период од 2009. до 2015. године и другу за период 2017-2021. година. Преглед стратешких циљева обје стратегије дат је у сљедећој табели:

Табела бр. 5: Преглед стратешких циљева претходних стратегија развоја ЛС у РС

|  |  |
| --- | --- |
| Стратешки циљеви за период 2009-2015. | Стратешки циљеви за период 2017-2021. |
| 1. Ефективно остваривање пуног обима изворних надлежности, са одговарајућим властитим изворима финансирања, ресурсима и имовином,  2. Одговорно и проактивно управљање јавним пословима и локалним развојем,  3. Осигурање доступности и квалитета јавних услуга за све грађане,  4. Јачање непосредног учешћа грађана у пословима локалне самоуправе,  5. Развијање међуопштинске сарадње и регионалног повезивања ЈЛС. | 1. Обезбиједити ефективно остваривање надлежности ЈЛС,  2. Остварити стабилност финансирања ЈЛС,  3. Обезбиједити доступност и квалитет јавних услуга свим грађанима,  4. Обезбиједити ефикасност и одговорност ЈЛС у управљању локалним развојем,  5. Унаприједити подстицајне мјере демографске политике, и  6. Јачати грађанско учешће и утицај у доношењу одлука на локалном нивоу. |

Министарство управе и локалне самоуправе је за Владу Републике Српске почетком фебруара 2022. године припремило *Информацију о спровођењу Стратегије развоја локалне самоуправе у Републици Српској за период 2017-2021. година*, са приједлозима за израду новог стратешког документа. У овој информацији се детаљно наводе активности које је ово министарство предузело за реализацију стратешких циљева, као и активности других министарстава, Привредне коморе и РАРС-а. Укупан број активности (пројеката и мјера) који је планиран у оквиру Стратегије развоја локалне самоуправе у Републици Српској за период 2017 – 2021. године је био 84 у оквиру 28 оперативних циљева и 6 стратешких циљева.

Уз ангажовање домаћих институција, важно је нагласити улогу међународних организација у реализацији Стратегије, које су кроз своје пројектне интервенције дале значајан допринос у остварењу визије развоја локалне самоуправе. Развојни програм Уједињених Нација (UNDP), Швeдскa aгeнциjа зa мeђунaрoдни рaзвoj и сaрaдњу (SIDA), Швajцaрскa aгeнциja зa рaзвoj и сaрaдњу (SDC), Савјет Европе и Европска комисија, као и друге међународне организације имплементирају пројекте као што су: „Локални интегрисани развој – ЛИР“, „Пројект oпштинскoг упрaвљања животном средином и економијом - MEГ“, „Јачање улоге мјесних заједница“, „Регионални програм јачања локалне демократије на Западном Балкану –ReLOAD“, „Пројекат интегрисаног локалног развоја-ILDP“, као и „Пројекат унапређења ефикасности локалних услуга – PIPLS“, којима се значајно подстиче локални економски развој и пружање услуга грађанима.

Током 2021. године спроведена је екстерна евалуација Стратегије развоја локалне самоуправе у Републици Српској за период 2017 – 2021. године, а којом је, између осталог, утврђено да је реализовано укупно 35 пројеката односно мјера (41,67% од укупног броја пројеката/мјера), те да је започета реализација 29 пројеката и мјера (35,52%). С друге стране, нису забиљежене активности у реализацији 15 предвиђених пројеката и мјера које се, између осталог, односе на успостављање вишетипског концепта локалне самоуправе, утврђивање концепта функционалне децентрализације и редефинисање надлежности јединица локалне самоуправе и фискалну децентрализацију. Неки од основних разлога за умањен проценат имплементације у односу на планирани су недовољан ниво укључености свих актера за имплементацију стратегије, недостатак људских ресурса ангажованих на имплементацији и недостатак средстава за реализацију пројеката предвиђених стратегијом. Примјера ради, финансијски оквир дефинисан за имплементацију петогодишњег периода Стратегије износио је 500.000,00 КМ, средства планирана буџетом су била 45.000 КМ (више него десет пута мање), док су стварно реализована буџетска средства за имплементацију износила 29.122 КМ.

Сажетак налаза екстерне евалуације:

*У склопу проведбе евалуације, а на основу анализе прикупљених података, те мишљења и ставова кључних актера, утврђено је да су стратешки фокуси и стратешки циљеви били исправно дефинисани и усклађени са потребама циљних група. Већина предвиђених активности из важеће Стратегије још увијек је актуелна. Може се рећи да су приоритети виђени у Стратешком циљу 1 (Обезбиједити ефективно остваривање надлежности јединица локалне самоуправе) и Стратешком циљу 2 (Остварити стабилност финансирања јединица локалне самоуправе) и даље јако актуелни за политике функционалне и фискалне децентрализације. Проведена евалуација указује да није било стварних помака у вези са ова два наведена циља односно није било стварног трансфера надлежности са републичког на ниво јединица локалне самоуправе и поред чињенице да сада већ постоји 10 градова којима је дата законска могућност за преузимање одређених надлежности. Истовремено, удио расхода свих јединица локалне самоуправе у укупним владиним расходима је остао скоро истовјетан, указујући на непромјењен степен фискалне деценрализације.*

*Када се посматра Стратешки циљ 3. (Обезбиједити доступност и квалитет јавних услуга свим грађанима) утврдили смо да се позитивни помаци виде у оним већим, економски развијенијим јединицама локалне самуправе али да и даље нема значајних помака у вези са преносом појединих услуга на приватни сектор или спеијализоване агенције као и у вези јавно-приватног партнерства. Такође, неопходно је још доста напора да се концепти е-управе и системског управљања квалитетом (укључујући и сегмент испитиваља задовољства корисника) нађу на дневним редовима бројних јединица локалне самоуправе.*

*Евидентно је да је рецимо у оквиру Стратешког циља 4 (Обезбиједити ефикасност и одговорност јединица локалне самоуправе у управљању локалним развојем) дошло до позитивних промјена када је у питању стање локалног развоја, првенствено економског. Раст броја привредних субјеката, праћен растом запослености, је присутан у скоро свим јединицама локалне самоуправе док је у оквиру локалних администрација заокружена значајна инфраструктура за подршку локалном развоју.*

*Евидентно је да је највећи проблем са којим се суочавају јединице локалне самоуправе односи на одлазак становништва и све лошију демографску ситуацију. Стога се испуњењење Стратешлог циља 5 (Унаприједити подстицајне мјере демографске политике) може оцијенити као јако лоше. Парадоксално, и док ЈЛС све више раде на стварању повољнијег локалног пословног окружења уз отварање већег броја радних мјеста, све већи број становништва одлази из тих општина и градова, најчешће у земље Европске Уније. То свакако угрожава и саме циљеве када су у питању квалитет локалних јавних услуга јер мањи број становника значи мање прикупљеног пореза и накнада од стране локалне управе, итд.*

*Интересантно је поменути да је у периоду имплементације Стратегије дошло до одређеног напретка када је у питању грађанско учешће и унапређење рада мјесних заједница, првенствено као резултат вишегодишње иницијативе од стране UNDP у БиХ. Како је сад у току друга фаза имплементације ове иницијативе, која ће трајати до 2024. године, за очекивати је да се позитивни трендови наставе и даље. Међутим, оно што може да забрињава, а што је типично за све што је доста ослоњено на донаторску подршку, односи се на аспект одрживости у дугом року, нарочито кад престане донаторска подршка одређеној области.*

*Аспект неуједначеног развоја јединица локалне самоуправе у Републици Српској још увијек представља изазов за представнике власти. Стога и даље сам развој, а тиме и квалитет пружања услуга од стране локалне управе, зависи од финансијског капацитета којим располаже одређена јединица локалне самоуправе па су стога видљиви поједини позитивни помаци у вези са овим сегментом.*

*Све у свему, може се рећи да се реформа локалне самоуправе још увијек налази на првој половини задатог пута. Наравно, амбициозност постављених циљева у оквиру функционалне и фискалне децетрализације су главни разлози за такву оцјену, поред свакако лоших резултата постојећих демографских трендова. Становништво и даље наставља да се исељава, понашајући се у складу са Тибоовом хипотезом[[14]](#footnote-15) о томе да „људи имају могућност да гласају ногама“ уколико сматрају да немају адекватне услове за живот и рад у одређеној средини. Увођење концепата е-управе, јавно-приватног партнерства, система управљања квалитетом те истинске међуопштинске сарадње у реализациј надлежности и испоруци услуга, далеко је од онога што је очекивано да ће се постићи овом статегијом. Како су основ за све функционална и фискална децнтрализација, свакако да би требало преиспитати и јавне политике Владе Републике Српске у овој области са аспекта њихове даље реализације и усклађености са међународним документима у овој области као што је Европска повеља о локалној самоуправи.*

Процјена утицаја остварених промјена по стратешким циљевима изгледа овако:

Табела бр. 6: Процјена остварења стратешких циљева

|  |  |  |  |
| --- | --- | --- | --- |
| **Стратешки циљеви (СЦ)** | **Утицај/промјена** | | |
|  | **Позитивна промјена** | **Негативна промјена** | **Немогуће утврдити[[15]](#footnote-16)** |
| 1. Обезбиједити ефективно остваривање надлежности јединица локалне самоуправе | **X** |  |  |
| 2. Остварити стабилност финансирања јединица локалне самоуправе |  |  | **X** |
| 3. Обезбиједити доступност и квалитет јавних услуга свим грађанима |  |  | **X** |
| 4. Обезбиједити ефикасност и одговорност јединица локалне самоуправе у управљању локалним развојем | **X** |  |  |
| 5. Унаприједити подстицајне мјере демографске политике |  | **X** |  |
| 6. Јачати грађанско учешће и утицај у доношењу одлука на локалном нивоу | **X** |  |  |

Препоруке дате на основу одговарајућих закључака спроведене екстерне евалуације тичу се, прије свега, квалитетног кадровског попуњавања и јачања капацитета Одјељења за стратешко планирање и реализацију стратегије и пројеката из области локалне самоуправе у оквиру Министарства управе и локалне самоуправе, као и досљедне примјене методологије планирања прописане новима Законом о стратешком планирању и управљању развојем у Републици Српској, посебно у погледу успостављања система индикатора за праћење и вредновање (укључујући полазне и циљне вриједности), као и у погледу операционализације стратегије кроз акционе, средњорочне и годишње планове и буџете носилаца реализације мјера у оквиру стратегије. У погледу утврђивања стратешких интервенција у наредном планском периоду, посебну пажњу посветити интервенцијама усмјереним ка функционалној и фискалној децентрализацији, као и појединим питањима демографске политике (од подршке породици и наталитетној политици до промјене трендова постојећих миграција становништва).

## 2.6. Изазови за наредни стратешки период

Након разматрања претходних налаза и укључивањем увида чланова Радне групе, за које нису могле да буду обезбијеђене одговарајуће аналитичке подлоге, дошло се до сљедећег прегледа проблема и изазова које треба узети при одређивању стратешке оријентације и програмирању приоритета и мјера за сљедећи период:

* Веома велики демографски проблеми и изазови, чијем превазилажењу локална самоуправа може да допринесе, али у битно ограниченој мјери, која зависи од могућности да ефикасно изврши своје надлежности и унаприједи доступност и квалитет одговарајућих услуга;
* Велики економски изазови и проблеми неравномјерног развоја, како унутар Републике Српске, тако и између урбаних и руралних дијелова ЈЛС, чијем рјешавању локална самоуправа не може да одговори у већој мјери без значајнијих реформских и системских захвата у погледу њене организације, финансирања и деполитизације и професионализације управљања;
* Негативан утицај глобалних политичких, економских и здравствених дешавања на функционисање, финансирање и развој локалне самоуправе у Републици Српској;
* Низ изазова и прилика које доносе глобални трендови дигитализације и одрживог развоја, са електронском управом, могућностима за креирање и коришћење паметних и мобилних рјешења, енергетска транзиција и постепени прелаз ка зеленој економији, при чему су улога и утицај ЈЛС објективно лимитирани капацитетом за коришћење европских и регионалних фондова, кандидовање властитих и заједничких пројеката, као и учествовање у међународним пројектима подршке;
* Изазови и потребе веће и боље међуопштинске и регионалне сарадње, сарадње са републичким органима, пословним сектором и организацијама цивилног друштва, при чему ће напредак у овим областима зависити од опште политичке и друштвене климе, те од отворености и спремности органа ЈЛС за међусобну сарадњу;
* Изазови и потребе у погледу веће доступности и квалитета јавних услуга (укључујући увођење електронских услуга уз релевантну дигиталну инфраструктуру), бољег управљања имовином и ресурсима, обезбјеђивања бољих аналитичких и планских подлога за квалитетно управљање и пружање услуга, уз праћење кључних параметара који омогућују њихово стално унапређивање.

# 3. Стратешка оријентација

Стратешка оријентација за развој локалне самоуправе у периоду 2022-2028. година утврђује се на основу претходне анализе, која се синтетизује у SWOT анализи и сажима у стратешком фокусирању.

## 3.1. SWOT анализа

Синтеза кључних налаза претходне анализе дата је у наставку у виду прегледа снага/предности и слабости/недостатака, када се узму у обзир стање и уочени трендови. Налази претходне анализе допуњени су увидима чланова Радне групе, проистеклим из њиховог искуства и практичног знања у вези са функционисањем локалне самоуправе у Републици Српској, те могућностима за унапређења. Уз снаге и слабости, дат је и преглед главних прилика/могућности и пријетњи, идентификованих на основу процјене стања и трендова околних фактора и будућих очекивања. Заједно, ова четири прегледа чине SWOT анализу[[16]](#footnote-17).

|  |
| --- |
| *СНАГЕ:*   * *Самосталност Републике Српске у одлучивању о развоју локалне самоуправе;* * *Солидан регулаторни оквир за заштиту права и развој локалне самоуправе;* * *Растући број и капацитет градова;* * *Растући капацитет ЈЛС за управљање локалним развојем;* * *Добре праксе ЈЛС (развој, инвестиције, прекогранична сарадња...);* * *Континуитет дјеловања и пуно чланство ЈЛС у Савезу општина и градова РС;* * *Оснажено учешће и утицај грађана, посебно кроз мјесне заједнице;* * *Близина грађанима и дијаспори;* |
| *СЛАБОСТИ:*   * *Висок удио неразвијених и изразито неразвијених у структури ЈЛС;* * *Несразмјера између величине/капацитета ЈЛС, с једне стране, и надлежности и додијељених послова, с друге стране;* * *Несразмјера у погледу развијености, инфраструктуре и услуга између урбаних и руралних дијелова унутар ЈЛС;* * *Недовољна финансијска средства за развој ЈЛС и пружање услуга, с једне стране, и недовољно ефикасно управљање буџетским средствима у ЈЛС, с друге стране;* * *Недовољни (стручни) капацитети, посебно у неразвијеним и изразито неразвијеним ЈЛС;* * *Низак ниво међуопштинске сарадње;* * *Недовољан утицај ЈЛС на политике Владе РС и дјеловање републичких институција и јавних предузећа на њиховој територији;* * *Неефикасно управљање имовином ЈЛС;* * *Проблеми функционисања јавних предузећа и установа у надлежности ЈЛС;* * *Проблеми у функционисање органа ЈЛС;* * *Слабости у функционисању републичких и локалних инспекцијских органа;* * *Слаба отпорност ЈЛС на кризе;* * *Ослабљена улога мјесних заједница у заступању интереса и потреба грађана;* * *Недовољно учешће организација цивилног друштва у фунционисању и развоју ЈЛС;* * *Низак апсорпциони капацитет ЈЛС за коришћење европских и регионалних фондова и учешће у међународним и прекограничним пројектима;* * *Неразвијени капацитети ЈЛС за сарадњу са дијаспором;* * *Слабе аналитичке подлоге, недовољна доступност података и транспарентост информација од значаја за функционисање и развој локалне самуправе, како у републичким институцијама, тако и ЈЛС;* * *Недостатак система за праћење квалитета и доступности услуга ЈЛС.* |
| *ПРИЛИКЕ:*   * *Уклапање у глобалне трендове дигитализације и одрживог развоја;* * *Боље коришћење европских и регионалних фондова, прекогранична сарадња;* * *Коришћење добрих пракси из окружења (у вези са изворним приходима ЛС из Србије, управљања имовином ЈЛС из Хрватске, додјељивањем различитих надлежности за различите типове ЈЛС из Словеније...);* * *Појачан фокус међународних пројеката и организација на локалну самоуправу и локални развој;* * *Боље коришћење природних ресурса од стране ЈЛС;* * *Унапређење сарадње са приватним сектором у развоју и пружању услуга;* * *Унапређење сарадње ЈЛС са републичким органима управе;* * *Коришћење потенцијала дијаспоре и мреже представништава РС у иностранству;* * *Коришћење могућности које отварају нова законска рјешења (о слободним зонама, о друштвеном предузетништву, и др.),* * *Коришћење могућности које доноси дигитална трансформација и иновације у јавном сектору.* |
| *ПРИЈЕТЊЕ:*   * *Веома неповољни демографски показатељи и кретања;* * *Негативан утицај глобалних здравствених, политичких и економских криза на дешавања на функционисање, финансирање и развој ЛС у РС;* * *Политизација функционисања локалне самоуправе и потенцијални политички отпори озбиљнијим реформским захватима;* * *Ограничења уставног модела ЛС у РС за увођење вишетипског система ЛС;* * *Наставак праксе коришћења природних ресурса без узимања у обзир интереса ЈЛС и грађана.* |

Логика примјене резултата SWOT анализе у наредним корацима израде стратешког документа заснива се на сљедећој концепцији: градити на снагама, коришћењем повољних прилика и избјегавањем пријетњи, уз постепено неутрализовање и отклањање слабости.

## 3.2. Стратешко фокусирање

Стратешко фокусирање представља сљедећи корак у правцу концентрације пажње и ресурса на проблеме и изазове на које је потребно стратешки одговорити у наредном периоду, како би се остварио одговарајући напредак.

На основу кључних налаза претходне анализе стања и SWOT анализе предложени су сљедећи стратешки фокуси:

1. **Позиција локалне самоуправе** у систему власти у Републици Српској **и остваривање њених надлежности**, у складу са принципима Европске повеље о локалној самоуправи;
2. **Финансирање локалне самоуправе**, у циљу пуног остваривања надлежности и квалитетног пружања услуга;
3. **Организација, управљање и капацитети локалних управа, предузећа и установа у надлежности локалне самоуправе**, како би се обезбиједило њихово одговорно и ефикасно функционисање и развој;
4. **Квалитет и доступност услуга у надлежности јединица локалне самоуправе**, како би се повећао њихов обим и побољшао квалитет за грађане, пословне субјекте и друге кориснике.

**Први стратешки фокус** одабран је првенство због идентификованих несразмјера између величине/капацитета ЈЛС, с једне стране, и надлежности и додијељених послова, с друге стране, као и несразмјера у погледу развијености, инфраструктуре и услуга између урбаних и руралних дијелова унутар ЈЛС. Притом се полази од уставних и политичких ограничења за превазилажење још увијек актуелног монотипског система (модела) локалне самоуправе, уз раније изражену (у претходним стратегијама) оријентацију да се постепено уведе вишетипски модел, који би био више прилагођен територијалној организацији и стварним капацитетима ЈЛС у Републици Српској. Фокусом је обухваћен и однос са републичким нивоом власти. На избор овог фокуса утицале су и нешто ниже оцјене у погледу ефективног одлучивања и укључености у пружање услуга од стране локалне самоуправе, из Индекса локалне аутономије за 2020. годину, као показатеља остваривања Европске повеље о локалној самоуправи.

**Други стратешки фокус** одабран је због недовољних финансијских средстава за развој ЈЛС и пружање услуга, с једне стране, као и недовољно ефикасног управљања буџетским средствима у ЈЛС, с друге стране. Укључује неопходност повећања изворних прихода ЈЛС, неопходних за квалитетно обављање њихових самосталних надлежности, као и примјену принципа довољности средстава при преношењу послова на ЈЛС. Такође, укључује потребу да се повећају и други приходи ЈЛС, избјегавајући раст тзв. парафискалних намета, али и да се осигура ефикасније убирање прихода, као и боље управљање имовином и буџетским средствима од стране ЈЛС.

**Трећи стратешки фокус** одабран је због уочених слабости у управљању и организацији, као и недовољним капацитетима општинских/градских управа, предузећа и установа у надлежности локалне самоуправе, у тежњи да се оствари прелаз на добро управљање, уз ефикаснију организацију, ниже оперативне трошкове и већа улагања у развојне пројекте и капацитете. У средишту овог фокуса су често политички генерисани проблеми у функционисању органа у ЈЛС, слабости у функционисању локалних органа, установа и предузећа, низак апсорпциони капацитет и недовољно развијени капацитети за коришћење средстава из расположивих међународних и домаћих фондова, за сарадњу са пословним сектором, дијаспором, те учешће у захтјевнијим програмима међународне сарадње.

**Четврти стратешки фокус** усмјерен је на кључна питања пружања услуга у надлежности локалне самоуправе (управних, комуналних, специфичних услуга установа) према грађанима, привреди и другим корисницима. Уз обезбјеђивање претпоставки за побољшање тих услуга, укључено је и осигурање претпоставки за праћење њиховог квалитета и доступности, као и задовољства њихових корисника.

У настојању да се нађу стратешки одговори на питања, проблеме и изазове који произлазе из ових фокуса, у даљем раду, нарочито при програмирању приоритета и мјера за наредни период, треба укључити на одговарајуће начине и потенцијале **међуопштинске сарадње** и **учешћа грађана и организација цивилног друштва**, како би се, кроз отвореност локалне самоуправе и оријентацију ка одрживом развоју, дошло и до знатно већег степена **отпорности ЈЛС на (не)очекиване кризе**, глобалног и регионалног карактера.

## 3.3. Визија развоја локалне самоуправе

Визија представља дугорочно пожељан правац развоја локалне самоуправе, јасан и привлачан за све заинтересоване актере, тако да свако може да подешава своје циљеве и активности према тој оријентацији.

Радна група је пажљиво размотрила предности и ограничења визија развоја из двије претходне стратегије развоја локалне самоуправе у Републици Српској.

|  |  |
| --- | --- |
| Визија из Стратегије 2009-2015. | Визија из Стратегије 2017-2021. |
| Локална самоуправа као најдјелотворнија полуга локалног развоја, демократије и унапређивања квалитета живота. | Локална самоуправа, са стабилним системом финансирања, кроз ефикасно извршавање надлежности, пружање јавних услуга, квалитетно управљање ресурсима и локалним развојем и активно учешће грађана у доношењу одлука, унапређује квалитет живота у ЈЛС и доприноси уравнотеженом развоју Републике Српске. |

Након разматрања ових верзија, те осврта на резултате претходне анализе и очекивања у наредном периоду, дефинисана је визија развоја локалне самоуправе у Републици Српској до 2030. године у сљедећем облику:

|  |
| --- |
| Визија локалне самоуправе у Републици Српској 2030. године:  **ФУНКЦИОНАЛАН И ЕФИКАСАН СИСТЕМ ЛОКАЛНЕ САМОУПРАВЕ, који служи СТАЛНОМ УНАПРЕЂИВАЊУ КВАЛИТЕТА ЖИВОТА ГРАЂАНА и доприноси**  **ОДРЖИВОМ И РАВНОМЈЕРНИЈЕМ РАЗВОЈУ РЕПУБЛИКЕ СРПСКЕ.** |

Овако дефинисаном визијом јасно је назначена дугорочна оријентација ка изградњи све функционалнијег и ефикаснијег **система** локалне самоуправе, која, као најближа грађанима у државном систему власти, служи сталном унапређивању њиховог квалитета живота у свим областима у којима треба и може да оствари свој утицај, доприносећи одрживом и равномјернијем развоју Републике Српске. Оваква циљна оријентација, у погледу европског оквира, слиједи главни правац и принципе Европске повеље о локалној самоуправи, а на глобалном плану циљеве одрживог развоја изражене у Агенди 2030. и Оквиру за реализацију циљева одрживог развоја у БиХ.

## 3.4. Стратешки циљеви са индикаторима

На основу дефинисаних стратешких фокуса и предложене визије развоја, утврђују се сљедећи стратешки циљеви:

1. *Унапређен* ***положај и обим остваривања надлежности*** *локалне самоуправе у систему власти у Републици Српској;*
2. *Унапређен* ***систем финансирања*** *локалне самоуправе;*
3. *Унапређени* ***управљање, организација и капацитети*** *локалних управа, предузећа и установа у надлежности локалне самоуправе;*
4. *Унапређен* ***квалитет и доступност услуга*** *у надлежности јединица локалне самоуправе.*

Међусобни однос визије и стратешких циљева развоја могу се представити следећом сликом:

2. Унапређен **систем финансирања** локалне самоуправе

4. Унапређен **квалитет и доступност услуга** у надлежности јединица локалне самоуправе

1. Унапређен **положај и обим остваривања надлежности** локалне самоуправе у систему власти у РС

3. Унапређени **управљање, организација и капацитети** локалних управа, предузећа и установа у надлежности ЛС

**Први стратешки циљ** заснива се на првом стратешком фокусу. Заједно са другим стратешким циљем, показује системски приступ и реформску оријентацију ка пуном остваривању принципа Европске повеље о локалној самоуправи у погледу децентрализације, бољој сарадњи унутар ЈЛС и између њих, складнијем односу са републичким органима, а све у циљу ефективног остваривања самосталних надлежности и повјерених послова од стране свих ЈЛС и у интересу свих грађана Републике Српске, доприносећи њеном равномјернијем развоју, тако што ће се стално повећавати број развијених и средње развијених ЈЛС, а смањивати број неразвијених и изразито неразвијених. Динамика и степен његове реализације зависиће од јединства и снаге кључних представника локалне самоуправе у заступању заједничких интереса, те од политичке спремности да се изврше реформске промјене.

**Други стратешки циљ** је у уској вези са првим, јер садржи и значајан дио претпоставки за остваривање првог стратешког циља. Као и први, и он је системског и реформског карактера, како у погледу обезбјеђивања довољног нивоа прихода за функционисање и развој ЈЛС, тако и у погледу управљања буџетским средствима, имовином и другим ресурсима који стоје на располагању јединицама локалне самоуправе. Као и код првог циља, динамика и степен његове реализације зависиће од јединства и снаге локалне кључних представника локалне самоуправе у заступању заједничких интереса, те од политичке спремности да се изврше реформске промјене.

**Трећи стратешки циљ** је у ужој вези са четвртим, јер ствара дио претпоставки за његово остваривање (унапређивањем управљања и организације и јачањем капацитета ЈЛС), и са другим, јер се ослања на одговарајуће финансирање. Представља стратешку оријентацију ка професионализацији и резултатима локалне управе, предузећа и установа. Динамика и степен његовог остварења зависиће од политичке воље и промјене доминантног обрасца владања.

**Четврти стратешки циљ** изражава јасну оријентацију на квалитетно, обухватно и ефикасно пружање услуга грађанима и другим корисницима, како од стране локалних управа, тако и од стране јавних предузећа и установа у надлежности локалне самоуправе. Овај циљ је у најближем односу са унапређивањем квалитета живота, као темељне одреднице постављене визије развоја. Динамика и степен његовог остваривања зависиће од остваривања претходна три циља, као и од степена укључености пословног и невладиног сектора, те способности да се искористе средства и пројекти подршке.

Напредак у остваривању овако дефинисаних стратешких циљева може да се мјери путем сљедећих индикатора:

Табела бр. 7: Преглед стратешких циљева са индикаторима

|  |  |  |  |
| --- | --- | --- | --- |
| Стратешки циљ: | Индикатор: | Полазна вриједност: | Циљна вриједност: |
| 1. Унапређен **положај и обим остваривања надлеж-ности** локалне самоуправе у систему власти у РС | - удио неразвијених и изразито неразвијених ЈЛС у структури развијености  - вриједности Индекса локалне аутономије за димензије *Обим примјене политика* и *Политичка дискреција* | 55,56%  5 (агрегирано) од могућих 11 | испод 45%  најмање 6 |
| 2. Унапређен **систем финансирања** локалне самоуправе | - удио расхода ЛС у укупним расходима РС  - удио прихода ЛС у укупним приходима РС  - вриједност Индекса локалне аутономије за димензију *Финансијска аутономија* | 13,39%[[17]](#footnote-18)  16,20%[[18]](#footnote-19)  7 (агрегирано) од могућих 13 | око 17%  преко 20%  најмање 8 |
| 3. Унапређени **управљање, организација и капацитети** локалних управа, предузећа и установа у надлежности | - број ЈЛС које користе систем мјерења резултата (PMS-CAF[[19]](#footnote-20))  - удио ЈЛС са побољшаним резултатима система мјерења  - удио ЈЛС са позитивним ревизорским извјештајима | 10  0  6%[[20]](#footnote-21); 12%[[21]](#footnote-22) | сталан раст (од 2024)  сталан раст (од 2025)  сталан раст |
| 4. Унапређен **квалитет и доступност услуга** у надлежности јединица локалне самоуправе | - индекс квалитета и доступности услуга *(треба да се развије[[22]](#footnote-23))*  - индекс задовољства корисника услуга *(треба да се развије[[23]](#footnote-24))* | -  - | сталан раст (од 2025)  сталан раст (од 2025) |

# 3. Приоритети и мјере

Приоритети представљају кључна подручја дјеловања у наредном стратешком периоду. Заснивају се на дефинисаним стратешким фокусима, а заједно са мјерама које обухватају пресудно доприносе остваривању стратешких циљева.

Преглед приоритета по стратешким циљевима приказан је у сљедећој табели:

Тебела бр. 8: Преглед приоритета по стратешким циљевима

|  |  |
| --- | --- |
| Стратешки циљеви | Приоритети |
| 1. Унапређен **положај и обим остваривања надлежности** локалне самоуправе у систему власти у Републици Српској | 1.1. Унапређење регулаторног и институционалног оквира за локалну самоуправу  1.2. Унапређење хоризонталне и вертикалне сарадње  1.3. Подршка општинама које немају урбану инфраструктуру |
| 2. Унапређен **систем финансирања** локалне самоуправе | 2.1. Системско повећање прихода локалне самоуправе  2.2. Ефикасније и транспарентније управљање буџетским средствима у ЈЛС  2.3. Ефикасније управљање имовином ЈЛС и одрживо управљање локалним ресурсима |
| 3. Унапређени **управљање, организација и капацитети** локалних управа, јавних предузећа и установа у надлежности локалне самоуправе | 3.1. Унапређење управљања и организације локалних управа  3.2. Унапређење управљања и организације јавних предузећа и установа  3.3. Изградња капацитета локалних управа, јавних предузећа и установа  3.4. Унапређење локалног развоја  3.5. Јачање учешћа грађана у пословима и развоју ЈЛС |
| 4. Унапређен **квалитет и доступност услуга** у надлежности јединица локалне самоуправе | 4.1. Унапређивање квалитета и доступности управних услуга  4.2. Унапређивање квалитета и доступности комуналних услуга  4.3. Унапређивање услуга јавних установа |

## 3.1. Преглед приоритета и мјера за 1. стратешки циљ

У овом дијелу су табеларно приказани и сажето описани приоритети и мјере за 1. стратешки циљ, са припадајућим индикаторима. За индикаторе је дефинисано полазно стање, кад год је то било могуће на основу расположивих података, као и циљно стање. Притом се ради о индикаторима крајњег резултата (outcome) у случају приоритета, и индикаторима резултата мјера (output) у случају мјера.

У оквиру првог стратешког циља планирана су три приоритета, путем којим се може остварити значајнији напредак у погледу позиције и остваривања надлежности локалне самоуправе у Републици Српској, у складу са Европском повељом о локалној самоуправи. Приоритети су усмјерени на јачање функционалног и фискалног капацитета ЈЛС, водећи рачуна о несразмјеру између величине/капацитета ЈЛС, с једне стране, и надлежности и додијељених послова, с друге стране, као и несразмјеру у погледу развијености, инфраструктуре и услуга између урбаних и руралних дијелова унутар ЈЛС. Одабрани приоритети су у међусобној вези и заједно омогућују остварење постављеног стратешког циља. Квантитативни индикатори су коришћени гдје год је то било могуће и оправдано. Када то није било могуће или оправдано, коришћени су одговарајући квалитативни индикатори.

Детаљан преглед мјера у оквиру овог циља дат је у прилогу стратешког документа.

Табела бр. 9: Преглед приоритета и мјера за 1. стратешки циљ

|  |  |  |  |
| --- | --- | --- | --- |
| Стратешки циљ 1: Унапређен **положај и обим остваривања надлежности** локалне самоуправе у систему власти у Републици Српској | | | |
| **Приоритети** | **Индикатори:** | **Полазно стање:** | **Циљно стање:** |
| 1.1. Унапређење регулаторног и институционалног оквира за локалну самоуправу | - број одредби ЕПЛС које су интегрисане у законодавство РС | треба да се утврди | најмање 20 |
| Преглед мјера за приоритет 1.1.  1.1.1. Успостављање регистра надлежности локалне самоуправе  1.1.2. Унапређивање регулаторног оквира за локалну самоуправу  1.1.3. Унапређивање институционалног оквира за развој локалне самоуправе *(јачање СОГРС-а и МУЛС-а)*  1.1.3.1. Стратешки пројекат „Успостављање Центра за истраживање и развој политика локалне самоправе у РС“ | | | |
| 1.2. Унапређење хоризонталне и вертикалне сарадње | - број нових споразума о сарадњи између ЈЛС (укључујући и међуентитетску и прекограничну сарадњу)  - број новоусвојених закона и стратегија на нивоу РС у чијој је припреми учествовала ЛС | 0  0 | најмање 20  сви који утичу на ЛС |
| Преглед мјера за приоритет 1.2.  1.2.1. Подршка развоју међуопштинске сарадње у Републици Српској  1.2.2. Подршка унапређењу међуентитетске и прекограничне сарадње  1.2.3. Усклађивање и јачање сарадње између републичких и локалних органа и институција  1.2.4. Успостављање и вођење регистра за праћење међуопштинске, међуентитетске и прекограничне сарадње | | | |
| 1.3. Подршка општинама које немају урбану инфраструктуру | - број неурбаних општина које се налазе у категорији изразито неразвијених и неразвијених ЈЛС | 16 | највише 12 |
| Преглед мјера за приоритет 1.3. | | | |
| 1.3.1. Пилотирање и примјена инструмената за активирање територијалног капитала циљаних општина и проблемских/депривираних подручја  1.3.1.1. Стратешки пројекат „Успостављање ресурсног центра за подршку неразвијеним/ неурбаним општинама“  1.3.2. Пилотирање и примјена програма за подстицање инвестирања у циљане општине и проблемска подручја  1.3.3. Успостављање програма/фонда солидарности локалне самоуправе | | | |

### 3.1.1. Преглед мјера за приоритет *1.1. Унапређење регулаторног и институционалног оквира за локалну самоуправу*

Претходна анализа показала је да постоји потреба и могућности за наставак унапређивања регулаторног и институционалног оквира за функционисање и развој локалне самоуправе у Републици Српској. Унапређења у овим областима имаће битан утицај и на остваривање других приоритета дефинисаних овом стратегијом. Регулаторни и институционални оквир треба да се прилагоди изазовима и приоритетима развоја локалне самоуправе у Републици Српској у наредном стратешком периоду, тако да истовремено обезбиједи наставак уградње одредби Европске повеље о локалној самоуправи у законодавство Републике Српске. Такође, треба да се догради и ојача институционални оквир, првенствено у погледу подршке за креирање, реализацију, праћење и стално унапређивање политика и инструмената подршке за развој локалне самоуправе. Унапређивање регулаторног оквира треба да се одвија на основу чињенично заснованих претходних анализа и процјена утицаја измијењених и нових прописа, у виду анализе системских прописа са аспекта усклађености са стратешким приоритетима и мјерама развоја локалне самоуправе, као и са аспекта и усклађености са ЕПЛС, те анализе институционалног оквира за развој локалне самоуправе и других неопходних истраживања и анализа.

#### Мјера 1.1.1. Успостављање регистра надлежности локалне самоуправе

Циљ ове мјере је да се на једном мјесту пружи свеобухватан преглед изворних и пренесених надлежности јединица локалне самоуправе, као и надлежности републичког нивоа власти. Успостављањем регистра изворних и пренесених надлежности и послова локалне самоуправе омогућиће се системски приступ планирању и праћењу развоја локалне самоуправе, те створити дио претпоставки за значајније смањивање несразмјера између величине/капацитета ЈЛС, с једне стране, и надлежности и додијељених послова, с друге стране.

#### Мјера 1.1.2. Унапређивање регулаторног оквира

Ова мјера има системски карактер и укључује измјену постојећих и усвајање нових нормативних аката на основу закључака и препорука полазне анализе, укључујући и унапређивање уставног одређења локалне самоуправе, уколико дође до промјене Устава РС.

#### Мјера 1.1.3. Унапређивање институционалног оквира за развој локалне самоуправе

Разрада и реализација ове мјере засниваће се на закључцима и препорукама полазне анализе, која треба да обухвати и преглед добрих пракси из окружења. Тежиште је на јачању улоге и капацитета Министарства управе и локалне самоуправе и Савеза општина и градова Републике Српске. У оквиру мјере планира се и стратешки пројекат „Успостављање Центра за истраживање и развој политика локалне самоправе у РС“ у чијем оснивању и управљању кључну улогу треба да имају МУЛС и СОГРС, а чији модалитет ће се утврдити након израде студије оправданости и изводивости.

### 3.1.2. Преглед мјера за приоритет *1.2. Унапређење хоризонталне и вертикалне сарадње*

Мјерама у оквиру овог приоритета треба да се превазиђу уочене слабости у виду ниског нивоа међуопштинске сарадње и недовољног утицаја ЈЛС на политике Владе РС и дјеловање републичких институција и јавних предузећа на њиховој територији. Такође, треба да се у већој мјери искористе прилике за међуентитетску и прекограничну сарадњу.

#### Мјера 1.2.1. Подршка развоју међуопштинске сарадње у РС

Досадашња пракса је показала да законско регулисање и омогућавање сарадње између ЈЛС унутар Републике Српске није довело до очекиваних ефеката. Да би се унаприједило стање у том подручју, потребно је да се обави претходно истраживање и анализа стања, успјешних и неуспјешних примјера сарадње, те баријера и могућности за већу и успјешнију сарадњу. Након тога, треба пилотирати, развити и примијенити одговарајуће инструменте подршке.

#### Мјера 1.2.2. Подршка унапређењу међуентитетске и прекограничне сарадње

Као и у случају претходне мјере, потребно је да се обави претходно истраживање и анализа стања, успјешних и неуспјешних примјера сарадње, те баријера и могућности за већу и успјешнију сарадњу. Након тога, треба пилотирати, развити и примијенити одговарајуће инструменте подршке за унапређивање међуентитетске и прекограничне сарадње.

#### Мјера 1.2.3. Усклађивање и јачање сарадње између републичких и локалних органа и институција

Ова мјера подразумијева активирање постојећих механизама сарадње, као и развијање нових облика сарадње који ће довести до значајнијег укључивања ЈЛС у регулисању свих питања од значаја за њихово функционисање и развој. Уз унапређење регулаторног оквира и ажурирање споразума/меморандума о сарадњи укључује идентификацију приоритета за усклађивање и унапређивање сарадње, комуницирање, координацију процеса усклађивања и сарадње на реализацији установљених приоритета, пилотирање и примјену механизама сарадње, те промоцију добрих пракси усклађивања и сарадње како би се омогућило њихово кориштење у што већем броју сектора и ЈЛС.

#### Мјера 1.2.4. Успостављање и вођење регистра за праћење међуопштинске, међуентитетске и прекограничне сарадње

Системска подршка унапређивању хоризонталне сарадње није могућа без успостављања и вођења регистра за праћење међуопштинске, међуентитетске и прекограничне сарадње по низу корисних параметара, укључујући склопљене споразуме, заједничке пројекте (завршене и оне у реализацији), уложене ресурсе, очекиване и остварене ефекте, програме у оквиру којих се сарадња одвија, временски оквир и слично. Уз обезбјеђивање нормативних претпоставки за успостављање регистра, неопходна је сарадња МУЛС-а и СОГРС-а на реализацији ове мјере.

### 3.1.3. Преглед мјера за приоритет *1.3. Подршка општинама које немају урбану инфраструктуру*

Овај приоритет укључује првенствено 16 ЈЛС чији је већи дио територије и сједиште по Дејтонском споразуму остао у Федерацији Босне и Херцеговине (изузев општина Источно Ново Сарајево и Источна Илиџа, које посједују урбану инфраструктуру). Њима се, након одговарајућих анализа и процјена, могу прикључити и неколицина других општина чије је подручје доминантно неурбано, слабо насељено и економски неразвијено. Таквим општинама је неопходна додатна материјална и стручна подршка, да би могле да испуне своје надлежности, одговоре потребама преосталог становништва и изграде могућности за задржавање и привлачење становништва.

#### Мјера 1.3.1. Пилотирање и примјена инструмената за активирање територијалног капитала циљаних општина и проблемских подручја

Након полазних анализа (које укључују дефинисање и мапирање циљане групе општина којима треба додатна подршка због недостатка урбане инфраструктуре и других неопходних ресурса, одређивање проблемских подручја и приоритета за подршку, уз идентификацију баријера које треба претходно разријешити) предвиђа се пилотирање нових инструмената за активирање територијалног капитала циљаних општина и идентификованих проблемских подручја (кориштење потенцијала празног простора) на мањем узорку и уз подршку одговарајућег међународног пројекта, а након тога и прилагођавање и стандардизација инструмената, уз њихово нормативно регулисање, те примјена у свим циљаним општинама. У оквиру ове мјере планира се и стратешки пројекат „Успостављање ресурсног центра за подршку неразвијеним/ неурбаним општинама“.

#### Мјера 1.3.2. Пилотирање и примјена програма за подстицање инвестирања у циљане општине и проблемска подручја

Без одговарајућих инвестиција које омогућавају запошљавање, циљане општине неће моћи да задржи и привуку становништво. До таквих инвестиција неће доћи без посебног програма којим ће Влада Републике Српске креирати и реализовати у сарадњи са циљаним општинама, Владом Републике Србије и другима партнерима, по могућности.

#### Мјера 1.3.3. Успостављање програма/фонда солидарности локалне самоуправе

Овом мјером треба да се успостави одговарајући механизам међусобне солидарности ЈЛС, чијем јачању ће да допринесе и Влада Републике Српске, те други заинтересовани партнери и институције, како би се осигурала правовремена помоћ за угрожена подручја и категорије становништва, нарочито у случају природних и других несрећа.

## 3.2. Преглед приоритета и мјера за 2. стратешки циљ

У оквиру другог стратешког циља планирана су три приоритета усмјерена на повећање прихода локалне самоуправе, боље управљање буџетским средствима у ЈЛС и дјелотворније и одрживије управљање имовином и локалним ресурсима у ЈЛС.

Табела бр. 10: Преглед приоритета и мјера за 2. стратешки циљ

|  |  |  |  |
| --- | --- | --- | --- |
| Стратешки циљ 2. Унапређен **систем финансирања** локалне самоуправе | | | |
| **Приоритети** | **Индикатори:** | **Полазно стање:** | **Циљно стање:** |
| 2.1. Системско повећање прихода локалне самоуправе | - приходи ЈЛС (осим обрачунских) | 829,7 милиона КМ | најмање 1 милијарда КМ |
| Преглед мјера за приоритет 2.1.  2.1.1. Повећање изворних прихода локалне самоуправе  2.1.2. Повећање удјела ЈЛС у расподјели директних пореза и накнада  2.1.3. Ефикаснија наплата непореских прихода ЈЛС  2.1.4. Активније привлачење и кориштење бесповратних средстава (грантови, средства пројеката) од стране ЈЛС  2.1.5. Jачање улоге Финансијског механизма за финансирање пројеката интегрисаног и одрживог локалног развоја у РС | | | |
| 2.2. Ефикасније и транспарентније управљање буџетским средствима у ЈЛС | - удио капиталних расхода у укупним расходима ЈЛС | треба да се утврди | сталан раст |
| Преглед мјера за приоритет 2.2.  2.2.1. Унапређење финансијског управљања и изградња система интерних финансијских контола у јавном сектору на локалном нивоу  2.2.2. Повећање ефективности и транспарентности програма додјеле подстицаја, грантова и субвенција од стране ЈЛС  2.2.3. Јачање оријентације на капиталне инвестиције и пројекте у ЈЛС | | | |
| 2.3. Ефикасније управљање имовином ЈЛС и одрживо управљање локалним ресурсима | - број ЈЛС са успостављеним регистрима имовине  - утицај ЈЛС на кориштење и заштиту локалних природних ресурса | 3  - несразмјерно мањи у односу на републички ниво | 45  - равноправан са републичким нивоом |
| Преглед мјера за приоритет 2.3. | | | |
| 2.3.1. Подршка успостављању дигитализованог управљања имовином ЈЛС  2.3.2. Обезбјеђивање равноправног учешћа ЈЛС у одлучивању о концесијама и другим видовима кориштења природних ресурса на њиховој територији  2.3.3. Пилотирање и ширење програма за ревитализацију села | | | |

### 3.2.1. Преглед мјера за приоритет *2.1. Системско повећање прихода локалне самоуправе*

Мјерама у оквиру овог приоритета треба да се омогући повећање изворних прихода ЈЛС, на системски одрживим основама. Повећање прихода првенствено је у функцији континуираног побољшања квалитета и доступности јавних услуга, гдје се уважавају актуелни трендови и специфичности развојних потреба и приоритета локалног становништва. Уз повећање изворних прихода и веће учешће у расподјели директних пореза и наплата, фокус је стављен и на ефикаснију наплату непореских прихода и на веће ангажовање ЈЛС код повлачења и ефективног коришћења бесповратних средстава донаторских организација и других институција у РС и БиХ.

#### Мјера 2.1.1. Повећање изворних прихода локалне самоуправе

Ова мјера превасходно се односи на повећање изворних прихода у надлежности ЈЛС. Повећањем изворних прихода и јачањем њиховог релативног удјела у кумулативним приходима, постиже се већа предвидивост и стабилност финансирања локалних заједница што, у коначници омогућава и већи обухват текуће и капиталне потрошње ЈЛС.

#### Мјера 2.1.2. Повећање удјела ЈЛС у расподјели директних пореза и накнада

Предложена мјера се заснива на Оквирној платформи СОГРС-а за заговарање измјена и допуна Закона о буџетском систему РС и односе се на промјене у погледу сервисирања спољног дуга, те расподјеле прихода од пореза на лична примања и пореза на приходе од самосталне дјелатности, од посебних водних накнада, од накнаде за јавне путеве од регистрације моторних и прикључних возила и расподјела путарине, као и од накнаде за промјену намјене пољопривредног земљишта.

#### Мјера 2.1.3. Ефикаснија наплата непореских прихода ЈЛС

Ефикаснија наплата непореских прихода подразумијева већу финансијску дисциплину и досљедност код њиховог убирања. Уз проактивну политику планирања, гдје се уважавају потребе и приоритети локалног економског и друштвеног развоја, ефикаснија наплата омогућиће већу стабилност и предвидивост непореских прихода ЈЛС, а тиме и њихов значај у односу на структуру укупног финансирања.

#### Мјера 2.1.4. Активније привлачење и кориштење бесповратних средстава (грантови, средства пројеката) од стране ЈЛС

Путем бројних донаторских организација и других институција доступна су бесповратна средства за подршку реализацији приоритета и развојних потреба ЈЛС, на бази пројектног приступа финансирању. Активнији приступ коришћењу ових средстава, кроз изградњу интерних апсорпционих капацитета и капацитета за имплементацију пројеката према захтјевима донатора омогућиће да значајни дио развојних и других потреба ЈЛС буде реализован на овај начин.

#### Мјера 2.1.5. Jачање улоге Финансијског механизма за финансирање пројеката интегрисаног и одрживог локалног развоја у РС

Јачање улоге *Финансијског механизма у подручју финансирања локалног друштвено-економског развоја*, успостављеног уз донаторску подршку при ИРБРС, подразумијева наставак реализације овог пројекта те његово афирмисање и коришћење као механизма за управљање и реализацију пројеката, на бесповратној основи, намијењених ЈЛС, у складу са циљевима одрживог развоја и другим развојним приоритетима РС. На овај начин било би осигурано централизовано пројектно управљање и ефиксаније достизање постављених циљева и приоритета локалног развоја у РС.

### 3.2.2. Преглед мјера за приоритет *2.2. Ефикасније и транспарентније управљање буџетским средствима у ЈЛС*

У правилу ограниченим буџетским средствима потребно је управљати на ефикасан и транспарентан начин, у циљу максимизације ефеката од њихове употребе на укупно стање и друштвено-економска кретања у ЈЛС. Позитивни ефекти од управљања буџетским средствима прије свега требају да осигурају континуирани раст удјела капиталних расхода у укупним расходима ЈЛС чиме се доприноси свеобухватном друштвено-економском расту и развоју локалне заједнице.

#### Мјера 2.2.1. Унапређење финансијског управљања и изградња система интерних финансијских контола у јавном сектору на локалном нивоу

Овом мјером ће се убрзати и олакшати превазилажење јаза између плана и извршења буџета, с циљем да ЈЛС имају буџете који нису оптерећени дефицитом и неизмиреним обавезама, као и унаприједити тренутно недовољно развијен систем финансијског управљања и контрола код дијела ЈЛС. Мјера укључује активности које се тичу унапређења процеса планирања, праћења и извјештавања о реализацији буџетских средстава на нивоу јединица локалне самоуправе, које су предложене од стране СОГРС-а, као и активности препоручене у Стратегији развоја система интерних финансијских контрола у јавном сектору Републике Српске.

#### Мјера 2.2.2. Повећање ефективности и транспарентности програма додјеле подстицаја, грантова и субвенција од стране ЈЛС

Овом мјером треба да се успостави и осигура ефективност и транспарентност процеса додјеле подстицаја, грантова и субвенција које спроводе ЈЛС. Кроз ову мјеру фокус се поставља на избор корисника програма бесповратне подршке, путем јасно формулисаних, унапријед познатих апликационих процедура и транспарентног поступка избора њихових корисника, као и на сам поступак мониторинга и контроле намјенског утрошка додијељених средстава.

#### Мјера 2.2.3. Јачање оријентације на капиталне инвестиције и пројекте у ЈЛС

Овом мјером треба да се осигура помјерање структуре потрошње са текућих издатака према капиталним инвестицијама и развојним пројектима. Јачањем капиталне потрошње стичу се претпоставке динамичном локалном развоју, односно побољшању квалитета и доступности јавних услуга, као и услова живљена локалног становништва у цјелини. Истовременим радом на ограничавању и рационализацији текуће потрошње те системском повећању прихода ЈЛС и повлачењу бесповратних средстава донаторских организација и других институција за пројекте од капиталног и развојног значаја за ЈЛС, постићи ће се пуни успјех ове мјере.

### 3.2.3. Преглед мјера за приоритет *2.3. Ефикасније управљање имовином ЈЛС и одрживо управљање локалним ресурсима*

Мјерама у оквиру овог приоритета треба да се знатно унаприједи иначе неефикасно управљање имовином у ЈЛС, према налазима Главне службе за ревизију јавног сектора РС, те да се обезбиједе претпоставке за одрживо управљање ресурсима којима локалне заједнице располажу, и то првенствено кроз повећан утицај ЈЛС и грађана на њихово кориштење и заштиту.

#### Мјера 2.3.1. Подршка успостављању система дигитализованог управљања имовином ЈЛС

Уз укључивање активности које се односе на увођење и унапређивање управљања имовином у локалне развојне стратегије, мјера укључује креирање и спровођење специјализованог програма обука и савјетовања у Стратегију обука за запослене у ЈЛС, као и подршку за уградњу и одржавање софтвера са регистром некретнина у ЈЛС које се стратешки опредијеле за овај приступ.

#### Мјера 2.3.2. Обезбјеђивање равноправног учешћа ЈЛС у одлучивању о концесијама и другим видовима кориштења природних ресурса на њиховој територији

Мјера укључује обезбјеђивање знатно активније улоге ЈЛС и грађана у локалним заједницама у поступку додјеле концесија, као и у планирању и надгледању републичких јавних предузећа која користе природне ресурсе који се налазе на територији ЈЛС, уз строжије поштовање обавезе процјене утицаја на животну средину при одлучивању о њиховом коришћењу. Такође, мјера се односи и на ефикасније рјешавање имовинско-правних послова од значај за развој ЈЛС.

#### Мјера 2.3.3. Пилотирање и ширење програма за ревитализацију села

Намјера је да се, прво кроз мање пилот-пројекте, а онда и кроз креирање цјеловитог програма за ревитализацију села (по аналогији са Националним програмом за препород села Србије) постигне знатно ефикасније кориштење јавних и приватних непокретности (објеката, имања, земљишта) које нису у функцији, с циљем повећања насељености руралних подручја и покретања приватног предузетништва.

## 3.3. Преглед приоритета и мјера за 3. стратешки циљ

За трећи стратешки циљ дефинисано је пет приоритета, којима се унапређује управљање и организација локалних управа, јавних предузећа и установа, обезбјеђује континуирано јачање њихових капацитета, уз јачање двије потенцијално најснажније полуге за развојне промјене и бољи квалитет живота, локални развој и учешће грађана.

Табела бр. 11: Преглед приоритета и мјера за 3. стратешки циљ

|  |  |  |  |
| --- | --- | --- | --- |
| Стратешки циљ 3. Унапређени **управљање, организација и капацитети** локалних управа, јавних предузећа и установа у надлежности локалне самоуправе | | | |
| **Приоритети** | **Индикатори:** | **Полазно стање:** | **Циљно стање:** |
| 3.1. Унапређење управљања и организације локалних управа | - број ЈЛС са унапређеном локалном управом  - омјер жена и мушкараца у кључним органима ЈЛС | 0  - знатно у корист мушкараца | - сви градови и најмање 15 општина  - знатно уравнотеженији |
| Преглед мјера за приоритет 3.1.  3.1.1. Подршка развоју доброг управљања у локалним управама  3.1.2. Подршка дигиталној трансформацији локалних управа  3.1.3. Подршка унапређивању родне равноправности и инклузије у локалној управи | | | |
| 3.2. Унапређење управљања и организације јавних предузећа и установа | - број ЈЛС са унапређеним управљањем и организацијом јавних предузећа и установа | 0 | сви градови и најмање 15 општина |
| Преглед мјера за приоритет 3.2.  3.2.1. Унапређивање корпоративног управљања и управљања квалитетом у јавним предузећима  3.2.2. Увођење модела доброг управљања у јавне установе  3.2.3. Подршка дигиталној трансформацији јавних предузећа и установа | | | |
| 3.3. Изградња капацитета локалних управа, јавних предузећа и установа | - број ЈЛС у којима је успостављен систем управљања људским ресурсима | 0 | сви градови и најмање 25 општина |
| Преглед мјера за приоритет 3.3.  3.3.1. Изградња капацитета органа и општинске/градске управе у ЈЛС  3.3.2. Изградња капацитета јавних предузећа и установа за ефикасније и транспарентније пружање услуга  3.3.2.1. Стратешки пројекат „Развој система обука за локална јавна предузећа и установе“ | | | |
| 3.4. Унапређење локалног развоја | - број развијених ЈЛС  - број ЈЛС које су увеле BFC SEE | 18  14 | најмање 22  најмање 20 |
| Преглед мјера за приоритет 3.4. | | | |
| 3.4.1. Подршка стратешком и просторном планирању у ЈЛС за реализацију циљева одрживог развоја  3.4.2. Подршка операционализацији и имплементацији стратегија и планова у ЈЛС  3.4.3. Подршка унапређивању пословног окружења и предузетништва у ЈЛС  3.4.4. Подршка програмима друштвеног развоја и развоју друштвеног предузетништва у ЈЛС | | | |
| 3.5. Јачање учешћа грађана у пословима и развоју ЈЛС | - број ЈЛС у којима су МЗ и ОЦД активно укључење у предлагање и праћење политика | 0 | сви градови и најмање 15 општина |
| Преглед мјера за приоритет 3.5.  3.5.1. Јачање грађанског учешћа путем мјесних заједница  3.5.2. Јачање учешћа организација цивилног друштва  3.5.3. Јачање директног учешћа грађана уз примјену дигиталних алата  3.5.4. Успостављање и јачање сарадње са дијаспором | | | |

### 3.3.1. Преглед мјера за приоритет *3.1. Унапређење управљања и организације локалних управа*

У оквиру овог приоритета радиће се на мјерама којима се операционализују и остварују принципи добре демократске локалне управе, подстиче и усмјерава њена дигитална трансформација, те обезбјеђује стални напредак у погледу родне равноправности и социјалне инклузије.

#### Мјера 3.1.1. Подршка развоју доброг управљања у локалним управама

Овом мјером се планира даљњи напредак на правцу *Добра управа и управљање јавним сектором*, дефинисаним у Оквиру за реализацију циљева одрживог развоја у БиХ, као и напредак у реализаицји дванаест принципа добре демократске управе за које се залаже Савјет Европе. У оквиру мјере предвиђа се увођење модела CAF (Common Assessment Framework – Оквир за заједничку процјену) којим се обезбјеђује управљање квалитетом у јавној управи.

#### Мјера 3.1.2. Подршка дигиталној трансформацији локалних управа

Као што је локална управа веома важан дио јавне управе, тако је и њена дигитална трансформација важна компонента започетог ширег процеса дигитализације јавног сектора. При операционализацији и реализацији ове мјере рачуна се на значајну подршку међународних организација и пројеката (као што је УНДП и пројекат „Дигитална трансформација јавног сектора), као и коришћење искустава и научених лекција одговарајућих пилот-пројеката (као што је пројекат „Паметни градови – ка дигиталној трансформацији градова у БиХ“.

#### Мјера 3.1.3. Подршка унапређивању родне равноправности и инклузије у локалној управи

Овом мјером се планира примјена обавезујућих стандарда за равноправност полова прописаних Законом о равноправности полова у БиХ и међународним стандардима који су на снази у БиХ и Републици Српској, на нивоу локалне локалне самоуправе. Такође, планира се и јачање социјалне инклузије, посебно рањивих категорија становништва, а све на правцу *Друштво једнаких могућности* из Оквира за реализацију циљева одрживог развоја у БиХ.

### 3.3.2. Преглед мјера за приоритет *3.2. Унапређење управљања и организације јавних предузећа и установа*

Овај приоритет има сличан карактер и значај као претходни, само што је прилагођен специфичностима јавних предузећа и установа у надлежности локалне самоуправе. У њему се тежиште ставља на унапређивање корпоративног управљања у јавним предузећима и доброг управљања у јавним установама, уз подршку њиховој дигиталној трансформацији.

#### Мјера 3.2.1. Унапређивање корпоративног управљања и управљања квалитетом у јавним предузећима

Значајан број локалних јавних предузећа послује са губицима и уз обилне субвенције из буџета ЈЛС, доводећи у питању квалитетно и одрживо пружање услуга за које су одговорни. Унапређивањем корпоративног управљања јавна предузећа на локалном нивоу треба да се доведу, до нивоа ефикасног и транспарентог пословања и квалитетног пружања услуга. Додатна група активности на истом правцу је подршка овим предузећима да уведу и одржавају одговарајуће системе управљања квалитетом, првенствено стандарде из серије ISO и модел CAF.

#### Мјера 3.2.2. Увођење модела доброг управљања у јавне установе

Овом мјером се, слично мјери 3.1.1, планира даљњи напредак на правцу *Добра управа и управљање јавним сектором*, дефинисаним у Оквиру за реализацију циљева одрживог развоја у БиХ, с тим да ће фокуси интервенција и активности бити прилагођени специфичним потребама и условима јавних установа у надлежности локалне самоуправе. Увођење модела CAF (Common Assessment Framework – Оквир за заједничку процјену), након локалних управа, планира се и за локалне јавне установе.

#### Мјера 3.2.3. Подршка дигиталној трансформацији јавних предузећа и установа

Ова мјера ће се реализовати комплементарно са мјером *3.1.2. Подршка дигиталној трансформацији локалне управе*, уз неопходна прилагођавања потребама и условима локалних јавних предузећа и установа.

### 3.3.3. Преглед мјера за приоритет *3.3. Изградња капацитета локалних управа, јавних предузећа и установа*

Стално унапређивање компетенција (знања, вјештина и ставова који резултирају учинком) управљачких структура и запослених у локалним управама, јавним предузећима и установама представља фактор успјеха који значајно утиче на развој ЈЛС. Програми изградње капацитета на локалном нивоу до сада су били углавном усмјерени према локалној управи. У овом стратешком периоду планира се проширење ових активности на локална јавна предузећа и јавне установе, а које заједничким радом доприносе квалитету живота грађана.

#### Мјера 3.3.1. Изградња капацитета органа и управе у ЈЛС

На основу претходно успостављеног системског приступа изградњи капацитета у ЈЛС, планира се усвајање и имплементација Стратегије обуке за запослене у ЈЛС, према приоритетима који се утврђују претходном анализом потреба за обуком и на основу приоритета из ове стратегије развоја локалне самоуправе. Посебна пажња усмјериће се и на обуке органа ЈЛС, како би се и на овај начин ускладило њихово функционисање и свеле на минимум ситуације међусобног неразумијевања и надметања, које знају да доведу до неусвајања кључних аката и привремених прекида у њиховом функционисању.

#### Мјера 3.3.2. Изградња капацитета јавних предузећа и установа за ефикасније и транспарентније пружање услуга

Системски приступ изградњи капацитета, који је већ уведен за локалну управу, треба да се у наредном стратешком периоду постепено прошири и обухвати јавна предузећа и установе, успостављањем модела управљања обуком, са стратешким планирањем обуке (на основу анализе потреба и приоритета из ове стратегије развоја локалне самоуправе), имплементацијом, праћењем и вредновањем обуке.

#### Мјера 3.3.3. Изградња капацитета локалне управе, јавних предузећа и установа за активније кориштење међународних средстава и пројеката

Овом мјером тежи се превазилажењу уочених слабости везаних за низак апсорпциони капацитет ЈЛС за коришћење европских и регионалних фондова и учешће у међународним и прекограничним пројектима, којима се отварају могућности за различите аспекте развоја ЈЛС. Планира се наставак организовања и унапређивање специјализованих обука за групе ЈЛС тако да се, уз стицање знања и вјештина о пројектном управљању, ради и на припреми и кандидовању конкретних појединачних и заједничких пројектних приједлога.

### 3.3.4. Преглед мјера за приоритет *3.4. Унапређење локалног развоја*

У већини ЈЛС у претходном периоду је успостављен стратешки приступ управљању локалним развојем путем локалних развојних стратегија и организационих јединица које се тиме баве. У наредном периоду треба да се одржи и убрза напредак у овој области, водећи рачуна о принципима и циљевима одрживог развоја, те о међусобној усклађености економског и друштвеног развоја са заштитом животне средине у ЈЛС.

#### Мјера 3.4.1. Подршка стратешком и просторном планирању у ЈЛС

У наредном периоду радиће се на даљњем унапређивању стратешког и просторног планирања у ЈЛС и на њиховом међусобном усклађивању, уз обезбјеђивање одговарајуће стручне и финансијске подршке за оне ЈЛС које објективно не располажу одговарајућим ресурсима за те намјене. У првој фази тежиште је на упознавању свих ЈЛС са обавезама и методологијом који проистичу из Закона о стратешком планирању и управљању развојем у Републици Српској и одговарајућих уредби, посебно водећи рачуна о везама, међусобној условљености и синхронизацији стратешког планирања са просторним и урбанистичким планирањем. Узимајући у обзир стратешку оријентацију и приоритете из *Оквира за реализацију циљева одрживог развоја у БиХ*, у наредном циклусу планирања стратешке платформе ЈЛС ће се снажније усмјеравати на правце *паметног раста*, *доброг управљања* и изградње *друштва једнаких могућности*, а додатна подршка ће се пружати за убрзавање и олакшавање енергетске транзиције и прелаза ка зеленој/циркуларној економији, као и свеукупној заштити животне средине у ЈЛС и изградњи њихове отпорности на изненадне ударе какви се дешавају на глобалном плану (нпр. пандемисјка криза и украјинска криза) или могу да се десе на регионалном плану.

#### Мјера 3.4.2. Подршка операционализацији и имплементацији стратегија и планова у ЈЛС

Посебан фокус биће на подршци ЈЛС да усвојене стратегије локалног развоја правовремено припреме за спровођење кроз израду спроведбених докумената (акционог и средњорочног плана, као и годишњег плана) на основу Уредбе о спроведеним документима у Републици Српској. У циљу јачања веза и усклађености са просторним планирањем, паралелно са процедурама израде спроведбених докумената из реда стратешког планирања, неопходно је радити и на припреми, изради, операционализацији и имплементацији планова из реда просторног планирања. Додатна подршка ће се пружати за мјере и пројекте које доприносе реализацији циљева одрживог развоја, посебно оних које се односе на заштиту животне средине, енергетску транзицију и прелаз ка зеленој/циркуларној економији.

#### Мјера 3.4.3. Подршка унапређивању пословног окружења и предузетништва у ЈЛС

Радиће се на даљњем напретку у погледу припреме ЈЛС за добијање регионалног сертификата BFC (Business Friendly Certification), чиме се потврђује достигнути степен повољног пословног окружења, изградње и промоције пословних зона (укључујући и слободне зоне), те стварања и коришћења инструмената системске подршке предузетништву на локалном нивоу, посебно за циљне групе младих и жена. Практично, ради се о локализацији одговарајућих мјера обухваћених приоритетима 1.2, 1.3, 1.4. и 2.1. из Стратегије развоја малих и средњих предузећа за период 2021-2027. година.

#### Мјера 3.4.4. Подршка програмима друштвеног развоја и развоју друштвеног предузетништва у ЈЛС

Мјера подразумијева обезбјеђивање додатне подршке за ЈЛС које креирају и проводе локалне програме социјалног становања, наталитетне политике, насељавања дјелимично или потпуно испражњених подручја, те друге сличне програме у функцији задржавања и привлачења становништва, као и подстицање других ЈЛС да развијају и покрећу такве програме на свом подручју. Такође, мјера обухвата подршку развоју друштвеног предузетништва, као дјелотворног модела и инструмента за задовољење потреба посебно рањивих група, односно *за рјешавање социјалних, здравствених, културних, економских, еколошких или других друштвених проблема појединих група грађана, уже или шире заједнице, као и спречавања настајања и отклањање посљедица друштвене искључивости и јачање друштвене солидарности и кохезије*.

### 3.3.5. Преглед мјера за приоритет *3.5. Јачање учешћа грађана у пословима и развоју ЈЛС*

Веће учешће грађана у пословима и развоју ЈЛС представља веома важну и још увијек тек дјелимично искоришћену могућност за остваривање нове визије локалне самоуправе у Републици Српској и убрзавање нове фазе демократизације цијелог друштва као друштва једнаких могућности, у којем нико не смије бити искључен. На тај начин се ЈЛС развијају по мјери својих грађана, а грађани све утичу на кључне одлуке које се у њихово име доносе.

#### Мјера 3.5.1. Јачање грађанског учешћа путем мјесних заједница

Овом мјером настоји се ојачати улога мјесних заједница које ће служити као веза између грађана и локалних власти, омогућити веће учешће грађана у процесима демократског одлучивања, и бити заговарачи потреба грађана према локалној власти и осталим актерима од значаја за развој локалне заједнице. Главне активности дефинисане су на основу искустава и препорука пројекта “Јачање улоге мјесних заједница у БиХ”.

#### Мјера 3.5.2. Јачање учешћа организација цивилног друштва

Ова мјера је усмјерена на јачање учешћа младих људи, путем локалних омладинских организација (у складу са Омладинском политиком Републике Српске за период 2022-2026. година), као и удружења у којима се гаји добровољни, нестраначки и непрофитни приступ и посвећеност стварима које се тичу општег/јавног добра. Ради се о узајамно корисној сарадњи, како за локалне власти, тако и за ове организације, а понајвише за грађане у локалним заједницама, која ће се подржавати и остваривати кроз постојеће и нове модалитете и инструменте.

#### Мјера 3.5.3. Јачање директног учешћа грађана уз примјену дигиталних алата

Интензиван развој и примјена информационо-комуникационих технологија довео је до нових могућности директног учешћа грађана у пословима и развоју ЈЛС, примјеном дигиталних платформи и алата на концепту е-грађана. Ова мјера ће се разрадити и реализовати комплементарно са другим мјерама које се тичу дигиталне трансформације јавног сектора.

#### Мјера 3.5.4. Успостављање и јачање сарадње са дијаспором

Сарадња са дијаспором омогућава ЈЛС да на најбољи начин задрже контакт са исељеницима, али и да усмјере и каналишу потенцијал дијаспоре. Републичке институције поставиле су снажан институционални оквир за ову врсту сарадње, али и улога ЈЛС је од изузетног значаја због природне блискости и контаката са грађанима, те услугама које пружају. Ова мјера обухвата групе активности којим треба да се успостави системска сарадња са дијаспором на нивоу ЈЛС, прије свега кроз успостављање организационе контакт-тачке за сарадњу, мапирање дијаспоре уз одговарајућу базу података, организовање инфо кампања и сусрета са дијаспором, као и позиционирање ове врсте сарадње у стратешким документима ЈЛС.

## 3.4. Преглед приоритета и мјера за 4. стратешки циљ

Приоритети обухваћени четвртим циљем тичу се унапређивања услуга у надлежности локалне самоуправе, од управних услуга, чији је носилац локална управа, преко комуналних, које пружају комунална предузећа, до социјалних и других услуга које пружају јавне установе.

Табела бр. 12: Преглед приоритета и мјера за 4. стратешки циљ

|  |  |  |  |
| --- | --- | --- | --- |
| Стратешки циљ 4. Унапређен **квалитет и доступност услуга** у надлежности јединица локалне самоуправе | | | |
| **Приоритети** | **Индикатори:** | **Полазно стање:** | **Циљно стање:** |
| 4.1. Унапређивање квалитета и доступности управних услуга | - број ЈЛС у којима се континуирано прати и унапређује квалитет и доступност управних услуга | треба да се утврди | сталан раст (од 2024) |
| Преглед мјера за приоритет 4.1.  4.1.1. Подршка ширењу добре праксе пружања управних услуга на једном мјесту (one-stop-shop)  4.1.2. Обезбјеђивање доступности управних услуга у неурбаним подручјима  4.1.3. Подршка за континуирано праћење и унапређивање квалитета и доступности управних услуга (уз осигурање родне равноправности) | | | |
| 4.2. Унапређивање квалитета и доступности комуналних услуга | - број ЈЛС у којима се континуирано прати и унапређује квалитет и доступност комуналних услуга | треба да се утврди | сталан раст (од 2025) |
| Преглед мјера за приоритет 4.2.  4.2.1. Подршка ширењу добрих пракси јавно-приватног партнерства у пружању комуналних услуга  4.2.2. Подршка увођењу локалних политика субвенционисања комуналних услуга за угрожене групе корисника  4.2.3. Обезбјеђивање доступности комуналних услуга у неурбаним подручјима  4.2.4. Подршка за континуирано праћење и унапређивање квалитета и доступности комуналних услуга (уз осигурање родне равноправности) | | | |
| 4.3. Унапређивање услуга јавних установа | - број ЈЛС у којима се континуирано прати и унапређује квалитет и доступност услуга јавних установа | треба да се утврди | сталан раст (од 2025) |
| Преглед мјера за приоритет 4.3.  4.3.1. Подршка ширењу добрих пракси јавно-приватног партнерства и друштвеног предузетништва у пружању одговарајућих услуга јавних установа  4.3.2. Подршка развоју културе, креативних индустрија и спортско-рекреативних активности у ЈЛС  4.3.3. Подршка увођењу локалних политика субвенционисања услуга за угрожене групе корисника  4.3.4. Обезбјеђивање доступности услуга јавних установа у неурбаним подручјима  4.3.5. Подршка за континуирано праћење и унапређивање квалитета и доступности услуга јавних установа (уз осигурање родне равноправности) | | | |

### 3.4.1. Преглед мјера за приоритет *4.1. Унапређивање квалитета и доступности управних услуга*

Пружање управних услуга, које су првенствено у надлежности локалне управе, у претходном периоду је унапређено у значајној, првенствено јачањем корисничке оријентације и пружањем услуга по принципу „све на једном мјесту“. У наредном периоду ће се наставити са унапређивањем квалитета и доступности ових услуга, нарочито у погледу могућности кориштења ИКТ технологија и олакшавањем пружања ових услуга у неурбаним подручјима. Уз то, посебна пажња посветиће се увођењу инструмената континуираног праћења ефеката ових услуга и задовољства њихових корисника, као основе за њихово унапређивање.

#### Мјера 4.1.1. Подршка ширењу добре праксе пружања управних услуга на једном мјесту

Овом мјером планира се ширење добрих пракси пружања услуга по моделу „све на једном мјесту“ (one-stop-shop), који је већ заживио у већини ЈЛС у виду тзв. шалтер-сала или центара за услуге грађанима. Ширење добрих пракси односи се и на организовање других врста услуга (нпр. услуге везане за издавање урбанистичких сагласности и грађевинских дозвола) по истом моделу, као и на ширење круга ЈЛС које примјењују тај модел у складу са својим специфичностима.

#### Мјера 4.1.2. Обезбјеђивање доступности управних услуга у неурбаним подручјима

Овом мјером се планира такво пружање управних услуга које је прилагођено неурбаним подручјима, у којима не постоји неопходна инфраструктура и гдје има мало становника, већином старије животне доби, којима треба приближити пружање ове врсте услуга. Ради се о развоју и увођењу модела мобилног пружања услуга. Овај модел прво треба пилотирати у одабраним циљним подручјима, а онда постепено проширити његову примјену и на остала слична подручја.

#### Мјера 4.1.3. Подршка за континуирано праћење и унапређивање квалитета и доступности управних услуга (уз осигурање родне равноправности)

Важан аспект унапређивања управних услуга у наредном периоду је и обезбјеђивање континуираног праћења њихове доступности и квалитета на основу повратних информација од њихових корисника, првенствено грађана, али и предузетника и других група корисника. Инструмент за те сврхе треба развити узимајући у обзир обавезе и препоруке које се тичу осигурања родне равноправности, по потреби пилотирати на ограниченом узорку довољно различитих ЈЛС и онда стандардизовати и постепено проширити примјену на све ЈЛС. Такође, инструмент треба да одговара захтјевима модела CAF, који се планира као преовладавајући систем управљања квалитетом за ЈЛС, као и да се уклопи у оквир индекса квалитета и доступности услуга и индекса задовољства корисника који треба да се развију за праћење напретка у остваривању 4. стратешког циља.

### 3.4.2. Преглед мјера за приоритет *4.2. Унапређивање квалитета и доступности комуналних услуга*

Доступност и квалитет комуналних услуга имају значајан утицај на квалитет живота у локалним заједницама. Зато њихово унапређивање представља један од приоритета за наредни период и одвијаће се усклађено са мјерама које се тичу унапређивања управљања, организације и капацитета јавних предузећа која их пружају. Тежишта код унапређивања ових услуга биће на промоцији и ширењу добрих пракси јавно-приватног партнерства, као и политика субвенционисања цијене услуга за угрожене категорије становништва, те осигурању доступности у неурбаним подручјима. Као и код управних услуга, посебна пажња биће усмјерена на стварање инструмената и увођење праксе континуираног праћења квалитета и доступности ових услуга.

#### Мјера 4.2.1. Подршка ширењу добрих пракси јавно-приватног партнерства у пружању комуналних услуга

Модел јавно-приватног партнерства, чија је примјена омогућена посебним законом, још увијек није коришћен у потребној мјери код пружања комуналних услуга. У оквиру мјере ће се испитати разлози и ограничења занемарљиве примјене овог модела у случају комуналних услуга, препоручити и разрадити политике и инструменти којима ће се смањити баријере и подстаћи ова врста инвестиција, уз осигурање јавног интереса.

#### Мјера 4.2.2. Подршка увођењу локалних политика субвенционисања комуналних услуга за угрожене групе корисника

У оквиру ове мјере разрадиће се услови и могућности за увођење и унапређивање локалних политика субвенционисања, како би се одговарајуће комуналне услуге учиниле доступнијим за категорије становништва које их не могу себи приуштити, те додатно подржати ЈЛС које објективно не посједују ресурсе за доношење и реализацију таквих политика.

#### Мјера 4.2.3. Обезбјеђивање доступности комуналних услуга у неурбаним подручјима

Слично пружању управних услуга, и у случају комуналних услуга у наредном периоду радиће се на прилагођавању и пружању одговарајућих комуналних услуга у складу са специфичним потребама и могућностима у неурбаним подручјима. Ради се претходној селекцији услуга, пилотирању погодних модела пружања на мањем узорку ЈЛС, односно неурбаних подручја, те промоцији и ширењу претходно потврђеног модела пружања услуга на већи број неурбаних подручја, односно ЈЛС.

#### Мјера 4.2.4. Подршка за континуирано праћење и унапређивање квалитета и доступности комуналних услуга (уз осигурање родне равноправности)

Подразумијева развој и примјену инструмента за континуирано праћење доступности и квалитета, као и у случају управних услуга, али за комуналне услуге, које су другачије природе и обухвата. Зато и пилотирање, разрада и ширење примјене инструмента треба да одразе те специфичности, уз поштовање истих захтјева у погледу осигурања родне равноправности и усклађености са CAF моделом, као и уклапања у оквир индекса квалитета и доступности услуга и индекса задовољства корисника који треба да се развију за праћење напретка у остваривању 4. стратешког циља.

### 3.4.3. Преглед мјера за приоритет *4.3. Унапређивање услуга јавних установа*

Градови и општине у знатној мјери учествују и у пружању услуга образовања и културе, социјалне и здравствене заштите, бриге о младима, дјеци и старијим особама, као и о цивилној заштити и другим услугама важним за квалитет живота грађана. Зато континуирано унапређивање доступности и квалитета ових услуга представља један од приоритета и за наредни период и одвијаће се усклађено са мјерама које се тичу управљања, организације и капацитета јавних установа које их пружају. Као и у случају комуналних услуга и јавних предузећа, и овдје ће тежишта бити на промоцији и ширењу добрих пракси јавно-приватног партнерства, као и политика субвенционисања цијене услуга за угрожене категорије становништва, на осигурању доступности у неурбаним подручјима, као и на стварању инструмената и увођењу праксе континуираног праћења квалитета и доступности ових услуга. Уз то, планира се додатна подршка развоју културе и креативних индустрија у ЈЛС.

#### Мјера 4.3.1. Подршка ширењу добрих пракси јавно-приватног партнерства и друштвеног предузетништва у пружању одговарајућих услуга јавних установа

И у оквиру ове мјере, као и код мјере 4.2.1, планира се испитивање могућности коришћења модела јавно-приватног партнерства, одговарајуће препоруке и разрада политика и инструмената којима се могу подстаћи заједничке инвестиције и управљање између јавнох и приватног сектора у овој области. Такође, мјера обухвата и веће коришћење друштвеног предузетништва, као дјелотворног модела и инструмента за задовољење потреба посебно рањивих група.

#### Мјера 4.3.2. Подршка развоју културе, креативних индустрија и спортско-рекреативних активности у ЈЛС

Пошто културни и спортско-рекреативни садржаји играју све важнију улогу у квалитету локалног живота, а креативне индустрије све привлачнију могућност за предузетништво и запошљавање младих, овом мјером се планира посебна подршка и већа буџетска издвајања за ове области.

#### Мјера 4.3.3. Подршка увођењу локалних политика субвенционисања услуга за угрожене групе корисника

У оквиру ове мјере разрадиће се услови и могућности за увођење и унапређивање локалних политика субвенционисања, како би се одговарајуће услуге, посебно у области образовања, здравствене и социјалне заштите, али и јавног превоза, учиниле доступнијим за категорије становништва које их не могу себи приуштити, те додатно подржати ЈЛС које објективно не посједују ресурсе за доношење и реализацију таквих политика.

#### Мјера 4.3.4. Обезбјеђивање доступности услуга јавних установа у неурбаним подручјима

Слично пружању управних и комуналних услуга, и у случају комуналних услуга у наредном периоду радиће се на прилагођавању и пружању одговарајућих услуга у складу са специфичним потребама и могућностима у неурбаним подручјима. Ради се претходној селекцији услуга, пилотирању погодних модела пружања на мањем узорку ЈЛС, односно неурбаних подручја, те промоцији и ширењу претходно потврђеног модела пружања услуга на већи број неурбаних подручја, односно ЈЛС.

#### Мјера 4.3.5. Подршка за континуирано праћење и унапређивање квалитета и доступности услуга јавних установа (уз осигурање родне равноправности)

Као и у случају управних и комуналних услуга, и ова мјера подразумијева развој и примјену инструмента за континуирано праћење доступности и квалитета, али за услуге обухваћене овим приоритетом, које су другачије природе и обухвата. Зато и пилотирање, разрада и ширење примјене инструмента треба да одразе те специфичности, уз поштовање истих захтјева у погледу осигурања родне равноправности и усклађености са CAF моделом, као и уклапања у оквир индекса квалитета и доступности услуга и индекса задовољства корисника који треба да се развију за праћење напретка у остваривању 4. стратешког циља.

# 4. Стратешки пројекти

Кључни стратешки пројекти представљају интервенције највећег значаја за остварење стратешких циљева. Имају каталитички и вишеструки ефекат на развој, а њихово спровођење може бити основ за покретање других пројеката и њихови резултати треба да допринесу остварењу стратешких приоритета и одрживом развоју.

У оквиру Стратегије развоја локалне самоуправе у Републици Српској планирају се три стратешка пројекта, и то:

* Успостављање Центра за истраживање и развој политика локалне самоправе у Републици Српској,
* Успостављање Ресурсног центра за подршку неразвијеним/ неурбаним општинама и
* Развој система обука за локална јавна предузећа и установе

## 4.1. Успостављање Центра за истраживање и развој политика локалне самоуправе

Успостављањем Центра за истраживање и развој политика локалне самоуправе треба да се ојача тренутно слаба карика у ланцу припреме, праћења и вредновања политика и инструмената за различите аспекте развоја локалне самоуправе, која се тиче истраживања и стварања критичне масе знања које је неопходно за креирање, праћење и унапређивање тих политика и инструмената. Приједлог је да се овај центар знања успостави кроз међусобну сарадњу МУЛС-а и СОГРС-а, доприносећи бољем дјеловању и ефектима обје институције.

Овај пројекат се планира у оквиру мјере 1.1.3. Унапређивање институционалног оквира за развој локалне самоуправе.

Главне пројектне активности:

* Израда студије оправданости и изводивости;
* Рјешавање логистичких претпоставки;
* Избор управљачких тијела, кадровско попуњавање и опремање центра;
* Обезбјеђивање иницијалних средстава за функционисање центра.

Период: 2024 – 2026.

Главни носилац пројекта је Министарство управе и локалне самоуправе, у сарадњи са Савезом општина и градова Републике Српске и уз учешће академске заједнице и стручне јавности.

За израду студије оправданости и изводивости треба планирати средства у износу од 50.000 КМ. Оријентациони износ укупно потребних средстава, као и извори финансирања, моћи ће да се одреде након израде ове студије.

## 4.2. Успостављање Ресурсног центра за подршку неразвијеним/неурбаним општинама

Значајан акценат у овој стратегији се ставља на подршку неразвијеним/неурбаним општинама, које из објективних разлога не могу да обезбиједе свом становништву услуге које су подједнако доступне и квалитетне као што је то случај у развијенијим и урбанијим општинама. У циљу правилног циљања и дизајнирања свих неопходних видова подршке, као и стварања претпоставки да се пружи подршка на дјелотворан и економичан начин, планира се успостављање посебног, ресурсног центра, у којем ће се концентрисани капацитети и инструменти за пружање такве подршке.

Овај пројекат се планира у оквиру мјере *1.3.1. Пилотирање и примјена инструмената за активирање територијалног капитала циљаних општина и проблемских/депривираних подручја*.

Главне пројектне активности:

* Израда студије оправданости и изводивости;
* Рјешавање логистичких претпоставки;
* Избор управљачких тијела, кадровско попуњавање и опремање ресурсног центра;
* Обезбјеђивање иницијалних средстава за функционисање ресурсног центра.

Период: 2025 – 2028.

Главни носилац пројекта је Министарство управе и локалне самоуправе, у сарадњи са академском заједницом (АНУРС, одговарајући факултети).

За израду студије оправданости и изводивости треба планирати средства у износу од 50.000 КМ. Оријентациони износ укупно потребних средстава, као и извори финансирања, моћи ће да се одреде након израде ове студије.

## 4.3. Развој система обука за локална јавна предузећа и установе

Ова стратегија у значајној мјери шири обухват на локална јавна предузећа и установе у надлежности локалне самоуправе. Обје ове циљне групе се до сада остајале изван домета пројеката и интервенција за системску изградњу капацитета. У наредном стратешком периоду планира се успостављање системског приступа обуци и јачању функције управљања људским потенцијалима у локалним ЈП и ЈУ, на основу искустава и пракси ранијег пројекта „Систем обуке за ЈЛС“ (Municipal Training System).

Овај пројекат се планира у оквиру мјере *3.3.2. Изградња капацитета јавних предузећа и установа за ефикасније и транспарентније пружање услуга*, с тим да се очекује каталитички утицај и на друге мјере у оквиру приоритета *3.3. Изградња капацитета локалних управа, јавних предузећа и установа*.

Главне пројектне активности:

* Планирање и покретање пројекта;
* Испитивање потреба за обуком у ЈП и ЈУ;
* Креирање стратегије и програма обуке за ЈП и ЈУ;
* Спровођење и праћење ефеката програма.

Период: 2025-2028.

Пројекат треба да се планира и реализује у сарадњи СОГРС, уз подршку донатора и активно укључивање МУЛС-а.

# 5. Опис унутрашње и међународне усклађености документа

У овом дијелу образлаже се екстерна и интерна усклађеност стратешког документа.

## 5.1. Екстерна усклађеност

Под екстерном усклађеносшћу подразумијева се комплементарност с другим стратешким документима, истог или вишег реда, односно са стратешким документима произашлим из процеса европских интеграција и међународно прихваћеним Глобалним циљевима одрживог развоја.

Преглед екстерне усклађености дат је у три дијела: усклађеност са међународним, првенствено европским оквиром, са оквиром за реализацију циљева одрживог развоја у БиХ и са другим секторским стратегијама у Републици Српској које су усвојене за наредни стратешки период.

### 5.1.1. Усклађеност са европским оквиром

Пуноправно чланство БиХ, уједно и Републике Српскe у Европскoj унији, представља стратешко опредјељење, али истовремено и међународну обавезу преузету потписивањем *Споразума о стабилизацији и придруживању* (ССП) између Европских заједница и њихових држава чланица са једне стране и БиХ са друге стране („Службени гласник БиХ – Међународни уговори“, број 10/08). У складу с тим, а поштујући одредбе члана 70. ССП-а, Република Српска је наставила усглашавање са правном тековином Европске Уније (ЕU acquis) у области локалне самоуправе, испуњавајући уједно и препоруке Европске комисије, нарочито оне које се односе на одговорност администрације и корисничку оријентацију у пружању јавних услуга, учешће грађана и организација цивилног друштва у креирању и надгледању јавних политика, дигиталну трансфромацију и др.

Овај стратешки документ, посебно у погледу првог и другог стратешког циља и одговарајућих приоритета и мјера, у највећој мјери је усклађен са *Европском повељом о локалној самоуправи*, која оцртава основни европски оквир за ову област. Такође, у складу је и са политиком Европске комисије у вези са локалним властима, садржаној у сљедећим документима: *Оснаживање локалних власти у партнерским земљама за побољшану управу и ефикасније развојне резултате (Мишљење), Радни документ особља о сарадњи ЕУ са градовима и локалним властима у трећим земљама,* као и *Смјернице за подршку ЕУ цивилном друштву у региону проширења 2021-2027*.

### 5.1.2. Усклађеност са Оквиром за реализацију циљева одрживог развоја у БиХ

Генерална скупштина Уједињених нација у 2015. години усвојила Агенду одрживог развоја до 2030. године и да су том приликом све земље чланице, укључујући и Босну и Херцеговину, преузеле обавезу спровођења документа Агенде 2030 и Глобалних циљева одрживог развоја (енг. Sustainable Development Goals – SDG). У ту сврху је Савјет министара БиХ 2021. године усвојио документ „Оквир за реализацију циљева одрживог развоја у БиХ“.

Трећи и четврти стратешки циљ, као и одговарајући приоритети и мјере у Стратегији развоја локалне самоуправе у Републици Српској за период 2022-2028. година су у највећој мјери усклађени са покретачима који се налазе на правцу *Добра управа и управљање јавним сектором*, а у оквиру акцелератора *Ефикасан, отворен, инклузиван и одговоран јавни сектор*, као и са релевантним покретачима у оквиру друга два акцелератора: *Владавина права, сигурност и основна права,* те *Отпорност на катастрофе*. Такође, сва четири стратешка циља са релевантним приоритетима и мјерама, усклађена су са покретачима на правцу *Друштво једнаких могућности* у оквиру акцелратора *Побољшање политика социјалне заштите, Ефикасна здравствена заштита за све, Побољшање инклузивности образовних система* и *Финансијска инклузија*. Са правцем *Паметан раст* и покретачима у оквиру акцелатора *Повољно окружење за предузетништво и иновације, Повећање инвестиција у инфраструктуру, Зелени раст и зелена енергија,* те *Паметно управљање природним ресурсима и околишем* усклађени су одговајаћи приоритети и мјере у оквиру другог, трећег и четвртог стратешког циља.

### 5.1.3. Усклађеност са секторским стратегијама и другим документима

Стратегије развоја локалне самоуправе у Републици Српској за период 2022-2028. година усклађена је са Измјенама и допунама Просторног плана Републике Српске до 2025. године. Ова усклађеност је веома важна, нарочито ако се узме у обзир чињеница да Стратегија развоја Републике Српске још увијек није урађена и усвојена, тако да је Просторни план за сада једини кровни стратешки документ у Републици Српској према којем може да се врши усклађивање секторских стратегија.

Усклађеност са Просторним планом РС огледа се у сљедећим елементима:

* Визија развоја Стратегије разоја локалне самоуправе РС усклађена је са визијом и општим начелима просторног развоја које дефинише Просторни план РС;
* Стратегија развоја локалне самоуправе РС усклађена је са општим циљевима које дефинише Просторни план РС, и то посебно са циљевима 1, 3 и 4 из Просторног плана:
  + СМАЊЕЊЕ ДИСПРОПОРЦИЈА И ЗАУСТАВЉАЊЕ НЕГАТИВНИХ ПРОЦЕСА ДЕМОГРАФСКОГ РАЗВОЈА;
  + УНАПРЕЂЕЊЕ СОЦИЈАЛНЕ КОХЕЗИЈЕ;
  + ЈАЧАЊЕ МОДЕЛА ОДРЖИВОГ КОРИШТЕЊА РЕСУРСА И УКУПНОГ ТЕРИТОРИЈАЛНОГ КАПИТАЛА јединица локалне самоуправе и појединих регија;
* Стратегија развоја локалне самоуправе РС усклађена је општим смјерницама просторног развоја које дефинише Просторни план РС (нпр. децентрализација и деконцентрација, јачање надлежности градова, већа пажња посвећена приграничним општинама, проблем развоја неразвијених подручја, модернизација и унапређење управљања просторним развојем и уређењем);
* Стратегија развоја локалне самоуправе РС усклађена је концепцијама регијског развоја које дефинише Просторни план РС, кроз препознавање и адресирање проблема неравномјерне развијености између ЈЛС и регија, као и између урбаних и руралних средина;
* Стратегија развоја локалне самоуправе РС усклађена је стратешким приоритетима које дефинише Просторни план РС, а који су релевантни за локални ниво, и то: Регијски развој и одрживи урбани системи; Мрежа насељених мјеста и развојне осовине; Посебна подручја – изразито неразвијена подручја; Развој урбаних комуналних система; Комунално опремање и уређење села.

Стратегија развоја локалне самоуправе у Републици Српској усклађена је и са актуелним Програмом економских реформи Републике Српске и Програмом економских реформи БиХ.

Такође, ова стратегија је усклађена са низом секторских стратегија које су припремљене и усвојене за наредни стратешки период, укључујући:

* Стратегију управљања јавним финансијама у Републици Српској за период 2021-2025.
* Стратегију развоја система интерних финансијских контрола у јавном сектору Републике Српске 2021-2025.
* Стратегију развоја малих и средњих предузећа Републике Српске 2021-2027.
* Стратегију за привлачење страних инвестиција у Републику Српску за период 2021-2027.
* Стратегију развоја предшколског, основног и средњег васпитања и образовања у Републици Српској за период 2022-2028.
* Стратегију развоја пољопривреде и руралних подручја Републике Српске 2021-2027.
* Стратегију запошљавања Републике Српске 2021-2027.
* Стратегију развоја електронске управе Републике Српске 2019-2022.
* Стратегију развоја социјалног становања у Републици Српској 2020-2030.
* Стратегију за унапређење сексуалног и репродуктивног здравља у Републици Српској од 2019. до 2029.
* Стратешки план за сарадњу са дијаспором
* Стратегију развоја науке и технологије, високог образовања и ИКТ индустрије у Републици Српској 2022-2028. (нацрт)
* Омладинску политику Републике Српске за период 2022-2026.

Прецизније информације о усклађености са овим стратегијама налазе се у прилогу који садржи детаљне прегледе мјера по стратешким циљевима, у дијеловима који се односе на описе мјера.

### 5.1.4. Интерна усклађеност

Интерна усклађеност је обезбјеђена кроз јасне и логичке хијерархијске везе између мјера, приоритета и стратешких циљева дефинисаних унутар стратешког документа. Логика интервенције је додатно осигурана путем одговарајућих индикатора, тако да индикатори на нивоу стратешких циљева изражавају утицај реализације одговарајућег циља на шире процесе и аспекте развоја Републике Српске, индикатори на нивоу приоритета крајњи резултат на циљну групу, односно подручје на које се односе, доприносећи остварењу стратешког циља, а индикатори на нивоу мјера очекиване резултате који ће се постићи реализацијом мјере, доприносећи тако остваривању приоритета. Стратешки пројекти доприносе реализацији мјера, приоритета и стратешких циљева у оквиру којих су планирани.

Интерна усклађеност видљива је у прилозима у којима су садржани сажети прикази приоритета и мјера за сваки стратешки циљ.

# 6. Оквирни финансијски план

|  |  |  |  |  |  |
| --- | --- | --- | --- | --- | --- |
| РЕДНИ БРОЈ И ОЗНАКА | % ФИНАН-СИРАЊА | УКУПНО (КМ) | БУЏЕТ РС | ОСТАЛИ ИЗВОРИ | |
| (КМ) | НАЗИВ ИЗВОРА |
| 1. Стратешки циљ | 24.66% | 1,910,000 | 610,000 | 1,300,000 |  |
| 1.1. Приоритет |  | 105,000 | 5,000 | 100,000 |  |
| 1.1.1. Мјера |  | 5,000 | 5,000 | 0 |  |
| 1.1.2. Мјера |  | 50,000 | РС | 50,000 | Донатори |
| 1.1.3. Мјера |  | 50,000 | РС | 50,000 | Донатори |
| 1.2. Приоритет |  | 105,000 | 5,000 | 100,000 |  |
| 1.2.1. Мјера |  | 50,000 | РС | 50,000 |  |
| 1.2.2. Мјера |  | 50,000 | РС | 50,000 |  |
| 1.2.3. Мјера |  | 5,000 | 5,000 |  |  |
| 1.2.4. Мјера |  | 0 |  |  |  |
| 1.3. Приоритет |  | 1,700,000 | 600,000 | 1,100,000 |  |
| 1.3.1. Мјера |  | 100,000 | 50,000 | 50,000 |  |
| 1.3.2. Мјера |  | 100,000 | 50,000 | 50,000 | Република Србија |
| 1.3.3. Мјера |  | 1,500,000 | 500,000 | 1,000,000 | ЈЛС, ФСОРС |
| 2. Стратешки циљ | 43.00% | 3,330,000 | 1,100,000 | 2,230,000 |  |
| 2.1. Приоритет |  | 3,000,000 | 1,000,000 | 2,000,000 |  |
| 2.1.1. Мјера |  |  | РС |  |  |
| 2.1.2. Мјера |  |  | РС |  |  |
| 2.1.3. Мјера |  |  | РС |  |  |
| 2.1.4. Мјера |  |  | РС |  |  |
| 2.1.5. Мјера |  | 3,000,000 | 1,000,000 | 2,000,000 |  |
| 2.2. Приоритет |  | 30,000 | РС | 30,000 |  |
| 2.2.1. Мјера |  |  | РС |  |  |
| 2.2.2. Мјера |  | 30,000 | РС | 30,000 | Донатори |
| 2.2.3. Мјера |  |  | РС |  |  |
| 2.3. Приоритет |  | 300,000 | 100,000 | 200,000 |  |
| 2.3.1. Мјера |  |  | РС |  |  |
| 2.3.2. Мјера |  |  | РС |  |  |
| 2.3.3. Мјера |  | 300,000 | 100,000 | 200,000 | Донатори |
| 3. Стратешки циљ | 26.53% | 2,055,000 | 625,000 | 1,430,000 |  |
| 3.1. Приоритет |  |  |  |  |  |
| 3.1.1. Мјера |  |  | РС | ПС |  |
| 3.1.2. Мјера |  |  | РС | ПС |  |
| 3.1.3. Мјера |  |  | РС | ПС |  |
| 3.2. Приоритет |  | 1,000,000 |  | 1,000,000 |  |
| 3.2.1. Мјера |  | 500,000 | РС | 500,000 | Донатори (СБ) |
| 3.2.2. Мјера |  | 300,000 | РС | 300,000 | Донатори |
| 3.2.3. Мјера |  | 200,000 | РС | 200,000 | Донатори, ЈЛС |
| 3.3. Приоритет |  | 55,000 | 25,000 | 30,000 |  |
| 3.3.1. Мјера |  | 55,000 | 25,000 | 30,000 | Донатори |
| 3.3.2. Мјера |  |  | РС | ПС |  |
| 3.4. Приоритет |  | 1,000,000 | 600,000 | 400,000 |  |
| 3.4.1. Мјера |  |  | РС | ПС |  |
| 3.4.2. Мјера |  |  | РС | ПС |  |
| 3.4.3. Мјера |  |  | ССС | ПС |  |
| 3.4.4. Мјера |  | 1,000,000 | 600,000 | 400,000 | Донатори, ЈЛС |
| 3.5. Приоритет |  |  |  |  |  |
| 3.5.1. Мјера |  |  | РС | ПС |  |
| 3.5.2. Мјера |  |  | ССС | ПС |  |
| 3.5.3. Мјера |  |  |  | ПС | Донатори |
| 3.5.4. Мјера |  |  | РС |  |  |
| 4. Стратешки циљ | 5.81% | 450,000 | 150,000 | 300,000 |  |
| 4.1. Приоритет |  |  |  |  |  |
| 4.1.1. Мјера |  |  | РС | ПС |  |
| 4.1.2. Мјера |  |  | РС | ПС |  |
| 4.1.3. Мјера |  |  | РС | ПС |  |
| 4.2. Приоритет |  | 300,000 | 100,000 | 200,000 |  |
| 4.2.1. Мјера |  |  | РС |  |  |
| 4.2.2. Мјера |  | 300,000 | 100,000 | 200,000 | ЈЛС, Донатори |
| 4.2.3. Мјера |  |  | РС |  |  |
| 4.2.4. Мјера |  |  | РС | ПС |  |
| 4.3. Приоритет |  | 150,000 | 50,000 | 100,000 |  |
| 4.3.1. Мјера |  |  | РС |  |  |
| 4.3.2. Мјера |  |  | ССС | ПС |  |
| 4.3.3. Мјера |  | 150,000 | 50,000 | 100,000 | ЈЛС, Донатори |
| 4.3.4. Мјера |  |  | РС |  |  |
| 4.3.5. Мјера |  |  | РС | ПС |  |
| Укупно |  | **7,745,000** | **2,485,000** | **5,260,000** |  |

**Напомена**:

У већем дијелу мјера предвиђено је коришћење редовних средстава институција, која су већ укључена у годишње буџете. Њихов износ није било могуће тачно предвидјети, па је у овом прегледу само наведена на одговорајућим мјестима скраћена ознака РС за редовна средства. На сличан начин, није било могуће које износе средстава ће актуелни и/или најављени међународни пројекти подршке утрошити на подручју Републике Српске, па је на одговарајућим мјестима за ова средства коришћена ознака ПС (пројектна средства). Ознака ССС, која је такође коришћена на неколико мјеста у прегледу, означава да су средства већ планирана у другим секторским стратегијама, код носилаца тих мјера.

# 7. Оквир за спровођење, праћење, извјештавање и вредновање

Дефиниције и описи појмова спровођења, праћења, извјештавања и вредновања преузете су из Приручника за израду стратешких докумената у Републици Српској.

**Спровођење** стратешког докумената врши се путем средњорочних и годишњих планова рада МУЛС-а. Приликом израде *средњорочних планова рада,* преузимају се релевантне мјере из стратешког документа с припадајућим индикаторима, као и полазне и циљне вриједности индикатора за сваку годину средњорочног (трогодишњег) периода. Мјере из стратешког документа уносе се у средњорочни план рада и за њих се дефинишу активности/пројекти чија реализација у трогодишњем периоду доприноси остварењу мјере, приоритета и стратешког циља из стратешког документа.

*Годишњи план рада* је спроведбени документ с активностима/пројектима који ће се предузимати на годишњем нивоу како би се реализовали програми из средњорочног плана рада, те оствариле мјере, приоритети и стратешки циљеви из стратешког документа.

**Праћење** подразумијева константно праћење, систематично и континуирано сакупљање, анализирање и коришћење података и показатеља у сврху мјерења напретка остваривања постављених циљева/приоритета/мјера, као и напретка у коришћењу расположивих средстава и предузимања одговарајућих активности с циљем евентуалних корекција. За успјешну успоставу и спроведбу система праћења Одјељење за стратешко планирање и реализацију стратегија и пројеката из области локалне самоуправе, у Ресору локалне самоуправе у МУЛС-у, треба да успостави и редовно ажурира електронске евиденције индикатора остварења стратешких циљева, приоритета и мјера из стратешког документа, те индикатора из годишњег плана рада. Те евиденције су основ за израду годишњег извјештаја о раду МУЛС-а и израду годишњег извјештаја о спровођењу стратешког документа.

**Извјештавање** се врши путем припреме неколико извјештаја. *Годишњи извјештај о раду* се припрема с циљем праћења спровођења планираних активности/пројеката и оцјене њиховог доприноса у остваривању програма (мјера) МУЛС-а. У годишњем извјештају о раду прецизно се наводи да ли су и у којој мјери извршене планиране активности из годишњих планова/програма рада, остварени очекивани резултати, планирана и утрошена средства за извршење активности, и за евентуално неизвршење, разлог за неизвршење или дјелимично извршење.

На основу увида у степен постигнуте имплементације, према извјештајима о раду, и поређења с постављеним индикаторима, могуће је вршити евентуалне корекције планираних мјера из стратешког документа уколико се покаже да оне не дају очекиване резултате.

*Извјештај о спровођењу стратешког документа* је спроведбени документ којим се на годишњем нивоу сагледавају општи развојни трендови, као и напредак у остварењу стратешких циљева. Извјештај о спровођењу стратешког документа ставља фокус на остварене резултате и утицај током његовог спровођења, за разлику од извјештаја о раду гдје је нагласак на активностима посматраног органа управе. У том смислу извјештаји о раду представљају основу за припрему извјештаја о спровођењу стратешког документа, што упућује на потребу временске усклађености израде ових извјештаја.

**Вредновање** је поступак којим се врши оцјењивање успјешности, дјелотворности, напретка и утицаја у фази израде стратешког документа и/или у току његовог спровођења, а на основу прикупљених и анализираних података и сазнања добијених кроз поступак редовног праћења и додатног прикупљања података у току процеса припреме. Претходно вредновање реализације Стратегије развоја локалне самоуправе у Републици Српској за период 2017-2021. извршено је у почетној фази израде овог стратешког документа. У току спровођења документа потребно је извршити вредновање најкасније у предзадњој години (2027) у циљу утврђивања степена извршења, сумирања постигнутих резултата, као и обезбјеђења улазних елемената за израду стратешког документа за наредни период. Носилац активности организовања и извођења вредновања је МУЛС, с тим да се поступак вредновања може повјерити и независном спољнем експерту са одговарајућим референцама.

Како би се обезбиједила ефикасна операционализација и провођење Стратегије развоја локалне самоуправе у Републици Српској за период 2022-2028. година, планира се формирање посебног тијела унутар МУЛС-а, које би било задужено за операционализацију и координацију имплементације овог стратешког документа (ТОКИС). Препоручује се да у ово тијело буду укључени и представници других институција које су носиоци имплементације мјера, по могућности они који су већ били укључени у креирање ове стратегије, како би се олакшала координација и укључивање мјера у средњорочне и годишње планове и буџете њихових институција. Задужења ТОКИС-а и других носилаца и учесника активности наведена су у сљедећем табеларном прегледу.

Табела 13: Преглед основних активности и одговорности за спровођење, праћење, извјештавање и вредновање стратешког документа

|  |  |
| --- | --- |
| **АКТИВНОСТИ** | **НАДЛЕЖНОСТ (КО?)** |
| Припрема/ажурирање Календара активности које врши Тијело за операционализацију и координацију имплементације стратешког документа (ТОКИС) | **Носилац процеса:** Координатор ТОКИС-а  **Учесници процеса:** Остали чланови ТОКИС-а; Одјељење за стратешко планирање (Генерални секретаријат Владе Републике Српске) |
| Припрема механизама и алата за праћење и извјештавање о остварењу стратешког документа (укључујући комплетирање и ажурирање индикатора) | **Носилац процеса:** Координатор ТОКИС-а  **Учесници процеса:** Остали чланови ТОКИС-а заједно са руководством МУЛС-а, Одјељење за стратешко планирање (Генерални секретаријат Владе Републике Српске) |
| Ажурирање Акционог плана за наредни 1+2 плански циклус | **Носилац процеса:** Координатор ТОКИС-а  **Учесници у процесу:** Остали чланови ТОКИС-а заједно са руководством МУЛС-а |
| Припрема средњорочних и годишњих планова рада орг. јединица, укључујући кључне стратешке пројекте из стратешког документа и активности из надлежности ресора | **Носилац процеса:** Секретаријат МУЛС-а, руководиоци ресора и орг. јединица  **Учесници процеса:** Координатор (и чланови) ТОКИС-а с осталим надлежним службеницима |
| Израда средњорочног и годишњег плана рада МУЛС-а (за наредну годину) | **Носилац процеса:** Министар, секретар и руководиоци ресора, уз подршку ТОКИС-а  **Учесници процеса:** Остали службеници |
| Укључивање кључних стратешких пројеката / пројеката и активности у ДОБ-у | **Носилац процеса:** Руководиоци ресора, уз подршку ТОКИС-а  **Учесници процеса:** Секретар МУЛС-а, службеници за финансије |
| Усклађивање годишњих планова рада орг. јединица и годишњег плана рада МУЛС-а са усвојеним ДОБ-ом и буџетом (за наредну год.) | **Носилац процеса:** Руководиоци ресора, уз подршку ТОКИС-а  **Учесници процеса:** Остали надлежни руководиоци и службеници |
| Усвајање годишњег плана МУЛС-а (за наредну годину) | **Носилац процеса:** Влада Републике Српске  **Учесници процеса:** Министар и секретар МУЛС-а |
| Разрада кључних стратешких пројеката /пројеката из годишњег плана рада МУЛС-а | **Носилац процеса:** Координатор ТОКИС-а  **Учесници процеса:** Чланови ТОКИС-а, релевантни стручњаци |
| Праћење и привлачење екстерних извора финансирања за реализацију кључних стратешких пројеката | **Носилац процеса:** Координатор ТОКИС-а  **Учесници процеса:** Чланови ТОКИС-а, руководиоци ресора |
| Праћење спровођења годишњег плана рада и остварења стратешких циљева | **Носилац процеса:** Руководиоци ресора,координатор ТОКИС-а  **Учесници процеса:** Чланови ТОКИС-а, надлежни службеници |
| Израда годишњих извјештаја о раду организационих јединица унутар МУЛС-а | **Носилац процеса:** Руководиоци ресора, секретаријат  **Учесници процеса:** Надлежни службеници |
| Припрема и разматрање годишњег извјештаја о спровођењу стратешког документа (за претходну годину) | **Носилац процеса:** Координатор ТОКИС-а  **Учесници процеса:** Чланови ТОКИС-а, руководиоци |
| Припрема и разматрање годишњег извјештаја о раду МУЛС-а (за претходну годину) | **Носилац процеса:** Министар, секретаријат  **Учесници процеса:** Руководиоци ресора, координатор ТОКИС-а, надлежни службеници |
| Усвајање и објављивање годишњег извјештаја о спровођењу стрaтешког документа (за претходну годину) | **Носилац процеса:** Министар, секретаријат  **Учесници процеса:** Руководиоци ресора, координатор и чланови ТОКИС-а |
| Усвајање и објављивање годишњег извјештаја о раду МУЛС-а (за претходну годину) | **Носилац процеса:** Влада Републике Српске  **Учесници процеса:** Министар, руководиоци ресора, секретаријат |
| Остале важне активности:  - Активности на хоризонталној и вертикалној координацији  - Покретање процеса вредновања у предзадњој години спровођења стратешког документа | **Носилац процеса:** Координатор ТОКИС-а  **Учесници процеса:** Чланови ТОКИС-а, руководиоци, Одјељење за стратешко планирање (Генерални секретаријат Владе Републике Српске) |

# 8. Прилози

## 8.1. Сажети преглед стратешких циљева, приоритета и мјера

### 8.1.1. Сажети приказ приоритета и мјера за 1. стратешки циљ

|  |  |  |  |  |
| --- | --- | --- | --- | --- |
| **Редни број и ознака** | **НАЗИВ** | **Индикатори и финансијски извори** | | |
| **1. Стратешки циљ** | Унапређен **положај и обим остваривања надлеж-ности** локалне самоуправе у систему власти у РС | Индикатори стратешког циља | Полазне вриједности | Циљне вриједности |
| - удио неразвијених и изразито неразвијених ЈЛС у структури развојености  - вриједности Индекса локалне аутономије за димензије *Обим примјене политика* и *Политичка дискреција* | 55,56%  5 (агрегирано) од могућих 11 | испод 45%  најмање 6 |
| Буџет (КМ) | Остали извори (КМ) | Укупно (КМ) |
| 610.000 | 1.300.000 | 1.910.000 |
| **1.1. Приоритет** | Унапређење регулаторног и институционалног оквира за локалну самоуправу | Индикатори приоритета | Полазне вриједности | Циљне вриједности |
| - број одредби ЕПЛС које су интегрисане у законодавство РС | треба да се утврди | најмање 20 |
| Буџет (КM) | Остали извори (КМ) | Укупно (КМ) |
| 5.000 | 100.000 | 105.000 |
| **1.1.1. Мјера** | Успостављање регистра надлежности локалне самоуправе | Индикатори мјере | Полазне вриједности | Циљне вриједности |
| Регистар надлежности ЛС | није успостављен | функционалан |
| Буџет (КМ) | Остали извори (КМ) | Укупно (КМ) |
| 5.000 |  | 5.000 |
| **1.1.2. Мјера** | Унапређивање регулаторног оквира за локалну самоуправу | Индикатори мјере | Полазне вриједности | Циљне вриједности |
| Број измијењених и донесених закона и других прописа у вези са ЛС | 0 | најмање 2 |
| Буџет (КМ) | Остали извори (КМ) | Укупно (КМ) |
| Редовна средства | 50.000 | Редовна средства + 50.000 |
| **1.1.3. Мјера** | Унапређивање институционалног оквира за развој локалне самоуправе | Индикатори мјере | Полазне вриједности | Циљне вриједности |
| - Број новозапослених са најмање ВСС у ресору за локалну самоуправу у МУЛС-у  - Број новозапослених са најмање ВСС у СОГРС  - Број центара знања за развој ЛС у РС | 0  0  0 | најмање 3  најмање 1  најмање 1 |
| Буџет (КМ) | Остали извори (КМ) | Укупно (КМ) |
| Редовна средства | 50.000 | Редовна средства + 50.000 |
| **1.2. Приоритет** | Унапређење хоризонталне и вертикалне сарадње | Индикатори приоритета | Полазне вриједности | Циљне вриједности |
| - број нових споразума о сарадњи између ЈЛС (укључујући и међуентитетску и прекограничну сарадњу)  - број новоусвојених закона и стратегија на нивоу РС у чијој је припреми учествовала ЛС | 0  0 | најмање 20  сви који утичу на ЛС |
| Буџет (КM) | Остали извори (КМ) | Укупно (КМ) |
| 5.000 | 100.000 | 105.000 |
| **1.2.1. Мјера** | Подршка развоју међуопштинске сарадње у Републици Српској | Индикатори мјере | Полазне вриједности | Циљне вриједности |
| Број нових споразума о сарадњи између ЈЛС у РС | 0 | најмање 15 |
| Буџет (КМ) | Остали извори (КМ) | Укупно (КМ) |
| Редовна средства | 50.000 | Редовна средства + 50.000 |
| **1.2.2. Мјера** | Подршка унапређењу међуентитетске и прекограничне сарадње | Индикатори мјере | Полазне вриједности | Циљне вриједности |
| Број ЈЛС из РС укључених у нове пројекте међуентитетске и прекограничне сарадње | 0 | најмање 20 |
| Буџет (КМ) | Остали извори (КМ) | Укупно (КМ) |
| Редовна средства | 50.000 | Редовна средства + 50.000 |
| **1.2.3. Мјера** | Усклађивање и јачање сарадње између републичких и локалних органа и институција | Индикатори мјере | Полазне вриједности | Циљне вриједности |
| % ЈЛС које су задовољне сарадњом са републичким органима и институцијама | нема података | најмање 67% |
| Буџет (КМ) | Остали извори (КМ) | Укупно (КМ) |
| Редовна средства |  |  |
| **1.2.4. Мјера** | Успостављање и вођење регистра за праћење међуопштинске, међуентитетске и прекограничне сарадње | Индикатори мјере | Полазне вриједности | Циљне вриједности |
| Регистар за праћење међуопштинске, међуентитетске и прекограничне сарадње | не постоји | функционалан (од 2024) |
| Буџет (КМ) | Остали извори (КМ) | Укупно (КМ) |
| 5.000 |  | 5.000 |
| **1.3. Приоритет** | Подршка општинама које немају урбану инфраструктуру | Индикатори приоритета | Полазне вриједности | Циљне вриједности |
| - број неурбаних општина које се налазе у категорији изразито неразвијених и неразвијених ЈЛС | 16 | највише 12 |
| Буџет (КM) | Остали извори (КМ) | Укупно (КМ) |
|  |  |  |
| **1.3.1. Мјера** | Пилотирање и примјена инструмената за активирање територијалног капитала циљаних општина и проблемских/ депривираних подручја | Индикатори мјере | Полазне вриједности | Циљне вриједности |
| Број инструмената за активирање територијалног капитала (у примјени)  Број ресурсних центара за подршку неразвијеним/ неурбаним општинама | 0  0 | најмање 1 (од 2025)  1 |
| Буџет (КМ) | Остали извори (КМ) | Укупно (КМ) |
| 50.000 | 50.000 | 100.000 + |
| **1.3.2. Мјера** | Пилотирање и примјена програма за подстицање инвестирања у циљане општине и проблемска подручја | Индикатори мјере | Полазне вриједности | Циљне вриједности |
| Број нових инвестиција у циљаним општинама и проблемским подручјима | 0 | најмање 1 по циљаној општини |
| Буџет (КМ) | Остали извори (КМ) | Укупно (КМ) |
| 50.000 | 50.000 | 100.000 + |
| **1.3.3. Мјера** | Успостављање програма/фонда солидарности локалне самоуправе | Индикатори мјере | Полазне вриједности | Циљне вриједности |
| Програм/фонд солидарности ЛС | не постоји | у функцији (од 2026) |
| Буџет (КМ) | Остали извори (КМ) | Укупно (КМ) |
| 500.000 | 1.000.000 | 1.500.000 |

### 8.1.2. Сажети приказ приоритета и мјера за 2. стратешки циљ

|  |  |  |  |  |
| --- | --- | --- | --- | --- |
| **Редни број и ознака** | **НАЗИВ** | **Индикатори и финансијски извори** | | |
| **2. Стратешки циљ** | Унапређен **систем финансирања** локалне самоуправе | Индикатори стратешког циља | Полазне вриједности | Циљне вриједности |
| - удио расхода ЛС у укупним расходима РС  - удио прихода ЛС у укупним приходима РС  - вриједност Индекса локалне аутономије за димензију *Финансијска аутономија* | 13,39% (2021)  16,20% (2021)  7 (агрегирано) од могућих 13 | око 17%  преко 20%  најмање 8 |
| Буџет (КМ) | Остали извори (КМ) | Укупно (КМ) |
| 1.100.000 | 2.230.000 | 3.330.000 |
| **2.1. Приоритет** | Системско повећање прихода локалне самоуправе | Индикатори приоритета | Полазне вриједности | Циљне вриједности |
| - приходи ЈЛС (осим обрачунских) | 829,7 милиона КМ | најмање 1 милијарда КМ |
| Буџет (КM) | Остали извори (КМ) | Укупно (КМ) |
| 1.000.000 | 2.000.000 | 3.000.000 |
| **2.1.1. Мјера** | Повећање изворних прихода локалне самоуправе | Индикатори мјере | Полазне вриједности | Циљне вриједности |
| Удио изворних прихода у укупним приходима градова | (2021) | Повећање за 10% |
| Буџет (КМ) | Остали извори (КМ) | Укупно (КМ) |
| Редовна средства |  |  |
| **2.1.2. Мјера** | Повећање удјела ЈЛС у расподјели директних пореза и накнада | Индикатори мјере | Полазне вриједности | Циљне вриједности |
| - Повећање прихода ЈЛС на годишњем нивоу  - Трансфери МУЛС-а према неразвијеним и изразито неразвијеним општинама | 0  Мање од 3,5 милиона КМ | 80 милиона КМ (годишње)  Више од 3,5 милиона КМ |
| Буџет (КМ) | Остали извори (КМ) | Укупно (КМ) |
| Редовна средства |  |  |
| **2.1.3. Мјера** | Ефикаснија наплата непореских прихода ЈЛС | Индикатори мјере | Полазне вриједности | Циљне вриједности |
| Раст непореских прихода ЈЛС | 228,2 мил. КМ | најмање 20% |
| Буџет (КМ) | Остали извори (КМ) | Укупно (КМ) |
| Редовна средства |  |  |
| **2.1.4. Мјера** | Активније привлачење и кориштење бесповратних средстава (грантови, средства пројеката) од стране ЈЛС | Индикатори мјере | Полазне вриједности | Циљне вриједности |
| - Број ЈЛС укључених у пројектне обуке  - Број новоодобрених пројеката након пројектне обуке | 54 (до 2022)  0 | Све ЈЛС  најмање 2 годишње |
| Буџет (КМ) | Остали извори (КМ) | Укупно (КМ) |
| Редовна средства |  |  |
| **2.1.5. Мјера** | Jачање улоге Финансијског механизма за финансирање пројеката интегрисаног и одрживог локалног развоја у РС | Индикатори мјере | Полазне вриједности | Циљне вриједности |
| - Број реализованих циклуса финансирања путем Финансијског механизма | 8 | 14 |
| Буџет (КМ) | Остали извори (КМ) | Укупно (КМ) |
| 1.000.000 | 2.000.000 | 3.000.000 |
| **2.2. Приоритет** | Ефикасније и транспарентније управљање буџетским средствима у ЈЛС | Индикатори приоритета | Полазне вриједности | Циљне вриједности |
| - удио капиталних расхода у укупним расходима ЈЛС | треба да се утврди | сталан раст |
| Буџет (КM) | Остали извори (КМ) | Укупно (КМ) |
| Редовна средства | 30.000 | Редовна средства + 30.000 |
| **2.2.1. Мјера** | Унапређење финансијског управљања и изградња система интерних финансијских контола у јавном сектору на локалном нивоу | Индикатори мјере | Полазне вриједности | Циљне вриједности |
| - број ЈЛС које имају успостављену функцију интерне ревизије  - број сертификованих интерних ревизора  - број ЈЛС које имају израђене књиге пословних процеса и регистре ризика  - број руководилаца који су прошли одговарајуће обуке | 14  24  12  0 | најмање 50  најмање 60  најмање 50  најмање 60 |
| Буџет (КМ) | Остали извори (КМ) | Укупно (КМ) |
| Редовна средства | Пројектна средства |  |
| **2.2.2. Мјера** | Повећање ефективности и транспарентности програма додјеле подстицаја, грантова и субвенција од стране ЈЛС | Индикатори мјере | Полазне вриједности | Циљне вриједности |
| - Методологија за додјелу подстицаја, грантова и субвенција од стране ЈЛС  - Методологија за праћење и контролисање намјенског утрошка бесповратне подршке  - Методологија за независну провјеру и евалуацију ефеката бесповратних програма подршке | не постоји  не постоји  не постоји | у функцији (од 2025)  у функцији (од 2025)  у функцији (од 2026) |
| Буџет (КМ) | Остали извори (КМ) | Укупно (КМ) |
|  | 30.000 | 30.000 |
| **2.2.3. Мјера** | Јачање оријентације на капиталне инвестиције и пројекте у ЈЛС | Индикатори мјере | Полазне вриједности | Циљне вриједности |
| Раст удјела капиталних инвестиција и пројеката у расходима ЈЛС | 0 | најмање 5% |
| Буџет (КМ) | Остали извори (КМ) | Укупно (КМ) |
| Редовна средства |  |  |
| **2.3. Приоритет** | Ефикасније управљање имовином ЈЛС и одрживо управљање локалним ресурсима | Индикатори приоритета | Полазне вриједности | Циљне вриједности |
| - број ЈЛС са успостав-љеним регистрима имовине  - утицај ЈЛС на кориштење и заштиту локалних природних ресурса | 3  - несразмјерно мањи у односу на републички ниво | 45  - равноправан са републи-чким нивоом |
| Буџет (КM) | Остали извори (КМ) | Укупно (КМ) |
| 100.000 | 200.000 | 300.000 |
| **2.3.1. Мјера** | Подршка успостављању дигитализованог управљања имовином ЈЛС | Индикатори мјере | Полазне вриједности | Циљне вриједности |
| - Регулаторни оквир за управљање некретнинама у ЈЛС  - Број ЈЛС са новоуспостављеним регистрима некретнина | неодговарајући  0 | одговарајући (од 2024)  42 |
| Буџет (КМ) | Остали извори (КМ) | Укупно (КМ) |
| Редовна средства | Пројектна средства |  |
| **2.3.2. Мјера** | Обезбјеђивање равноправног учешћа ЈЛС у одлучивању о концесијама и другим видовима кориштења природних ресурса на њиховој територији | Индикатори мјере | Полазне вриједности | Циљне вриједности |
| - Утицај ЈЛС на додјелу концесија  - Утицај ЈЛС на јавна предузећа која користе њихове природне ресурсе | неодговарајући  неодговарајући | одговарајући  одговарајући |
| Буџет (КМ) | Остали извори (КМ) | Укупно (КМ) |
| Редовна средства |  |  |
| **2.3.3. Мјера** | Пилотирање и ширење програма за ревитализацију села | Индикатори мјере | Полазне вриједности | Циљне вриједности |
| - Број пилот-пројеката  - Програм за ревитализацију села | 0  не постоји | најмање 3  усвојен (од 2026) |
| Буџет (КМ) | Остали извори (КМ) | Укупно (КМ) |
| 100.000 | 200.000 | 300.000+ |

### 8.1.3. Сажети приказ приоритета и мјера за 3. стратешки циљ

|  |  |  |  |  |  |  |
| --- | --- | --- | --- | --- | --- | --- |
| **Редни број и ознака** | **НАЗИВ** | | **Индикатори и финансијски извори** | | | |
| **3. Стратешки циљ** | Унапређени **управљање, организација и капацитети** локалних управа, предузећа и установа у надлежности | | Индикатори стратешког циља | Полазне вриједности | | Циљне вриједности |
| - број ЈЛС које користе систем мјерења резултата (PMS-CAF)  - удио ЈЛС са побољшаним резултатима система мјерења  - удио ЈЛС са позитивним ревизорским извјештајима | 10  0  6%; 12% | | сталан раст (од 2024)  сталан раст (од 2025)  сталан раст |
| Буџет (КМ) | Остали извори (КМ) | | Укупно (КМ) |
| 625.000 | 1.430.000 | | 2.055.000 |
| **3.1. Приоритет** | Унапређење управљања и организације локалних управа | | Индикатори приоритета | Полазне вриједности | | Циљне вриједности |
| - број ЈЛС са унапређеном локалном управом  - омјер жена и мушкараца у кључним органима ЈЛС | 0  - знатно у корист мушкараца | | - сви градови и најмање 15 опш.  - знатно уравнотеженији |
| Буџет (КM) | Остали извори (КМ) | | Укупно (КМ) |
|  |  | |  |
| **3.1.1. Мјера** | Подршка развоју доброг управљања у локалним управама | | Индикатори мјере | Полазне вриједности | | Циљне вриједности |
| - број ЈЛС које су примијениле CAF  - број проведених планова побољшања функционисања рада ЈЛС.  - број ЈЛС у којима бар 1 ЈКП и бар 1 ЈУ посједује сертификат о испуњености стандарда управљања и квалитета (CAF) | 0  0  0 | | 30  30  10 |
| Буџет (КМ) | Остали извори (КМ) | | Укупно (КМ) |
| Редовна средства | Пројектна средства | |  |
| **3.1.2. Мјера** | Подршка дигиталној трансформацији локалних управа | | Индикатори мјере | Полазне вриједности | | Циљне вриједности |
| - Развијена методологија за планирање ДТ, пилотирана у ЈЛС  - Број ЈЛС са релевантним мапама пута и акционим плановима за ДТ | - не постоји  1 | | стандардизована (2025)  40 |
| Буџет (КМ) | Остали извори (КМ) | | Укупно (КМ) |
| Редовна средства | Пројектна средства | |  |
| **3.1.3. Мјера** | Подршка унапређивању родне равноправности и инклузије у локалној управи | | Индикатори мјере | Полазне вриједности | | Циљне вриједности |
| Број ЈЛС у којима су видљива унапређења родне равноправности и социјалне инклузије | 0 | | најмање 30 |
| Буџет (КМ) | Остали извори (КМ) | | Укупно (КМ) |
| Редовна средства | Пројектна средства | |  |
| **3.2. Приоритет** | Унапређење управљања и организације јавних предузећа и установа | | Индикатори приоритета | Полазне вриједности | | Циљне вриједности |
| - број ЈЛС са унапређеним управљањем и организацијом јавних предузећа и установа | 0 | | сви градови и најмање 15 општина |
| Буџет (КM) | Остали извори (КМ) | | Укупно (КМ) |
|  | 1.000.000 | | 1.000.000 |
| **3.2.1. Мјера** | Унапређивање корпоративног управљања и управљања квалитетом у јавним предузећима | | Индикатори мјере | Полазне вриједности | | Циљне вриједности |
| - Број ЈКП код којих је извршена процјена стања уз дефинисање препорука за унапређење корпоративног управљања  - Број ЈКП у којима се примјењује ФОПИП | 0  0 | | најмање 50  најмање 30 |
| Буџет (КМ) | Остали извори (КМ) | | Укупно (КМ) |
| Редовна средства | 500.000+ | | 500.000+ |
| **3.2.2. Мјера** | Увођење модела доброг управљања у јавне установе | | Индикатори мјере | Полазне вриједности | | Циљне вриједности |
| Број локалних јавних установа са уведеним CAF моделом | 0 | | најмање 30 |
| Буџет (КМ) | Остали извори (КМ) | | Укупно (КМ) |
| Редовна средства | 300.000 | | 300.000 |
| **3.2.3. Мјера** | Подршка дигиталној трансформацији јавних предузећа и установа | | Индикатори мјере | Полазне вриједности | | Циљне вриједности |
| - Број ЈП и ЈУ са релевантним мапама пута и акционим плановима за ДТ | 0 | | најмање 50 |
| Буџет (КМ) | Остали извори (КМ) | | Укупно (КМ) |
| Редовна средства | 200.000 | | 200.000+ |
| **3.3. Приоритет** | Изградња капацитета локалних управа, јавних предузећа и установа | | Индикатори приоритета | Полазне вриједности | | Циљне вриједности |
| - број ЈЛС у којима је успостављен систем управљања људским ресурсима | 0 | | сви градови и најмање 25 општина |
| Буџет (КM) | Остали извори (КМ) | | Укупно (КМ) |
| 25.000 | 30.000 | | 55.000 |
| **3.3.1. Мјера** | Изградња капацитета кључних органа и управе у ЈЛС | | Индикатори мјере | Полазне вриједности | | Циљне вриједности |
| - Број организованих обука у оквиру система обуке за запослене у ЈЛС | 5 (2021) | | просјечно 8 годишње |
| Буџет (КМ) | Остали извори (КМ) | | Укупно (КМ) |
| 25.000 | 30.000 | | 55.000 |
| **3.3.2. Мјера** | Изградња капацитета јавних предузећа и установа за ефикасније и транспарентније пружање услуга | | Индикатори мјере | Полазне вриједности | | Циљне вриједности |
| Стратегија и програм обуке за локална ЈП и ЈУ | не постоји | | у функцији (од 2026) |
| Буџет (КМ) | Остали извори (КМ) | | Укупно (КМ) |
| Редовна средства | Пројектна средства | |  |
| **3.4. Приоритет** | Унапређење локалног развоја | | Индикатори приоритета | Полазне вриједности | | Циљне вриједности |
| - број развијених ЈЛС  - број ЈЛС које су увеле BFC SEE | 18  14 | | најмање 22  најмање 20 |
| Буџет (КM) | Остали извори (КМ) | | Укупно (КМ) |
| 600.000 | 400.000 | | 1.000.000 |
| **3.4.1. Мјера** | Подршка стратешком и просторном планирању у ЈЛС за реализацију циљева одрживог развоја | | Индикатори мјере | Полазне вриједности | | Циљне вриједности |
| Број ажурираних/нових локалних развојних стратегија усклађених са просторно-планским документима и циљевима одрживог развоја | 0 | | најмање 20 |
| Буџет (КМ) | Остали извори (КМ) | | Укупно (КМ) |
| Редовна средства | Пројектна средства | |  |
| **3.4.2. Мјера** | Подршка операционализацији и имплементацији стратегија и планова у ЈЛС | | Индикатори мјере | Полазне вриједности | | Циљне вриједности |
| - Број ЈЛС са ажурираним/новим акционим плановима, који укључују просторно-планске документе  - Број подржаних мјера/пројеката за реализацију циљева одрживог развоја | 0  0 | | најмање 30  најмање 20 |
| Буџет (КМ) | Остали извори (КМ) | | Укупно (КМ) |
| Редовна средства | Пројектна средства | |  |
| **3.4.3. Мјера** | Подршка унапређивању пословног окружења и предузетништва у ЈЛС | | Индикатори мјере | Полазне вриједности | | Циљне вриједности |
| - Број нових предузетника  који су остварили подршку за развој пословања  - Број предузетника који су искористили „другу шансу“  - Број успостављених пословних зона | 0  0  67 | | 600 годишње  најмање 100  80 |
| Буџет (КМ) | Остали извори (КМ) | | Укупно (КМ) |
| Средства предвиђена Стратегијом развоја МСП у РС 2021-2027. | | | |
| **3.4.4. Мјера** | Подршка програмима друштвеног развоја и развоју друштвеног предузетништва у ЈЛС | | Индикатори мјере | Полазне вриједности | | Циљне вриједности |
| - Број ЈЛС са новим/ажурираним програмима социјалног становања и наталитетне политике  - Број субјеката који су добили статус друштвених предузећа | 0  0 (2020) | | најмање 30  најмање 80 (2027) |
| Буџет (КМ) | Остали извори (КМ) | | Укупно (КМ) |
| 600.000 | 400.000 | | 1.000.000 |
| **3.5. Приоритет** | Јачање учешћа грађана у пословима и развоју ЈЛС | | Индикатори приоритета | Полазне вриједности | | Циљне вриједности |
| - број ЈЛС у којима су МЗ и ОЦД активно укључење у предлагање и праћење политика | 0 | | сви градови и најмање 30 општина |
| Буџет (КM) | Остали извори (КМ) | | Укупно (КМ) |
|  |  | |  |
| **3.5.1. Мјера** | Јачање грађанског учешћа путем мјесних заједница | | Индикатори мјере | Полазне вриједности | | Циљне вриједности |
| - број ЈЛС које су усвојиле методолошки оквир МЗ  - број МЗ у којима се проводе форуми грађана | 18  122 | | Све ЈЛС  Све ЈЛС |
| Буџет (КМ) | Остали извори (КМ) | | Укупно (КМ) |
| Редовна средства | Пројектна средства | |  |
| **3.5.2. Мјера** | Јачање учешћа организација цивилног друштва | | Индикатори мјере | Полазне вриједности | | Циљне вриједности |
| - Број ЈЛС у којима је остварен напредак у обострано корисној сарадњи са организацијама цивилног друштва | 0 | | најмање 40 |
| Буџет (КМ) | Остали извори (КМ) | | Укупно (КМ) |
| Средства предвиђена Омладинском политиком РС 2022-2026, средства пројеката | | | |
| **3.5.3. Мјера** | Јачање директног учешћа грађана уз примјену дигиталних алата | | Индикатори мјере | Полазне вриједности | | Циљне вриједности |
| Број ЈЛС које користе нове дигиталне алате за учешће грађана | 0 | | најмање 30 |
| Буџет (КМ) | Остали извори (КМ) | | Укупно (КМ) |
|  | Пројектна средства | |  |
| **3.5.4. Мјера** | Успостављање и јачање сарадње са дијаспором | Индикатори мјере | | | Полазне вриједности | Циљне вриједности |
| Број ЈЛС које су покренуле системску сарадњу са дијаспором | | | 2 општинe | најмање 5 градова и 8 општина |
| Буџет (КМ) | | | Остали извори (КМ) | Укупно (КМ) |
| Редовна средства | | |  |  |

### 8.1.4. Сажети приказ приоритета и мјера за 4. стратешки циљ

|  |  |  |  |  |  |  |
| --- | --- | --- | --- | --- | --- | --- |
| **Редни број и ознака** | **НАЗИВ** | | **Индикатори и финансијски извори** | | | |
| **4. Стратешки циљ** | Унапређен **квалитет и доступност услуга** у надлежности јединица локалне самоуправе | | Индикатори стратешког циља | Полазне вриједности | | Циљне вриједности |
| - индекс квалитета и доступности услуга *(треба да се развије)*  - индекс задовољства корисника услуга *(треба да се развије)* | -  - | | сталан раст (од 2025)  сталан раст (од 2025) |
| Буџет (КМ) | Остали извори (КМ) | | Укупно (КМ) |
| 150.000 | 300.000 | | 450.000 |
| **4.1. Приоритет** | Унапређивање квалитета и доступности управних услуга | | Индикатори приоритета | Полазне вриједности | | Циљне вриједности |
| - број ЈЛС у којима се континуирано прати и унапређује квалитет и доступност управних услуга | треба да се утврди | | сталан раст (од 2024) |
| Буџет (КM) | Остали извори (КМ) | | Укупно (КМ) |
|  |  | |  |
| **4.1.1. Мјера** | Подршка ширењу добре праксе пружања управних услуга на једном мјесту (one-stop-shop) | | Индикатори мјере | Полазне вриједности | | Циљне вриједности |
| - Број ЈЛС у којима се управне услуге пружају по моделу „све на једном мјесту“ |  | | Сви градови и све општине са урбаном инфрастр. |
| Буџет (КМ) | Остали извори (КМ) | | Укупно (КМ) |
| Редовна средства | Пројектна средства | |  |
| **4.1.2. Мјера** | Обезбјеђивање доступности управних услуга у неурбаним подручјима | | Индикатори мјере | Полазне вриједности | | Циљне вриједности |
| Број ЈЛС у којима је организовано мобилно пружање услуга и дани отворених врата у МЗ |  | | Сви градови и најмање 40 општина |
| Буџет (КМ) | Остали извори (КМ) | | Укупно (КМ) |
| Редовна средства | Пројектна средства | |  |
| **4.1.3. Мјера** | Подршка за континуирано праћење и унапређивање квалитета и доступности управних услуга (уз осигурање родне равноправности) | | Индикатори мјере | Полазне вриједности | | Циљне вриједности |
| Број ЈЛС које користе инструмент за праћење и унапређивање доступности управних услуга |  | | Сви градови и све општине са урбаном инфрастр. |
| Буџет (КМ) | Остали извори (КМ) | | Укупно (КМ) |
| Редовна средства | Пројектна средства | |  |
| **4.2. Приоритет** | Унапређивање квалитета и доступности комуналних услуга | | Индикатори приоритета | Полазне вриједности | | Циљне вриједности |
| - број ЈЛС у којима се континуирано прати и унапређује квалитет и доступност комуналних услуга | треба да се утврди | | сталан раст (од 2025) |
| Буџет (КM) | Остали извори (КМ) | | Укупно (КМ) |
|  |  | |  |
| **4.2.1. Мјера** | Подршка ширењу добрих пракси јавно-приватног партнерства у пружању комуналних услуга | | Индикатори мјере | Полазне вриједности | | Циљне вриједности |
| Број ЈЛС у којима је успостављен нови облик јавно-приватног партнерства у пружању ком. услуга | 0 | | најмање 10 |
| Буџет (КМ) | Остали извори (КМ) | | Укупно (КМ) |
| Редовна средства | Средства инвеститора | |  |
| **4.2.2. Мјера** | Подршка увођењу локалних политика субвенционисања комуналних услуга за угрожене групе корисника | | Индикатори мјере | Полазне вриједности | | Циљне вриједности |
| - Број ЈЛС у којима се субвенционишу комуналне услуге на основу социјалне карте | 0 | | Сви градови и најмање 10 општина |
| Буџет (КМ) | Остали извори (КМ) | | Укупно (КМ) |
| 100.000 | 200.000 | | 300.000 |
| **4.2.3. Мјера** | Обезбјеђивање доступности комуналних услуга у неурбаним подручјима | | Индикатори мјере | Полазне вриједности | | Циљне вриједности |
| Број ЈЛС у којима се примјењују нови модели пружања комуналних услуга у неурбаним подручјима | 0 | | најмање 10 |
| Буџет (КМ) | Остали извори (КМ) | | Укупно (КМ) |
| Редовна средства |  | |  |
| **4.2.4. Мјера** | Подршка за континуирано праћење и унапређивање квалитета и доступности комуналних услуга (уз осигурање родне равноправности) | | Индикатори мјере | Полазне вриједности | | Циљне вриједности |
| Број ЈЛС које користе инструмент за праћење и унапређивање доступности комуналних услуга | 0 | | Сви градови и најмање 10 општина |
| Буџет (КМ) | Остали извори (КМ) | | Укупно (КМ) |
| Редовна средства | Пројектна средства | |  |
| **4.3. Приоритет** | Унапређивање услуга јавних установа | | Индикатори мјере | Полазне вриједности | | Циљне вриједности |
| - број ЈЛС у којима се континуирано прати и унапређује квалитет и доступност услуга јавних установа | треба да се утврди | | сталан раст (од 2025) |
| Буџет (КМ) | Остали извори (КМ) | | Укупно (КМ) |
|  |  | |  |
| **4.3.1. Мјера** | Подршка ширењу добрих пракси јавно-приватног партнерства и друштвеног предузетништва у пружању одговарајућих услуга јавних установа | | Индикатори мјере | Полазне вриједности | | Циљне вриједности |
| Број ЈЛС у којима је успостављен нови облик ЈПП и/или друштвеног предузетништва у у пружању услуга јавних установа | 0 | | најмање 10 |
| Буџет (КМ) | Остали извори (КМ) | | Укупно (КМ) |
| Редовна средства | Средства инвеститора | |  |
| **4.3.2. Мјера** | Подршка развоју културе, креативних индустрија и спортско-рекреативних активности у ЈЛС | | Индикатори мјере | Полазне вриједности | | Циљне вриједности |
| Број ЈЛС са унапређеном подршком развоју културе, креативних индустрија и спортско-рекреативних активности | 0 | | најмање 10 |
| Буџет (КМ) | Остали извори (КМ) | | Укупно (КМ) |
| Средства предвиђена другим секторским стратегијама | | | |
| **4.3.3. Мјера** | Подршка увођењу локалних политика субвенционисања услуга за угрожене групе корисника | | Индикатори мјере | Полазне вриједности | | Циљне вриједности |
| - Број ЈЛС у којима се субвенционишу услуге јавних установа на основу социјалне карте | 0 | | Сви градови и најмање 10 општина |
| Буџет (КМ) | Остали извори (КМ) | | Укупно (КМ) |
| 50.000 | 100.000 | | 150.000 |
| **4.3.4. Мјера** | Обезбјеђивање доступности услуга јавних установа у неурбаним подручјима | | Индикатори мјере | Полазне вриједности | | Циљне вриједности |
| Број ЈЛС у којима се примјењују нови модели пружања услуга јавних установа у неурбаним подручјима | 0 | | најмање 10 |
| Буџет (КМ) | Остали извори (КМ) | | Укупно (КМ) |
|  |  | |  |
| **4.3.5. Мјера** | Подршка за континуирано праћење и унапређивање квалитета и доступности услуга јавних установа (уз осигурање родне равноправности) | Индикатори мјере | | | Полазне вриједности | Циљне вриједности |
| Број ЈЛС у којима се примјењују нови модели пружања услуга јавних установа у неурбаним подручјима | | | 0 | најмање 10 |
| Буџет (КМ) | | | Остали извори (КМ) | Укупно (КМ) |
| Редовна средства | | | Пројектна средства |  |

## 8.2. Детаљан преглед мјера

### 8.2.1. Детаљан преглед мјера за први стратешки циљ

|  |  |  |  |
| --- | --- | --- | --- |
| **Веза са стратешким циљем** | 1. Унапређен **положај и обим остваривања надлежности** локалне самоуправе у систему власти у Републици Српској | | |
| **Приоритет** | 1.1. Унапређење регулаторног и институционалног оквира за локалну самоуправу | | |
| **Назив мјере** | **1.1.1. Успостављање регистра надлежности локалне самоуправе** | | |
| **Опис мјере са оквирним подручјима дјеловања** | Циљ ове мјере је да се на једном мјесту пружи свеобухватан преглед изворних и пренесених надлежности јединица локалне самоуправе, као и надлежности републичког нивоа власти. Успостављањем регистра изворних и пренесених надлежности и послова локалне самоуправе омогућиће се системски приступ планирању и праћењу развоја локалне самоуправе, те створити дио претпоставки за значајније смањивање несразмјера између величине и капацитета ЈЛС, с једне стране, и надлежности и додијељених послова, с друге стране.  Главне активности:  - Анализа изворних и пренесених надлежности ЈЛС;  - Израда регистра/базе која ће пружити свеобухватан преглед надлежности;  - Промоција и упознавање јавности гдје се могу пронаћи наведени подаци. | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| Регистар надлежности локалне самоуправе | - није успостављен | - функционалан |
| **Развојни ефекат и допринос мјере остварењу приоритета** | Системски приступ планирању и праћењу развоја локалне самоуправе, стварање претпоставки за прилагођавање обима надлежности и додијељених послова према величини и капацитетима ЈЛС | | |
| **Индикативна финансијска конструкција са изворима финансирања** | Износ: 5.000 КМ  Извор: Буџет РС | | |
| **Период спровођења мјере** | 2023-2024. | | |
| **Институција одговорна за координацију спровођења мјере** | МУЛС | | |
| **Носиоци спровођења мјере** | МУЛС, Републички органи управе, СОГРС, ЈЛС | | |
| **Циљне групе** | ЈЛС, грађани | | |

|  |  |  |  |
| --- | --- | --- | --- |
| **Веза са стратешким циљем** | 1. Унапређен **положај и обим остваривања надлежности** локалне самоуправе у систему власти у Републици Српској | | |
| **Приоритет** | 1.1. Унапређење регулаторног и институционалног оквира за локалну самоуправу | | |
| **Назив мјере** | **1.1.2. Унапређивање регулаторног оквира за локалну самоуправу** | | |
| **Опис мјере са оквирним подручјима дјеловања** | Ова мјера има системски карактер и укључује измјену постојећих и усвајање нових нормативних аката на основу закључака и препорука полазне анализе, укључујући и унапређивање уставног одређења локалне самоуправе, уколико дође до промјене Устава РС.  Главне активности:  - Претходна анализа потреба и могућности за измјену и/или доношење нових нормативних аката;  - Припрема и процјена утицаја измијењених или нових нормативних аката;  - Усвајање, промоција и обезбјеђивање претпоставки за примјену. | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| Број измијењених и донесених закона и других прописа у вези са ЛС | 0 | најмање 2 |
| **Развојни ефекат и допринос мјере остварењу приоритета** | Системско унапређивање положаја локалне самоуправе и стварање претпоставки за равномјернији развој. | | |
| **Индикативна финансијска конструкција са изворима финансирања** | Износ: 50.000 КМ за полазну анализу; редовна средства  Извор: Донаторска средства; Буџет РС | | |
| **Период спровођења мјере** | 2023-2028. | | |
| **Институција одговорна за координацију спровођења мјере** | МУЛС | | |
| **Носиоци спровођења мјере** | МУЛС, Републички органи управе, СОГРС, ЈЛС, међународне организације и пројекти | | |
| **Циљне групе** | ЈЛС, грађани | | |

|  |  |  |  |
| --- | --- | --- | --- |
| **Веза са стратешким циљем** | 1. Унапређен **положај и обим остваривања надлежности** локалне самоуправе у систему власти у Републици Српској | | |
| **Приоритет** | 1.1. Унапређење регулаторног и институционалног оквира за локалну самоуправу | | |
| **Назив мјере** | **1.1.3. Унапређивање институционалног оквира за развој локалне самоуправе** | | |
| **Опис мјере са оквирним подручјима дјеловања** | Разрада и реализација ове мјере засниваће се на закључцима и препорукама полазне анализе, која треба да обухвати и преглед добрих пракси из окружења. Тежиште је на јачању улоге и капацитета Министарства управе и локалне самоуправе и Савеза општина и градова Републике Српске. У оквиру мјере планира се и стратешки пројекат „Успостављање Центра за истраживање и развој политика локалне самоправе у РС“ у чијем оснивању и управљању кључну улогу треба да имају МУЛС и СОГРС, а чији модалитет ће се утврдити након израде студије оправданости и изводивости. | | |
| **Кључни стратешки пројекти** *(ако има)* | „Успостављање Центра за истраживање и развој политика локалне самоправе у РС“ | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| - Број новозапослених са најмање ВСС у ресору за локалну самоуправу у МУЛС-у  - Број новозапослених са најмање ВСС у СОГРС  - Број центара знања за развој ЛС у РС | 0  0  0 | најмање 3  најмање 1  најмање 1 |
| **Развојни ефекат и допринос мјере остварењу приоритета** | Јачањем МУЛС-а и СОГРС-а, као кључних институционалних носилаца развоја локалне самоуправе, уз формирање центра за истраживање и развој политика, доринијеће се убрзаном и усклађеном развоју ЛС у РС. | | |
| **Индикативна финансијска конструкција са изворима финансирања** | Износ: 50.000 КМ (студија оправданости и изводивости); редовна средства  Извор: Донатори; Буџет РС | | |
| **Период спровођења мјере** | 2023-2028. | | |
| **Институција одговорна за координацију спровођења мјере** | МУЛС | | |
| **Носиоци спровођења мјере** | МУЛС, СОГРС, међународне организације и пројекти | | |
| **Циљне групе** | ЈЛС, грађани | | |

|  |  |  |  |
| --- | --- | --- | --- |
| **Веза са стратешким циљем** | 1. Унапређен **положај и обим остваривања надлежности** локалне самоуправе у систему власти у Републици Српској | | |
| **Приоритет** | 1.2. Унапређење хоризонталне и вертикалне сарадње | | |
| **Назив мјере** | **1.2.1. Подршка развоју међуопштинске сарадње у РС** | | |
| **Опис мјере са оквирним подручјима дјеловања** | Досадашња пракса је показала да законско регулисање и омогућавање сарадње између ЈЛС унутар Републике Српске није довело до очекиваних ефеката. Да би се унаприједило стање у том подручју, потребно је да се обави претходно истраживање и анализа стања, успјешних и неуспјешних примјера сарадње, те баријера и могућности за већу и успјешнију сарадњу. Након тога, треба пилотирати, развити и примијенити одговарајуће инструменте подршке.  Главне активности:  - Претходно истраживање и анализа стања;  - Пилотирање нових инструмената подршке;  - Промоција и ширење инструмената подршке;  - Праћење ефеката. | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| Број нових споразума о сарадњи између ЈЛС у РС | 0 | најмање 15 |
| **Развојни ефекат и допринос мјере остварењу приоритета** | Позитиван утицај на ефикасније остваривање надлежности ЈЛС и равномјернији развој РС | | |
| **Индикативна финансијска конструкција са изворима финансирања** | Износ: 50.000 КМ (претходно истраживање и анализа), остала средства на основу налаза и препорука анализе)  Извор: Донаторска средства; Буџет РС | | |
| **Период спровођења мјере** | 2024-2028. | | |
| **Институција одговорна за координацију спровођења мјере** | МУЛС | | |
| **Носиоци спровођења мјере** | МУЛС, СОГРС, ЈЛС, међународне организације и пројекти | | |
| **Циљне групе** | ЈЛС, грађани | | |

|  |  |  |  |
| --- | --- | --- | --- |
| **Веза са стратешким циљем** | 1. Унапређен **положај и обим остваривања надлежности** локалне самоуправе у систему власти у Републици Српској | | |
| **Приоритет** | 1.2. Унапређење хоризонталне и вертикалне сарадње | | |
| **Назив мјере** | **1.2.2. Подршка унапређењу међуентитетске и прекограничне сарадње** | | |
| **Опис мјере са оквирним подручјима дјеловања** | Као и у случају претходне мјере, потребно је да се обави претходно истраживање и анализа стања, успјешних и неуспјешних примјера сарадње, те баријера и могућности за већу и успјешнију сарадњу. Након тога, треба пилотирати, развити и примијенити одговарајуће инструменте подршке за унапређивање међуентитетске и прекограничне сарадње.  Главне активности:  - Претходно истраживање и анализа стања;  - Промоција добрих пракси из земље и региона;  - Пилотирање нових инструмената подршке;  - Промоција и ширење инструмената подршке;  - Праћење ефеката.  Ова мјера треба да се одвија усклађено са мјером *3.3.3. Изградња капацитета локалне управе, јавних предузећа и установа за активније кориштење међународних средстава и пројеката.* | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| Број ЈЛС из РС укључених у нове пројекте међуентитетске и прекограничне сарадње | 0 | најмање 20 |
| **Развојни ефекат и допринос мјере остварењу приоритета** | Позитиван утицај на ефикасније остваривање надлежности и равномјернији развој РС | | |
| **Индикативна финансијска конструкција са изворима финансирања** | Износ: 50.000 КМ (претходно истраживање и анализа стања)  Извор: Донаторски пројекти | | |
| **Период спровођења мјере** | 2023-2028. | | |
| **Институција одговорна за координацију спровођења мјере** | МУЛС | | |
| **Носиоци спровођења мјере** | МУЛС, СОГРС, РАРС, ЈЛС, међународне организације и пројекти | | |
| **Циљне групе** | ЈЛС, грађани, предузетници и МСП | | |

|  |  |  |  |
| --- | --- | --- | --- |
| **Веза са стратешким циљем** | 1. Унапређен **положај и обим остваривања надлежности** локалне самоуправе у систему власти у Републици Српској | | |
| **Приоритет** | 1.2. Унапређење хоризонталне и вертикалне сарадње | | |
| **Назив мјере** | **1.2.3. Усклађивање и јачање сарадње између републичких и локалних органа и институција** | | |
| **Опис мјере са оквирним подручјима дјеловања** | Ова мјера подразумијева активирање постојећих механизама сарадње, као и развијање нових облика сарадње који ће довести до значајнијег укључивања ЈЛС у регулисању свих питања од значаја за њихово функционисање и развој. Уз унапређење регулаторног оквира и ажурирање споразума/меморандума о сарадњи укључује идентификацију приоритета за усклађивање и унапређивање сарадње, комуницирање, координацију процеса усклађивања и сарадње на реализацији установљених приоритета, пилотирање и примјену механизама сарадње, те промоцију добрих пракси усклађивања и сарадње како би се омогућило њихово кориштење у што већем броју сектора и ЈЛС. | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| % ЈЛС које су задовољне сарадњом са републичким органима и институцијама | нема података | најмање 67% |
| **Развојни ефекат и допринос мјере остварењу приоритета** | Позитиван утицај на унапређење положаја и ефикасније остваривање надлежности локалне самоуправе. | | |
| **Индикативна финансијска конструкција са изворима финансирања** | Износ: Редовна средства  Извор: Буџет РС, буџети ЈЛС | | |
| **Период спровођења мјере** | 2023-2028. | | |
| **Институција одговорна за координацију спровођења мјере** | МУЛС | | |
| **Носиоци спровођења мјере** | МУЛС, Републички органи управе, СОГРС, ЈЛС | | |
| **Циљне групе** | ЈЛС, грађани | | |

|  |  |  |  |
| --- | --- | --- | --- |
| **Веза са стратешким циљем** | 1. Унапређен **положај и обим остваривања надлежности** локалне самоуправе у систему власти у Републици Српској | | |
| **Приоритет** | 1.2. Унапређење хоризонталне и вертикалне сарадње | | |
| **Назив мјере** | **1.2.4. Успостављање и вођење регистра за праћење међуопштинске, међуентитетске и прекограничне сарадње** | | |
| **Опис мјере са оквирним подручјима дјеловања** | Системска подршка унапређивању хоризонталне сарадње није могућа без успостављања и вођења регистра за праћење међуопштинске, међуентитетске и прекограничне сарадње по низу корисних параметара, укључујући склопљене споразуме, заједничке пројекте (завршене и оне у реализацији), уложене ресурсе, очекиване и остварене ефекте, програме у оквиру којих се сарадња одвија, временски оквир и слично. Уз обезбјеђивање нормативних претпоставки за успостављање регистра, неопходна је сарадња МУЛС-а и СОГРС-а на реализацији ове мјере, као и сарадња са ЈЛС у погледу достављања података.  Главне активности:  - Израда и доношење Правилника о евиденцији споразума о сарадњи ЈЛС са другим ЈЛС у РС, БиХ и другим земљама;  - Успостављање електронске базе података;  - Комуникација и прикупљање података од ЈЛС о закљученим споразумима. | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| Регистар за праћење међуопштинске, међуентитетске и прекограничне сарадње | не постоји | функционалан (од 2024) |
| **Развојни ефекат и допринос мјере остварењу приоритета** | Вођење регистра споразума (односно прописаних параметара као што су циљ, садржај, финансијска средства, облик сарадње и др.) допринијеће како праћењу, тако и унапређењу хоризонталне сарадње. | | |
| **Индикативна финансијска конструкција са изворима финансирања** | Износ: 5.000 КМ  Извор: Буџет РС | | |
| **Период спровођења мјере** | 2023-2024. | | |
| **Институција одговорна за координацију спровођења мјере** | МУЛС | | |
| **Носиоци спровођења мјере** | МУЛС, МЕИМС, СОГРС, ЈЛС | | |
| **Циљне групе** | ЈЛС, грађани | | |

|  |  |  |  |
| --- | --- | --- | --- |
| **Веза са стратешким циљем** | 1. Унапређен **положај и обим остваривања надлежности** локалне самоуправе у систему власти у Републици Српској | | |
| **Приоритет** | **1.3. Подршка општинама које немају урбану инфраструктуру** | | |
| **Назив мјере** | **1.3.1. Пилотирање и примјена инструмената за активирање територијалног капитала циљаних општина и проблемских подручја** | | |
| **Опис мјере са оквирним подручјима дјеловања** | Oпштинама које немају урбану инфраструктуру неопходна је додатна материјална и стручна подршка, да би могле да испуне своје надлежности, одговоре потребама преосталог становништва и изграде могућности за задржавање и привлачење становништва.  Након полазних анализа (које укључују дефинисање и мапирање циљане групе општина којима треба додатна подршка због недостатка урбане инфраструктуре и других неопходних ресурса, одређивање проблемских подручја и приоритета за подршку, уз идентификацију баријера које треба претходно разријешити) предвиђа се пилотирање нових инструмената за активирање територијалног капитала циљаних општина и идентификованих проблемских подручја (кориштење потенцијала празног простора) на мањем узорку и уз подршку одговарајућег међународног пројекта, а након тога и прилагођавање и стандардизација инструмената, уз њихово нормативно регулисање, те примјена у свим циљаним општинама. У оквиру ове мјере планира се и стратешки пројекат „Успостављање ресурсног центра за подршку неразвијеним/ неурбаним општинама“. | | |
| **Кључни стратешки пројекти** | „Успостављање ресурсног центра за подршку неразвијеним/неурбаним општинама“ | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| Број инструмената за активирање територијалног капитала (у примјени)  Број ресурсних центара за подршку неразвијеним/неурбаним општинама | 0  0 | најмање 1 (од 2025)  1 |
| **Развојни ефекат и допринос мјере остварењу приоритета** | Каталитички утицај на унапређење положаја и ефикасније остваривање надлежности и додијељених послова ЈЛС без урбане инфраструктуре, са позитивним утицајем на равномјернији развој у РС. | | |
| **Индикативна финансијска конструкција са изворима финансирања** | Износ: 100.000 КМ (за полазне анализе и студију изводивости); остала средства према препорукама анализе и студије)  Извор: Буџет РС и донатори | | |
| **Период спровођења мјере** | 2023-2028. | | |
| **Институција одговорна за координацију спровођења мјере** | МУЛС | | |
| **Носиоци спровођења мјере** | МУЛС, Републички органи управе, СОГРС, ЈЛС, међународне организације и пројекти, академска заједница | | |
| **Циљне групе** | Општине које немају урбану инфраструктуру и њихово становништво | | |

|  |  |  |  |
| --- | --- | --- | --- |
| **Веза са стратешким циљем** | 1. Унапређен **положај и обим остваривања надлежности** локалне самоуправе у систему власти у Републици Српској | | |
| **Приоритет** | **1.3. Подршка општинама које немају урбану инфраструктуру** | | |
| **Назив мјере** | **1.3.2. Пилотирање и примјена програма за подстицање инвестирања у циљане општине и проблемска подручја** | | |
| **Опис мјере са оквирним подручјима дјеловања** | Без одговарајућих инвестиција које омогућавају запошљавање, циљане општине неће моћи да задржи и привуку становништво. До таквих инвестиција неће доћи без посебног програма којим ће Влада Републике Српске креирати и реализовати у сарадњи са циљаним општинама, Владом Републике Србије и другима партнерима, по могућности.  Главне активности:  - Креирање и доношење програма за подстицање инвестирања у циљане општине и проблемска подручја;  - Реализација програма;  - Праћење ефеката и ажурирање програма. | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| Број нових инвестиција у циљаним општинама и проблемским подручјима | 0 | најмање 1 по циљаној општини |
| **Развојни ефекат и допринос мјере остварењу приоритета** | Каталитички утицај на задржавање и привлачење становништва у неразвијеним општинама. | | |
| **Индикативна финансијска конструкција са изворима финансирања** | Износ: 100.000 КМ (за креирање програма)  Извор: Буџет РС; донација Републике Србије | | |
| **Период спровођења мјере** | 2024-2028. | | |
| **Институција одговорна за координацију спровођења мјере** | МУЛС | | |
| **Носиоци спровођења мјере** | МУЛС, МЕИМС, МФ, ИРБРС, СОГРС, ЈЛС | | |
| **Циљне групе** | Општине које немају урбану инфраструктуру и њихово становништво | | |

|  |  |  |  |
| --- | --- | --- | --- |
| **Веза са стратешким циљем** | 1. Унапређен **положај и обим остваривања надлежности** локалне самоуправе у систему власти у Републици Српској | | |
| **Приоритет** | **1.3. Подршка општинама које немају урбану инфраструктуру** | | |
| **Назив мјере** | **1.3.3. Успостављање програма/фонда солидарности локалне самоуправе** | | |
| **Опис мјере са оквирним подручјима дјеловања** | Овом мјером треба да се успостави одговарајући механизам међусобне солидарности ЈЛС, чијем јачању ће да допринесе и Влада Републике Српске, те други заинтересовани партнери и институције, како би се осигурала правовремена помоћ за угрожена подручја и категорије становништва, нарочито у случају природних и других несрећа.  Препоручује се да се прво размотри опција дјелимичног прилагођавања постојећег Фонда солидарности за обнову Републике Српске овој намјени.  Средства би се првенствено користила за општине које немају урбану инфраструктуру. | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| Програм/фонд солидарности ЛС | не постоји | у функцији (од 2026) |
| **Развојни ефекат и допринос мјере остварењу приоритета** | Позитиван утицај на равномјернији развој РС. | | |
| **Индикативна финансијска конструкција са изворима финансирања** | Износ: 1.500.000 КМ  Извор: Буџет РС, буџети ЈЛС, Фонд солидарности за обнову РС | | |
| **Период спровођења мјере** | 2023-2028. | | |
| **Институција одговорна за координацију спровођења мјере** | МФ | | |
| **Носиоци спровођења мјере** | Фонд солидарности за обнову РС, МФ, МУЛС, СОГРС, ЈЛС | | |
| **Циљне групе** | Општине које немају урбану инфраструктуру и њихово становништво | | |

### 8.2.2. Детаљан преглед мјера за други стратешки циљ

|  |  |  |  |
| --- | --- | --- | --- |
| **Веза са стратешким циљем** | 2. Унапређен **систем финансирања** локалне самоуправе | | |
| **Приоритет** | 2.1. Системско повећање прихода локалне самоуправе | | |
| **Назив мјере** | **2.1.1. Повећање изворних прихода локалне самоуправе** | | |
| **Опис мјере са оквирним подручјима дјеловања** | Ова мјера превасходно се односи на повећање изворних прихода у надлежности ЈЛС. Повећањем изворних прихода и јачањем њиховог релативног удјела у кумулативним приходима, постиже се већа предвидивост и стабилност финансирања локалних заједница што, у коначници омогућава и већи обухват текуће и капиталне потрошње ЈЛС.  Мјера се првенствено односи на повећање обухвата и ефикасности наплате пореза на непокретности, тако што ће градови искористити законску могућност да преузму администрирање и прикупљање овог пореза, на основу добрих пракси и искустава из Србије, уз прерасподјелу ресурса са Пореском управом РС. У другој фази треба размотрити и разрадити могућности да се таква пракса постепено шири и на општине које могу да обезбиједе потребне предуслове и капацитет. | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| Удио изворних прихода у укупним приходима градова | (2021) | Повећање за 10% |
| **Развојни ефекат и допринос мјере остварењу приоритета** | Доприноси већој предвидивости и стабилности финансирања ЈЛС, чиме се омогућава и већи обухват текуће и капиталне потрошње ЈЛС. | | |
| **Индикативна финансијска конструкција са изворима финансирања** | Износ: Редовна средства  Извор: Буџет РС и буџети ЈЛС | | |
| **Период спровођења мјере** | 2023-2028 | | |
| **Институција одговорна за координацију спровођења мјере** | МУЛС | | |
| **Носиоци спровођења мјере** | Пореска управа РС, МУЛС, СОГРС, градови (у првој фази) и општине (у другој фази) | | |
| **Циљне групе** | ЈЛС, грађани | | |

|  |  |  |  |
| --- | --- | --- | --- |
| **Веза са стратешким циљем** | 2. Унапређен **систем финансирања** локалне самоуправе | | |
| **Приоритет** | 2.1. Системско повећање прихода локалне самоуправе | | |
| **Назив мјере** | **2.1.2. Повећање удјела ЈЛС у расподјели директних пореза и накнада** | | |
| **Опис мјере са оквирним подручјима дјеловања** | Предложена мјера се заснива на Оквирној платформи СОГРС-а за заговарање измјена и допуна Закона о буџетском систему РС и односе се на промјене у погледу сервисирања спољног дуга, те расподјеле прихода од пореза на лична примања и пореза на приходе од самосталне дјелатности, од посебних водних накнада, од накнаде за јавне путеве од регистрације моторних и прикључних возила и расподјела путарине, као и од накнаде за промјену намјене пољопривредног земљишта.  Мјера укључује и повећање трансфера за неразвијене и изразито неразвијене општине у Буџету Републике Српске, у циљу достизања нивоа из 2009. г. | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| - Повећање прихода ЈЛС на годишњем нивоу  - Трансфери МУЛС-а према неразвијеним и изразито неразвијеним општинама | 0  Мање од 3,5 милиона КМ | 80 милиона КМ (годишње)  Више од 3,5 милиона КМ |
| **Развојни ефекат и допринос мјере остварењу приоритета** | Доприноси већој предвидивости и стабилности финансирања ЈЛС, као и равномјернијем развоју РС. | | |
| **Индикативна финансијска конструкција са изворима финансирања** | Износ: Редовна средства  Извор: Буџет РС | | |
| **Период спровођења мјере** | 2023-2028 | | |
| **Институција одговорна за координацију спровођења мјере** | МУЛС | | |
| **Носиоци спровођења мјере** | МФ, МУЛС, СОГРС | | |
| **Циљне групе** | Све ЈЛС, нарочито неразвијене и изразито неразвијене | | |

|  |  |  |  |
| --- | --- | --- | --- |
| **Веза са стратешким циљем** | 2. Унапређен **систем финансирања** локалне самоуправе | | |
| **Приоритет** | 2.1. Системско повећање прихода локалне самоуправе | | |
| **Назив мјере** | **2.1.3. Ефикаснија наплата непореских прихода ЈЛС** | | |
| **Опис мјере са оквирним подручјима дјеловања** | Ефикаснија наплата непореских прихода подразумијева већу финансијску дисциплину и досљедност код њиховог убирања. Притом се посебна пажња треба да посвети ефикаснијој наплати прихода од финансијске и нефинансијске имовине, те наплати накнади, такси и прихода од пружања јавних услуга, водећи рачуна о томе да се не уводе нове даџбине које би додатно оптеретиле грађане и привреду. Уз проактивну политику планирања, гдје се уважавају потребе и приоритети локалног економског и друштвеног развоја, ефикаснија наплата омогућиће већу стабилност и предвидивост непореских прихода ЈЛС, а тиме и њихов значај у односу на структуру укупног финансирања.  На ефекте ове мјере дјелимично ће се одразити и спровођење мјере 2*.3.1. Подршка успостављању система дигитализованог управљања имовином ЈЛС*. | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| Раст непореских прихода ЈЛС | 228,2 мил. КМ | најмање 20% |
| **Развојни ефекат и допринос мјере остварењу приоритета** | Ефикаснија наплата омогућиће већу стабилност и предвидивост непореских прихода ЈЛС, а тиме и њихов значај у односу на структуру укупног финансирања. | | |
| **Индикативна финансијска конструкција са изворима финансирања** | Износ: Редовна средства  Извор: Буџети ЈЛС | | |
| **Период спровођења мјере** | 2023-2028. | | |
| **Институција одговорна за координацију спровођења мјере** | МФ | | |
| **Носиоци спровођења мјере** | ЈЛС, МФ, МУЛС | | |
| **Циљне групе** | Све ЈЛС, грађани, привреда | | |

|  |  |  |  |
| --- | --- | --- | --- |
| **Веза са стратешким циљем** | 2. Унапређен **систем финансирања** локалне самоуправе | | |
| **Приоритет** | 2.1. Системско повећање прихода локалне самоуправе | | |
| **Назив мјере** | **2.1.4. Активније привлачење и кориштење бесповратних средстава (грантови, средства пројеката) од стране ЈЛС** | | |
| **Опис мјере са оквирним подручјима дјеловања** | Путем бројних донаторских организација и других институција доступна су бесповратна средства за подршку реализацији приоритета и развојних потреба ЈЛС, на бази пројектног приступа финансирању. Активнији приступ коришћењу ових средстава, кроз бољу информисаност и изградњу интерних апсорпционих капацитета и капацитета за имплементацију пројеката према захтјевима донатора омогућиће да значајни дио развојних и других потреба ЈЛС буде реализован на овај начин.  У склопу ове мјере потребно је осигурати:  • Правовремено информисање о доступности и расположивости бесповратних средстава и позива за пројекте за финансирање локалних развојних потреба и приоритета путем успостављеног web сервиса ИРБРС: grantovi.irbrs.org., као и од стране МЕИМС-а;  • Стручну подршку ЈЛС код идентификовања потенцијалних извора финансирања и припреме конкурентних пројектних приједлога од локалног интереса и значаја;  • Успостављање и континуирано јачање капацитета локалних развојних агенција и пројектних јединица оперативно задужених за припрему и имплементацију пројеката, путем обука за групе ЈЛС које изводи РАРС („Инструменти за идентификацију, припрему и провођење развојних пројеката“), током којих се кандидују и разрађују одговарајући пројекти.  Овакве обуке је до 2022. године обуку похађало 528 полазника из 54 ЈЛС, одобрена су 24 пројекта са укупном вриједношћу 12,5 милиона ЕУР. | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| - Број ЈЛС укључених у пројектне обуке  - Број новоодобрених пројеката након пројектне обуке | 54 (до 2022)  0 | Све ЈЛС  најмање 2 годишње |
| **Развојни ефекат и допринос мјере остварењу приоритета** | Раст учешћа бесповратних средстава у укупном развојном финансирању доприноси повећању прихода локалне самоуправе. Уколико се тај раст заснива на стабилним и одрживим претпоставкама ради се о системском повећању прихода које ће омогућити ЈЛС реализацију пројеката са кумулативно највећим развојним ефектима на њиховом локалном подручју. | | |
| **Индикативна финансијска конструкција са изворима финансирања** | Износ: Редовна средства  Извор: Буџет РС и буџети ЈЛС | | |
| **Период спровођења мјере** | 2023-2028. | | |
| **Институција одговорна за координацију спровођења мјере** | МУЛС | | |
| **Носиоци спровођења мјере** | РАРС, ИРБ, МУЛС, МЕИМС, МПП, ЈЛС | | |
| **Циљне групе** | ЈЛС и локалне развојне агенције | | |

|  |  |  |  |
| --- | --- | --- | --- |
| **Веза са стратешким циљем** | **2. Унапређен систем финансирања локалне самоуправе** | | |
| **Приоритет** | **2.1. Системско повећање прихода локалне самоуправе** | | |
| **Назив мјере** | **2.1.5. Jачање улоге Финансијског механизма за финансирање пројеката интегрисаног и одрживог локалног развоја у РС** | | |
| **Опис мјере са оквирним подручјима дјеловања** | Финансијски механизам за финансирање пројеката интегрисаног и одрживог локалног развоја у Републици Српској је први јавни инструмент у РС за пружање подршке провођењу локалних развојних пројеката у подручју побољшања доступности и квалитета јавних услуга и подстицања руралног економског развоја, на бесповратној основи. Успостављен је као заједничка иницијатива Министарства финансија РС, МУЛС, Швајцарске агенције за развој и сарадњу (SDC), UNDP-а и ИРБРС. Све активности у вези са оперативним управљањем Финансијским механизмом обавља ИРБРС.  Јачање улоге Финансијског механизма у подручју финансирања локалног друштвено-економског развоја подразумијева наставак реализације овог пројекта те његово афирмисање и коришћење као механизма за управљање и реализацију пројеката, на бесповратној основи, намијењених ЈЛС, у складу са циљевима одрживог развоја и другим развојним приоритетима РС. На овај начин било би осигурано централизовано пројектно управљање и ефиксаније достизање постављених циљева и приоритета локалног развоја у РС.  У склопу ове мјере потребно је осигурати:  • Средства за финансирање развојних и других приоритетних пројеката у ЈЛС путем Финансијског механизма, према већ успостављеним процедурама избора пројектних приједлога и праћења њихове реализације.  • Да пројекти који су намијењени ЈЛС, а обезбијеђени су кроз сарадњу Владе РС и донаторских организација, буду реализовани путем Финансијског механизма, у свим случајевима гдје је то могуће узимајући у обзир капацитете овог Механизма.   * Континуирано јачање интерних капацитета ИРБРС и капацитета других партнерских институција за управљање Финансијског механизма.   Примарно подручје дјеловања Финансијског механизма односи се на повећање доступности и квалитета јавних услуга као и стимулисање економског развоја руралних подручја ЈЛС. | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| - Број реализованих циклуса финансирања путем Финансијског механизма | 8 | 14 |
| **Развојни ефекат и допринос мјере остварењу приоритета** | Наставком реализације пројекта Финансијског механизма и јачањем његове улоге у односу на потребу достизања циљева одрживог развоја непосредно се доприноси повећању прихода ЈЛС. Фокус овог Механизма је на пружању финансијске подршке спровођењу развојних пројеката од локалног значаја што омогућава достизање циљева из стратегије ЈЛС, али исто тако и циљева и приоритета стратешких документа РС, захваљујући захтјеву у погледу њиховог вертикалног интегрисања. | | |
| **Индикативна финансијска конструкција са изворима финансирања** | Износ: 3.000.000 KM, од тога Буџет РС 1.000.000 КМ, а донаторске организације 2.000.000 КМ | | |
| **Период спровођења мјере** | 2023-2028. | | |
| **Институција одговорна за координацију спровођења мјере** | ИРБРС | | |
| **Носиоци спровођења мјере** | ИРБРС, МУЛС, МФ, донаторске организације | | |
| **Циљне групе** | ЈЛС | | |

|  |  |  |  |
| --- | --- | --- | --- |
| **Веза са стратешким циљем** | 2. Унапређен **систем финансирања** локалне самоуправе | | |
| **Приоритет** | 2.2. Ефикасније и транспарентније управљање буџетским средствима у ЈЛС | | |
| **Назив мјере** | **2.2.1. Унапређење финансијског управљања и изградња система интерних финансијских контола у јавном сектору на локалном нивоу** | | |
| **Опис мјере са оквирним подручјима дјеловања** | Овом мјером ће се убрзати и олакшати превазилажење јаза између плана и извршења буџета, с циљем да ЈЛС имају буџете који нису оптерећени дефицитом и неизмиреним обавезама, као и унаприједити тренутно недовољно развијен систем финансијског управљања и контрола код дијела ЈЛС.  Мјера укључује активности које се тичу унапређења процеса планирања, праћења и извјештавања о реализацији буџетских средстава на нивоу ЈЛС, које су предложене од стране СОГРС-а (као што је обавезна израда трогодошњих пројекција прихода и расхода на нивоу ЈЛС, односно, документа трогодишњег планирања буџета за ЈЛС у РС, увођење обавезе за све ЈЛС да израђују трогодишње планове капиталних инвестиција, увођење обавезе за све ЈЛС да буџетске документе, као и извјештаје о извршењу буџета објављују на својој званичној интернет страници, у циљу јачања транспарентности трошења буџетских средстава, увођење обавезе програмског буџетирања за све ЈЛС уз припремни/прелазни период од годину дана, успоставу јединственог информационог система за планирање и праћење извршења буџета са стандардизованим начином извјештавања, којим ће управљати Влада РС у сарадњи са ЈЛС, а у циљу побољшања ефикасности и ефективности извршења буџета).  Такође, укључене су активности препоручене у Стратегији развоја система интерних финансисјких контрола у јавном сектору Републике Српске, а које се односе на ЈЛС, посебно оне које се тичу успостављања функције интерне контроле у ЈЛС, израде књиге пословних процеса и регистра ризика, сертификације интерних ревизора и обучавања доносилаца одлука у ЈЛС у погледу планирања буџета и јачања свијести о управљачкој одговорности.  За успјешну имплементацију мјере потребно је успоставити сарадњу са тимом „Пројекта унапређења ефикасности локалних услуга у БиХ (PIPLS)“, који имплементира УНДП, а који проводи активности на успостави и јачању система интерних финансијских контрола у партнерским ЈЛС. | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| - број ЈЛС које имају успостављену функцију интерне ревизије  - број сертификованих интерних ревизора  - број ЈЛС које имају израђене књиге пословних процеса и регистре ризика  - број руководилаца који су прошли одговарајуће обуке | 14  24  12  0 | најмање 50  најмање 60  најмање 50  најмање 60 |
| **Развојни ефекат и допринос мјере остварењу приоритета** | Значајно смањење броја ЈЛС са буџетским дефицитом и повећање износа средстава за капиталне инвестиције | | |
| **Индикативна финансијска конструкција са изворима финансирања** | Износ: Редовна средства; пројектна средства  Извор: Буџет РС, буџети ЈЛС, УНДП (PIPLS) | | |
| **Период спровођења мјере** | 2023-2028. | | |
| **Институција одговорна за координацију спровођења мјере** | МФ | | |
| **Носиоци спровођења мјере** | МФ – Ресор за буџет и јавне финансије и Централна јединица за хармонизацију, МУЛС, ЈЛС, СОГРС, УНДП | | |
| **Циљне групе** | ЈЛС – одјељења за буџет и финансије | | |

|  |  |  |  |
| --- | --- | --- | --- |
| **Веза са стратешким циљем** | 2. Унапређен **систем финансирања** локалне самоуправе | | |
| **Приоритет** | 2.2. Ефикасније и транспарентније управљање буџетским средствима у ЈЛС | | |
| **Назив мјере** | **2.2.2. Повећање ефективности и транспарентности програма додјеле подстицаја, грантова и субвенција од стране ЈЛС** | | |
| **Опис мјере са оквирним подручјима дјеловања** | Овом мјером треба да се успостави и осигура ефективност и транспарентност процеса додјеле подстицаја, грантова и субвенција које спроводе ЈЛС. Кроз ову мјеру фокус се поставља на избор корисника програма бесповратне подршке, путем јасно формулисаних, унапријед познатих апликационих процедура и транспарентног поступка избора њихових корисника, као и на сам поступак мониторинга и контроле намјенског утрошка додијељених средстава.  Ова мјера укључује сљедеће активности:  • Развој јединствене методологије за додјелу подстицаја, грантова и субвенција од стране ЈЛС.  • Развој јединствене методологије и процедура за праћење и контролисање намјенског коришћења бесповратне подршке додијењене од стране ЈЛС.  • Укључивање обавезне, независне провјере и евалуације ефеката бесповратних програма реализованих од стране ЈЛС, кроз успостављање јединствене методологије за објективну и независну провјеру и евалуацију ефеката бесповратних програма подршке које спроводе ЈЛС.  Разлике које постоје у нивоима развијености ЈЛС и специфичностима програма подршке које пружају привреди и становништву на локалном подручју потребно је узети у обзир приликом развоја јединствених методологија.  Обавезна, независна провјера и евалуација ефеката бесповратних програма ЈЛС, по јединственој методологији, може се организовати међусобно између ЈЛС, а вршили би је независни тимови састављених од стручних лица из локалних администрација, искључиво на инструктивном и корективном нивоу. | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| - Методологија за додјелу подстицаја, грантова и субвенција од стране ЈЛС  - Методологија за праћење и контролисање намјенског утрошка бесповратне подршке  - Методологија за независну провјеру и евалуацију ефеката бесповратних програма подршке | не постоји  не постоји  не постоји | у функцији (од 2025)  у функцији (од 2025)  у функцији (од 2026) |
| **Развојни ефекат и допринос мјере остварењу приоритета** | Повећање ефикасности и транспарентности програма додјеле подстицаја, грантова и субвенција, у складу са развојним потребама и приоритетима ЈЛС, доприноси ефикаснијем и транспарентнијем управљању буџетским средствима у цјелини. | | |
| **Индикативна финансијска конструкција са изворима финансирања** | Износ: 30.000 КМ  Извор: Донаторска средства | | |
| **Период спровођења мјере** | 2023-2028. | | |
| **Институција одговорна за координацију спровођења мјере** | МУЛС | | |
| **Носиоци спровођења мјере** | МУЛС, ИРБРС, СОГРС, ЈЛС, међународне организације и пројекти | | |
| **Циљне групе** | ЈЛС, локални предузетници, пољопривредници, МСП, удружења и други корисници средстава | | |

|  |  |  |  |
| --- | --- | --- | --- |
| **Веза са стратешким циљем** | 2. Унапређен **систем финансирања** локалне самоуправе | | |
| **Приоритет** | 2.2. Ефикасније и транспарентније управљање буџетским средствима у ЈЛС | | |
| **Назив мјере** | **2.2.3. Јачање оријентације на капиталне инвестиције и пројекте у ЈЛС** | | |
| **Опис мјере са оквирним подручјима дјеловања** | Овом мјером треба да се осигура помјерање структуре потрошње са текућих издатака према капиталним инвестицијама и развојним пројектима. Јачањем капиталне потрошње стичу се претпоставке динамичном локалном развоју, односно побољшању квалитета и доступности јавних услуга, као и услова живљена локалног становништва у цјелини. Истовременим радом на ограничавању и рационализацији текуће потрошње те системском повећању прихода ЈЛС и повлачењу бесповратних средстава донаторских организација и других институција за пројекте од капиталног и развојног значаја за ЈЛС, постићи ће се пуни успјех ове мјере. | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| Раст удјела капиталних инвестиција и пројеката у расходима ЈЛС | 0 | најмање 5% |
| **Развојни ефекат и допринос мјере остварењу приоритета** | Позитивни ефекти од управљања буџетским средствима прије свега требају да осигурају континуирани раст удјела капиталних расхода у укупним расходима ЈЛС чиме се доприноси свеобухватном друштвено-економском расту и развоју локалне заједнице. | | |
| **Индикативна финансијска конструкција са изворима финансирања** | Износ: Редовна средства  Извор: Буџети ЈЛС | | |
| **Период спровођења мјере** | 2023-2028. | | |
| **Институција одговорна за координацију спровођења мјере** | МУЛС | | |
| **Носиоци спровођења мјере** | МФ, ЈЛС, ИРБРС | | |
| **Циљне групе** | ЈЛС, грађани, привреда | | |

|  |  |  |  |
| --- | --- | --- | --- |
| **Веза са стратешким циљем** | 2. Унапређен **систем финансирања** локалне самоуправе | | |
| **Приоритет** | 2.3. Ефикасније управљање имовином ЈЛС и одрживо управљање локалним ресурсима | | |
| **Назив мјере** | **2.3.1. Подршка успостављању система дигитализованог управљања имовином ЈЛС** | | |
| **Опис мјере са оквирним подручјима дјеловања** | Основни циљ управљања имовином ЈЛС је осигурати економски сврсисходно, ефикасно и транспарентно управљање, економски раст, заштиту јавног интереса и интереса ЈЛС.  Мјера се заснива на налазима и препорукама ревизије учинка ''Управљања некретнинама у јединицама локалне самоуправе''. С тим у вези, циљ ове мјере је да унаприједи област управљања некретнинама у власништву ЈЛС. Главне активности су:  - Анализирати регулаторни оквир;  - Анализирати административне и организационе капацитете у ЈЛС за управљање имовином (станови, пословни простори, гараже и грађевинско земљиште);  - Израда нацрта општих аката у ЈЛС који имају за циљ успостављање система за стратешко управљање имовином;  - Израда нацрта законских и подзаконских аката који за циљ имају успостављање/унапријеђење нормативно-правног оквира у циљу ефикаснијег управљања некретнинама у ЈЛС;  - Спровођење стручног оспособљавања службеника ЈЛС;  - Успостављање база података и регистара некретнина.  Претпоставке су:  - Успоставити сарадњу са пројектним тимом „Пројекта унапређења ефикасности локалних услуга у БиХ (PIPLS)“, који импленментира УНДП, а који у свом фокусу има унапређење кључних области у управљању некретнинама у партнерским јединицама локалне самоуправе;  - Формирати радну групу за анализу и унапријеђење нормативно-правног оквира.  Уважавајући комплексност проблема управљања некретнинама, оперативне активности на спровођењу препорука ревизије учинка управљања некретнинама засниваће се на мултисекторском приступу. | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| - Регулаторни оквир за управљање некретнинама у ЈЛС  - Број ЈЛС са новоуспостављеним регистрима некретнина | неодговарајући  0 | одговарајући (од 2024)  42 |
| **Развојни ефекат и допринос мјере остварењу приоритета** | Примјери земаља у региону показују да стратешко управљање имовином утиче и на повећање прихода од имовине и то од 8% до 25% буџета ЈЛС. | | |
| **Индикативна финансијска конструкција са изворима финансирања** | Износ: Редовна и пројектна средства  Извор: Буџет РС, буџети ЈЛС, УНДП (PIPLS) | | |
| **Период спровођења мјере** | 2023-2028. | | |
| **Институција одговорна за координацију спровођења мјере** | МУЛС | | |
| **Носиоци спровођења мјере** | МФ, МПУГЕ, РУГИП, Правобранилаштво РС, СОГРС, ЈЛС | | |
| **Циљне групе** | ЈЛС | | |

|  |  |  |  |
| --- | --- | --- | --- |
| **Веза са стратешким циљем** | 2. Унапређен **систем финансирања** локалне самоуправе | | |
| **Приоритет** | 2.3. Ефикасније управљање имовином ЈЛС и одрживо управљање локалним ресурсима | | |
| **Назив мјере** | **2.3.2. Обезбјеђивање равноправног учешћа ЈЛС у одлучивању о концесијама и другим видовима кориштења природних ресурса на њиховој територији** | | |
| **Опис мјере са оквирним подручјима дјеловања** | Мјера укључује обезбјеђивање знатно активније улоге ЈЛС и грађана у локалним заједницама у поступку додјеле концесија, као и у планирању и надгледању републичких јавних предузећа која користе природне ресурсе који се налазе на територији ЈЛС, уз строжије поштовање обавезе процјене утицаја на животну средину при одлучивању о њиховом коришћењу. Процјењује се да ће бити непходне измјене законске регулативе у погледу концесија, као и регулативе која се тиче управљања и пословања јавних предузећа која користе природне ресурсе.  Такође, мјера се односи и на ефикасније рјешавање имовинско-правних послова од значај за развој ЈЛС. | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| - Утицај ЈЛС на додјелу концесија  - Утицај ЈЛС на јавна предузећа која користе њихове природне ресурсе | неодговарајући  неодговарајући | одговарајући  одговарајући |
| **Развојни ефекат и допринос мјере остварењу приоритета** | Доприноси одрживом управљању локалним природним ресурсима. | | |
| **Индикативна финансијска конструкција са изворима финансирања** | Износ: Редовна средства  Извор: Буџет РС, буџети ЈЛС, средства јавних предузећа | | |
| **Период спровођења мјере** | 2023-2028. | | |
| **Институција одговорна за координацију спровођења мјере** | МУЛС | | |
| **Носиоци спровођења мјере** | МЕР, МПШВ, Комисија за концесије РС, СОГРС, ЈЛС, јавна предузећа | | |
| **Циљне групе** | ЈЛС, грађани | | |

|  |  |  |  |
| --- | --- | --- | --- |
| **Веза са стратешким циљем** | 2. Унапређен **систем финансирања** локалне самоуправе | | |
| **Приоритет** | 2.3. Ефикасније управљање имовином ЈЛС и одрживо управљање локалним ресурсима | | |
| **Назив мјере** | **2.3.3. Пилотирање и ширење програма за ревитализацију села** | | |
| **Опис мјере са оквирним подручјима дјеловања** | Намјера је да се, прво кроз мање пилот-пројекте, а онда и кроз креирање цјеловитог програма за ревитализацију села (по аналогији са Националним програмом за препород села Србије) постигне знатно ефикасније кориштење јавних и приватних непокретности (објеката, имања, земљишта) које нису у функцији, с циљем повећања насељености руралних подручја и покретања приватног предузетништва.  Главне активности:  - Планирање и извођење пилот пројеката  - Анализа ефеката пилот пројеката и могућности њиховог ширења  - Израда цјеловитог програма за ревитализацију села у РС  - Провођење и праћење реализације програма | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| - Број пилот-пројеката  - Програм за ревитализацију села | 0  не постоји | најмање 3  усвојен (од 2026) |
| **Развојни ефекат и допринос мјере остварењу приоритета** | Позитиван утицај на повећање насељености руралних подручја и покретање приватног предузетништва, укључујући тзв. рањиве категорије. | | |
| **Индикативна финансијска конструкција са изворима финансирања** | Износ: 300.000 КМ (за пилот пројекте и израду програма)  Извор: Буџет РС, донација Републике Србије | | |
| **Период спровођења мјере** | 2023-2028. | | |
| **Институција одговорна за координацију спровођења мјере** | МПШВ | | |
| **Носиоци спровођења мјере** | МПШВ, МУЛС, СОГРС, ЈЛС, ИРБРС | | |
| **Циљне групе** | Руралне општине и подручја | | |

### 8.2.3. Детаљан преглед мјера за трећи стратешки циљ

|  |  |  |  |
| --- | --- | --- | --- |
| **Веза са стратешким циљем** | 3. Унапређени **управљање, организација и капацитети** локалних управа, јавних предузећа и установа у надлежности ЛС | | |
| **Приоритет** | 3.1. Унапређење управљања и организације локалних управа | | |
| **Назив мјере** | **3.1.1. Подршка развоју доброг управљања у локалним управама** | | |
| **Опис мјере са оквирним подручјима дјеловања** | Процес реформе јавне управе фокусиран је на стварање ефикасне, транспарентне, одговорне и модерне јавне управе, која ће свој рад темељити на најбољим праксама и принципима европског управног простора и истински радити у корист грађана, пружањем брзих и поузданих услуга.  Овом мјером се планира даљњи напредак на правцу *Добра управа и управљање јавним сектором*, дефинисаним у Оквиру за реализацију циљева одрживог развоја у БиХ, као и напредак у реализацији дванаест принципа добре демократске управе за које се залаже Савјет Европе. Посебан фокус у оквиру мјере предвиђа се увођење система управљања заснованом на резултатима, полазећи од модела CAF (Common Assessment Framework – Оквир за заједничку процјену) којим се обезбјеђује управљање квалитетом у јавној управи, као и других алата за мјерење учинка (Систем управљања учинком PMS развијен кроз пројекат МЕГ; GLG – Печат добре локалне управе, и др.  У оквиру мјере укључене су и активности којима се обезбјеђује континуиран рад скупштина ЈЛС током кризних и непредвиђених ситуација, унапређивање етичких кодекса за изабране званичнике, као и обезбјеђивање транспарентнијег рада локалних управа, усвајањем и спровођењем стратегија и нових механизама комуницирања. | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| - број ЈЛС које су примијениле CAF  - број проведених планова побољшања функционисања рада ЈЛС.  - број ЈЛС у којима бар 1 ЈКП и бар 1 ЈУ у којима је спроведен поступак смопроцјене, односно имплементиран CAF | 0  0  0 | 30  30  10 |
| **Развојни ефекат и допринос мјере остварењу приоритета** | Примјеном новог алата ЈЛС ће унаприједити своје интерно пословање али ће бити у могућности да се пореде и такмиче са другим ЈЛС. Очекује се свеукупни напредак локалне управе, односно бољи живот грађана. | | |
| **Индикативна финансијска конструкција са изворима финансирања** | Износ: Пројектна средства; редовна средства ЈЛС  Извор: УНДП, буџети ЈЛС | | |
| **Период спровођења мјере** | 2023-2028. | | |
| **Институција одговорна за координацију спровођења мјере** | МУЛС | | |
| **Носиоци спровођења мјере** | Агенција за државну управу РС и СОГРС, уз подршку МЕГ2 пројекта | | |
| **Циљне групе** | ЈЛС, грађани | | |

|  |  |  |  |
| --- | --- | --- | --- |
| **Веза са стратешким циљем** | 3. Унапређени **управљање, организација и капацитети** локалних управа, јавних предузећа и установа у надлежности ЛС | | |
| **Приоритет** | 3.1. Унапређење управљања и организације локалних управа | | |
| **Назив мјере** | **3.1.2. Подршка дигиталној трансформацији локалних управа** | | |
| **Опис мјере са оквирним подручјима дјеловања** | Као што је локална управа веома важан дио јавне управе, тако је и њена дигитална трансформација важна компонента започетог ширег процеса дигитализације јавног сектора. При операционализацији и реализацији ове мјере рачуна се на значајну подршку пројекта „Дигитална трансформација јавног сектора“ (УНДП). Путем овог пројекта планира се пружање подршке у фацилитацији и провођењу Процјене и припреме мапе пута за дигиталну трансформацију у ЈЛС, те се очекује пружање подршке на нивоу реализације одређених идентификованих приоритетних активности.  У сарадњи са тимом пројекта, дефинисаће се улога МУЛС-а као координатора и будућег пружаоца подршке ЈЛС у процесу планирања дигиталне трансформације и идентификацији приоритетних мјера. Уз подршку Пројекта имплементирати одређени број приоритетних мјера заједничких за све ЈЛС у Републици Српској.  Додатни пакет подршке ће се пружити ЈЛС да не само остваре циљани напредак у свим областима добре управе, већ и да изврше нужне измјене политика и прописа на локалном нивоу како би омогућиле повољније окружење за напредак на пољу добре управе. Помоћ ће се понудити у контексту годишњег циклуса управљања промјенама и укључиваће техничку подршку и рјешења којима се унапређују информациони системи и аналитика података, увођење прегледа управљања за јавни дигитални учинак и резултата у свакој ЈЛС, те дигитализацију локалне управе и модернизацију пружања јавних услуга (нпр. даљње успостављање дигиталног рјешења *eCitizen* за инклузивно пружање јавних услуга и повећање степена учешћа грађана и/или комуникације са грађанима и унапређење дигиталних вјештина на локалном нивоу, као и омогућавање инклузивне евалуације годишњег учинка и одређивања циљева за нови годишњи циклус политика и осигуравање представљања резултата.  У оквиру мјере планира се и коришћење искустава и научених лекција одговарајућих пилот-пројеката (као што је пројекат „Паметни градови – ка дигиталној трансформацији градова у БиХ“. | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| - Развијена методологија/сет алата за планирање дигиталне трансформације, пилотирана у ЈЛС  - Број ЈЛС са релевантним мапама пута и акционим плановима за дигиталну трансформацију | - не постоји  1 | стандардизована (2025)  40 |
| **Развојни ефекат и допринос мјере остварењу приоритета** | Дигитална трансформација представља кључну полугу унапређења управљања и организације локалне управе. | | |
| **Индикативна финансијска конструкција са изворима финансирања** | Износ: Пројектна средства; буџетска средства  Извор: УНДП (пројекти МЕГ2 и ДТЈС), Буџет РС, буџети ЈЛС | | |
| **Период спровођења мјере** | 2023-2028. | | |
| **Институција одговорна за координацију спровођења мјере** | МУЛС | | |
| **Носиоци спровођења мјере** | МУЛС, МНРВОИД, СОГРС, ЈЛС, УНДП (пројекти МЕГ2 и ДТЈС) | | |
| **Циљне групе** | Локалне управе | | |

|  |  |  |  |
| --- | --- | --- | --- |
| **Веза са стратешким циљем** | 3. Унапређени **управљање, организација и капацитети** локалних управа, јавних предузећа и установа у надлежности ЛС | | |
| **Приоритет** | 3.1. Унапређење управљања и организације локалних управа | | |
| **Назив мјере** | **3.1.3. Подршка унапређивању родне равноправности и инклузије у локалној управи** | | |
| **Опис мјере са оквирним подручјима дјеловања** | Овом мјером се планира примјена обавезујућих стандарда за равноправност полова прописаних Законом о равноправности полова у БиХ и међународним стандардима који су на снази у БиХ и Републици Српској, на нивоу локалне локалне самоуправе. То подразумијева, прије свега, вођење свих статистика на локалном нивоу са разврставањем по полу и организовање основних и напредних обука о родној равноправности за групе ЈЛС, те планирање и спровођење одговарајућих акција/кампања којима се промовише родна равноправност.  Такође, планира се и јачање социјалне инклузије, посебно рањивих категорија становништва, а све на правцу Друштво једнаких могућности из Оквира за реализацију циљева одрживог развоја у БиХ, и у сарадњи ЈЛС на спровођењу других релевантних стратегија и политика у којима су предвиђене мјере и пројекти социјалне инклузије. | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| Број ЈЛС у којима су видљива унапређења родне равноправности и социјалне инклузије | 0 | најмање 30 |
| **Развојни ефекат и допринос мјере остварењу приоритета** | Позитиван утицај на добро управљање и организацију локалних управа, напредак на правцу *Друштво једнаких могућности* из *Оквира за реализацију циљева одрживог развоја у БиХ*. | | |
| **Индикативна финансијска конструкција са изворима финансирања** | Износ: Пројектна средства, редовна средства  Извор: Буџет РС, буџети ЈЛС, донатори | | |
| **Период спровођења мјере** | 2023-2028. | | |
| **Институција одговорна за координацију спровођења мјере** | МУЛС | | |
| **Носиоци спровођења мјере** | Гендер центар РС, СОГРС, ЈЛС, МПОС, ЗзЗ, међународне организације и пројекти | | |
| **Циљне групе** | ЈЛС, жене и мушкарци, рањиве категорије становништва | | |

|  |  |  |  |
| --- | --- | --- | --- |
| **Веза са стратешким циљем** | 3. Унапређени **управљање, организација и капацитети** локалних управа, јавних предузећа и установа у надлежности ЛС | | |
| **Приоритет** | 3.2. Унапређење управљања и организације јавних предузећа и установа | | |
| **Назив мјере** | **3.2.1. Унапређивање корпоративног управљања и управљања квалитетом у јавним предузећима** | | |
| **Опис мјере са оквирним подручјима дјеловања** | Значајан број локалних јавних предузећа послује са губицима и уз обилне субвенције из буџета ЈЛС, доводећи у питању квалитетно и одрживо пружање услуга за које су одговорни. Унапређивањем корпоративног управљања, у складу са смјерницама које дефинише ОЕЦД, јавна предузећа на локалном нивоу треба да се доведу до нивоа ефикасног и транспарентог пословања и квалитетног пружања услуга.  Главне активности:  - Анализа правног оквира и јавних политика које регулишу рад ЈП на локалном нивоу;  - Индивидуалне процјене функционисања појединих аспеката корпоративног управљања у појединачним предузећима на одговарајућем узорку (политику власништва, управљање људским ресурсима, политику извјештавања и транспарености рада, јавне набавке, екстерну и интерну ревизију, те механизме интегритета);  - Креирање системских препорука за унапређење рада ЈП на локалном нивоу, као и индивидуалних препорука за поједина анализирана јавна предзећа.  Кроз пројекат МЕГ2 спроводиће се програми финансијских и оперативних побољшања (ФОПИП) у раду ЈКП кроз рад са водоводним предузећима, који подразумијева детаљне техничке, финансијске и институцијске процјене недостатака, као и израду акционих планова који ће бити основа за прилагођену подршку партнерским водоводним подузећима. Поред тога, подржаће се и усвајање родно осјетљиве политике запошљавања за водоводна подузећа како би се осигурало непристрано запошљавање утемељено на квалитетима кандидата у водоводним подузећима.  Додатна група активности на истом правцу је подршка овим предузећима да уведу и одржавају одговарајуће системе управљања резултатима и квалитетом, првенствено стандарде из серије ISO и модел CAF. | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| - Број ЈКП код којих је извршена процјена стања уз дефинисање препорука за унапређење корпоративног управљања  - Број ЈКП у којима се примјењује ФОПИП | 0  0 | најмање 50  најмање 30 |
| **Развојни ефекат и допринос мјере остварењу приоритета** | Унапређивање корпоративног управљања је кључна компонента унапређења управљања и организације у јавним предузећима. | | |
| **Индикативна финансијска конструкција са изворима финансирања** | Износ: 500.000 КМ + средства пројекта МЕГ2  Извор: Донаторска средства/Свјетска банка, Влада Швајцарске, Шведска | | |
| **Период спровођења мјере** | 2023-2028. | | |
| **Институција одговорна за координацију спровођења мјере** | МУЛС | | |
| **Носиоци спровођења мјере** | МУЛС, ИРБ, МПШВ, МПП, ЈЛС, УНДП | | |
| **Циљне групе** | ЈЛС и ЈКП | | |

|  |  |  |  |
| --- | --- | --- | --- |
| **Веза са стратешким циљем** | 3. Унапређени **управљање, организација и капацитети** локалних управа, јавних предузећа и установа у надлежности ЛС | | |
| **Приоритет** | 3.2. Унапређење управљања и организације јавних предузећа и установа | | |
| **Назив мјере** | **3.2.2. Увођење модела доброг управљања у јавне установе** | | |
| **Опис мјере са оквирним подручјима дјеловања** | Овом мјером се, слично мјери 3.1.1, планира даљњи напредак на правцу Добра управа и управљање јавним сектором, дефинисаним у Оквиру за реализацију циљева одрживог развоја у БиХ, с тим да ће фокуси интервенција и активности бити прилагођени специфичним потребама и условима јавних установа у надлежности локалне самоуправе, са фокусима на резултате, корисничкој оријентацији, ефикасности и транспарентности.  Увођење модела CAF (Common Assessment Framework – Оквир за заједничку процјену), након локалних управа, планира се и за локалне јавне установе. | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| Број локалних јавних установа са уведеним CAF моделом | 0 | најмање 30 |
| **Развојни ефекат и допринос мјере остварењу приоритета** | Позитиван утицај на пружање јавних услуга и квалитет живота грађана. | | |
| **Индикативна финансијска конструкција са изворима финансирања** | Износ: 300.000 КМ  Извор: Донаторска средства | | |
| **Период спровођења мјере** | 2024-2028. | | |
| **Институција одговорна за координацију спровођења мјере** | МУЛС | | |
| **Носиоци спровођења мјере** | Агенција за државну управу РС и СОГРС, уз подршку МЕГ2 пројекта | | |
| **Циљне групе** | Јавне установе на локалном нивоу, грађани | | |

|  |  |  |  |
| --- | --- | --- | --- |
| **Веза са стратешким циљем** | 3. Унапређени **управљање, организација и капацитети** локалних управа, јавних предузећа и установа у надлежности ЛС | | |
| **Приоритет** | 3.2. Унапређење управљања и организације јавних предузећа и установа | | |
| **Назив мјере** | **3.2.3. Подршка дигиталној трансформацији јавних предузећа и установа** | | |
| **Опис мјере са оквирним подручјима дјеловања** | Ова мјера ће се реализовати комплементарно са мјером *3.1.2. Подршка дигиталној трансформацији локалне управе*, уз неопходна прилагођавања потребама и условима локалних јавних предузећа и установа.  Главне активности обухватају: прилагођавање методологије за планирање дигиталне трансформације специфичностима ЈП и ЈУ на локалном нивоу, те израду и спровођење мапе пута и акционог плана за одабрани узорак предузећа и установа. | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| - Број ЈП и ЈУ са релевантним мапама пута и акционим плановима за дигиталну трансформацију | 0 | најмање 50 |
| **Развојни ефекат и допринос мјере остварењу приоритета** | Дигитална трансформација представља једну од кључних полуга унапређења управљања и организације локалних јавних предузећа и установа. | | |
| **Индикативна финансијска конструкција са изворима финансирања** | Износ: 200.000 КМ  Извор: Донатори, буџети ЈЛС | | |
| **Период спровођења мјере** | 2024-2028. | | |
| **Институција одговорна за координацију спровођења мјере** | МУЛС | | |
| **Носиоци спровођења мјере** | МУЛС, МНРВОИД, СОГРС, ЈЛС, ЈП и ЈУ, УНДП (пројекти МЕГ2 и ДТЈС) | | |
| **Циљне групе** | Локална јавна предузећа и установе | | |

|  |  |  |  |
| --- | --- | --- | --- |
| **Веза са стратешким циљем** | Унапређени **управљање, организација и капацитети** локалних управа, јавних предузећа и установа у надлежности ЛС | | |
| **Приоритет** | 3.3. Изградња капацитета локалних управа, јавних предузећа и установа | | |
| **Назив мјере** | **3.3.1. Изградња капацитета органа и управе у ЈЛС** | | |
| **Опис мјере са оквирним подручјима дјеловања** | На основу претходно успостављеног системског приступа изградњи капацитета у ЈЛС, планира се усвајање и имплементација Стратегије обуке за запослене у ЈЛС, према приоритетима који се утврђују претходном анализом потреба за обуком и на основу приоритета из ове стратегије развоја локалне самоуправе. Посебна пажња усмјериће се и на обуке органа у ЈЛС, како би се и на овај начин ускладило њихово функционисање и свеле на минимум ситуације међусобног неразумијевања и надметања, које знају да доведу до неусвајања кључних аката и привремених прекида у њиховом функционисању.  Дио активности у оквиру ове мјере биће усмјерен на наставак јачања функције управљања људским потенцијалима у ЈЛС. | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| - Број организованих обука у оквиру система обуке за запослене у ЈЛС | 5 (2021) | просјечно 8 годишње |
| **Развојни ефекат и допринос мјере остварењу приоритета** | Континуиране циљане обуке и јачање функције управљања људским потенцијалима доприносе даљњем развоју система обуке за запослене у ЈЛС и унапређењу управљања и организације ЈЛС у РС. | | |
| **Индикативна финансијска конструкција са изворима финансирања** | Износ: 55.000 КМ  Извор: Буџет РС, донатори | | |
| **Период спровођења мјере** | 2023-2028. | | |
| **Институција одговорна за координацију спровођења мјере** | МУЛС | | |
| **Носиоци спровођења мјере** | МУЛС, СОГРС, ЈЛС | | |
| **Циљне групе** | Запослени у локалној управи, функционери ЈЛС | | |

|  |  |  |  |
| --- | --- | --- | --- |
| **Веза са стратешким циљем** | 3. Унапређени **управљање, организација и капацитети** локалних управа, јавних предузећа и установа у надлежности ЛС | | |
| **Приоритет** | 3.3. Изградња капацитета локалних управа, јавних предузећа и установа | | |
| **Назив мјере** | **3.3.2. Изградња капацитета јавних предузећа и установа за ефикасније и транспарентније пружање услуга** | | |
| **Опис мјере са оквирним подручјима дјеловања** | Системски приступ изградњи капацитета, који је већ уведен за локалну управу, треба да се у наредном стратешком периоду постепено прошири и обухвати јавна предузећа и установе, успостављањем модела управљања обуком, са стратешким планирањем обуке (на основу анализе потреба и приоритета из ове стратегије развоја локалне самоуправе), имплементацијом, праћењем и вредновањем обуке.  Препоручује се да се, у сарадњи са заинтересованим донаторима међународним партнерима и СОГРС, покрене и реализује одговарајући стратешки пројекат за развој система обука за локална јавна предузећа и установе. | | |
| **Кључни стратешки пројекти** | Развој система обука за локална јавна предузећа и установе | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| Стратегија и програм обуке за локална ЈП и ЈУ | не постоји | у функцији (од 2026) |
| **Развојни ефекат и допринос мјере остварењу приоритета** | Каталитички утицај на изградњу капацитета, управљање и организацију ЈП и ЈУ на локалном нивоу. | | |
| **Индикативна финансијска конструкција са изворима финансирања** | Износ: Пројектна средства  Извор: Донатори, ЈП и ЈУ | | |
| **Период спровођења мјере** | 2024-2028. | | |
| **Институција одговорна за координацију спровођења мјере** | МУЛС | | |
| **Носиоци спровођења мјере** | МУЛС, СОГРС, ЈП, ЈУ, ЈЛС | | |
| **Циљне групе** | Запослени у ЈП и ЈУ на локалном нивоу | | |

|  |  |  |  |
| --- | --- | --- | --- |
| **Веза са стратешким циљем** | 3. Унапређени **управљање, организација и капацитети** локалних управа, јавних предузећа и установа у надлежности ЛС | | |
| **Приоритет** | 3.4. Унапређење локалног развоја | | |
| **Назив мјере** | **3.4.1. Подршка стратешком и просторном планирању у ЈЛС за реализацију циљева одрживог развоја** | | |
| **Опис мјере са оквирним подручјима дјеловања** | У наредном периоду радиће се на даљњем унапређивању стратешког и просторног планирања у ЈЛС и на њиховом међусобном усклађивању, уз обезбјеђивање одговарајуће стручне и финансијске подршке за оне ЈЛС које објективно не располажу одговарајућим ресурсима за те намјене. У првој фази тежиште је на упознавању свих ЈЛС са обавезама и методологијом који проистичу из Закона о стратешком планирању и управљању развојем у Републици Српској (Службени гласник РС бр. 64 од 7. 7. 2021) и одговарајућих уредби, посебно водећи рачуна о везама, међусобној условљености и синхронизацији стратешког планирања са просторним и урбанистичким планирањем, како би се предности природног, културног и економског идентитета сваке ЈЛС користиле као основ за развијање њихове привлачности за живот и конкурентности за пословање. Узимајући у обзир стратешку оријентацију и приоритете из Оквира за реализацију циљева одрживог развоја у БиХ, у наредном циклусу планирања стратешке платформе ЈЛС ће се снажније усмјеравати на правце паметног раста, доброг управљања и изградње друштва једнаких могућности, а додатна подршка ће се пружати за убрзавање и олакшавање енергетске транзиције и прелаза ка зеленој/циркуларној економији, као и свеукупној заштити животне средине у ЈЛС и изградњи њихове отпорности на изненадне ударе какви се дешавају на глобалном плану (нпр. пандемисјка криза и украјинска криза) или могу да се десе на регионалном плану.  Очекује се одговарајућа подршка међународних организација и пројеката, усмјерених на олакшавање и убрзавање реализације циљева одрживог развоја. | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| Број ажурираних/нових локалних развојних стратегија усклађених са просторно-планским документима и циљевима одрживог развоја | 0 | најмање 20 |
| **Развојни ефекат и допринос мјере остварењу приоритета** | Директан утицај на локални развој у складу са циљевима одрживог развоја. | | |
| **Индикативна финансијска конструкција са изворима финансирања** | Износ: Пројектна средства, редовна средства  Извор: Донатори, буџети ЈЛС | | |
| **Период спровођења мјере** | 2023-2028. | | |
| **Институција одговорна за координацију спровођења мјере** | МУЛС | | |
| **Носиоци спровођења мјере** | МУЛС, МПУГЕ, Одјељење за стратешко планирање при Секретаријату Владе РС, ЈЛС, међународне организације и донатори | | |
| **Циљне групе** | ЈЛС, грађани, привреда | | |

|  |  |  |  |
| --- | --- | --- | --- |
| **Веза са стратешким циљем** | 3. Унапређени **управљање, организација и капацитети** локалних управа, јавних предузећа и установа у надлежности ЛС | | |
| **Приоритет** | 3.4. Унапређење локалног развоја | | |
| **Назив мјере** | **3.4.2. Подршка операционализацији и имплементацији стратегија и планова у ЈЛС** | | |
| **Опис мјере са оквирним подручјима дјеловања** | Посебан фокус биће на подршци ЈЛС да усвојене стратегије локалног развоја правовремено припреме за спровођење кроз израду спроведбених докумената (акционог и средњорочног плана, као и годишњег плана) на основу Уредбе о спроведеним документима у Републици Српској. У циљу јачања веза и усклађености са просторним планирањем, паралелно са процедурама израде спроведбених докумената из реда стратешког планирања, неопходно је радити и на припреми, изради, операционализацији и имплементацији планова из реда просторног планирања. Додатна подршка ће се пружати за мјере и пројекте које доприносе реализацији циљева одрживог развоја, посебно оних које се односе на заштиту животне средине, енергетску транзицију и прелаз ка зеленој/циркуларној економији. | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| - Број ЈЛС са ажурираним/новим акционим плановима, који укључују просторно-планске документе  - Број подржаних мјера/пројеката за реализацију циљева одрживог развоја | 0  0 | најмање 30  најмање 20 |
| **Развојни ефекат и допринос мјере остварењу приоритета** | Директан утицај на локални развој у складу са циљевима одрживог развоја. | | |
| **Индикативна финансијска конструкција са изворима финансирања** | Износ: Пројектна средства, редовна средства  Извор: Донатори, буџети ЈЛС | | |
| **Период спровођења мјере** | 2023-2028. | | |
| **Институција одговорна за координацију спровођења мјере** | МУЛС | | |
| **Носиоци спровођења мјере** | МУЛС, МПУГЕ, Одјељење за стратешко планирање при Секретаријату Владе РС, ЈЛС, међународне организације и донатори | | |
| **Циљне групе** | ЈЛС, грађани, привреда | | |

|  |  |  |  |
| --- | --- | --- | --- |
| **Веза са стратешким циљем** | 3. Унапређени **управљање, организација и капацитети** локалних управа, јавних предузећа и установа у надлежности ЛС | | |
| **Приоритет** | 3.4. Унапређење локалног развоја | | |
| **Назив мјере** | **3.4.3. Подршка унапређивању пословног окружења и предузетништва у ЈЛС** | | |
| **Опис мјере са оквирним подручјима дјеловања** | Практично, ради се о локализацији одговарајућих мјера обухваћених приоритетима *1.2.* *Развој предузетништва, са тежиштем на предузетништво младих и предузетништво жена*, *1.3 Побољшање окружења за развој предузетничке дјелатности* и *2.1. Побољшање пословног окружења и приступа финансијама за МСП*  из *Стратегије развоја малих и средњих предузећа за период 2021-2027. година*.  Радиће се на даљњем напретку у погледу припреме ЈЛС за добијање регионалног сертификата BFC (Business Friendly Certification), чиме се потврђује достигнути степен повољног пословног окружења. Укључена је подршка потенцијалним новим предузетницима (start-ups), подршка за бржи поновни почетак за предузетнике који, из објективних разлога, нису успјели у првом покушају, јачање и проширење менторинг система, подршка изградњи и промоцији предузетничке инфраструктуре (пословних зона, инкубатора, акцелератора, иновационих центара, *co-working* простора) укључујући и слободне зоне, те стварање и коришћење инструмената системске подршке предузетништву на локалном нивоу, посебно за циљне групе младих и жена. | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| - Број нових предузетника  који су остварили подршку за развој  пословања  - Број предузетника који су искористили „другу шансу“  - Број успостављених пословних зона | 0  0  67 | 600 годишње  најмање 100  80 |
| **Развојни ефекат и допринос мјере остварењу приоритета** | Директан позитиван утицај на јачање локалне економије и локалног развоја. | | |
| **Индикативна финансијска конструкција са изворима финансирања** | Износ: Средства предвиђена Стратегијом развоја МСП у РС 2022-2027.  Извор: | | |
| **Период спровођења мјере** | 2023-2028. | | |
| **Институција одговорна за координацију спровођења мјере** | МПП | | |
| **Носиоци спровођења мјере** | МПП, РАРС, локалне развојне агенције и општинска одјељења за привреду, ПК, ЗПК | | |
| **Циљне групе** | Мала и средња предузећа, почетници у пословању, предузетници који желе поново започети властити посао, домаћи и међународни инвеститори | | |

|  |  |  |  |
| --- | --- | --- | --- |
| **Веза са стратешким циљем** | 3. Унапређени **управљање, организација и капацитети** локалних управа, јавних предузећа и установа у надлежности ЛС | | |
| **Приоритет** | 3.4. Унапређење локалног развоја | | |
| **Назив мјере** | **3.4.4. Подршка програмима друштвеног развоја и развоју друштвеног предузетништва у ЈЛС** | | |
| **Опис мјере са оквирним подручјима дјеловања** | Мјера подразумијева обезбјеђивање додатне подршке за ЈЛС које креирају и проводе локалне програме социјалног становања, наталитетне политике, насељавања дјелимично или потпуно испражњених подручја, те друге сличне програме у функцији задржавања и привлачења становништва, као и подстицање других ЈЛС да развијају и покрећу такве програме на свом подручју. Уз локалне програме/стратегије социјалног становања и наталитетне политике, укључује конкрентне инструменте станоградње и додјеле социјалних станова за циљане категорије становништва, одговарајуће субвенције за младе, посебно младе брачне парове, као и за вишечлане породице, и др.  Мјера укључује и прилагођавање локалних јавних услуга и јавне инфраструктуре према посебним потребама рањивих група становништва.  Такође, мјера обухвата подршку развоју друштвеног предузетништва, као дјелотворног модела и инструмента за задовољење потреба посебно рањивих група, односно *за рјешавање социјалних, здравствених, културних, економских, еколошких или других друштвених проблема појединих група грађана, уже или шире заједнице, као и спречавања настајања и отклањање посљедица друштвене искључивости и јачање друштвене солидарности и кохезије.* У том смислу, ради се о локализацији мјере *1.4.2. Подршка развоју друштвеног предузетништва* из *Стратегије развоја малих и средњих предузећа за период 2021-2027. година*. | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| - Број ЈЛС са новим/ажурираним програмима социјалног становања и наталитетне политике  - Број субјеката који су добили статус друштвених предузећа | 0  0 (2020) | најмање 30  најмање 80 (2027) |
| **Развојни ефекат и допринос мјере остварењу приоритета** | Директан утицај на инклузиван локални развој. | | |
| **Индикативна финансијска конструкција са изворима финансирања** | Износ: 1.000.000 КМ  Извор: Буџет РС, буџети ЈЛС, донатори | | |
| **Период спровођења мјере** | 2023-2028. | | |
| **Институција одговорна за координацију спровођења мјере** | МУЛС | | |
| **Носиоци спровођења мјере** | МУЛС, МПОС, МПП, МЗСЗ, МПК, ЈЛС, РАРС | | |
| **Циљне групе** | Неразвијене ЈЛС, слабо насељена неурбана подручја осталих ЈЛС, рањиве категорије становништва, младо становништво | | |

|  |  |  |  |
| --- | --- | --- | --- |
| **Веза са стратешким циљем** | 3. Унапређени **управљање, организација и капацитети** локалних управа, јавних предузећа и установа у надлежности ЛС | | |
| **Приоритет** | 3.5. Јачање учешћа грађана у пословима и развоју ЈЛС | | |
| **Назив мјере** | **3.5.1. Јачање грађанског учешћа путем мјесних заједница** | | |
| **Опис мјере са оквирним подручјима дјеловања** | Мјесне заједнице су традиционалне структуре са великим потенцијалом за оживљавање учешћа грађана, подстицање инклузивног одлучивања и промоцију бољег и родно одговорног пружања услуга. Међутим, капацитети и могућности мјесних заједница варирају, њихова улога и функције које обављају нису довољно дефинисане при чему рад представника мјесних заједница није професионализован. Циљ ове мјере јесте ојачати улогу мјесних заједница које ће служити као веза између грађана и локалних власти, омогућити веће учешће грађана у процесима демократског одлучивања, и бити заговарачи потреба грађана према локалној власти и осталим актерима од значаја за развој локалне заједнице. Главне активности су:   * Измјене регулаторног оквира за локалну самоуправу у дијелу који се односи на мјесне заједнице; * Доношење одлуке/препоруке за ширу примјену методолошког оквира мјесних заједница који је настао кроз пројекат “Јачање улоге мјесних заједница у БиХ” на све јединице локалне самоуправе у РС; * Успостава финансијског механизма на нивоу ентитета за спроведбу пројеката у МЗ кандидованих од стране грађана (ЈЛС у сарадњи са НВО сектором) (испитати могућност повезивања са постојећим финансијским механизмом којег ИРБРС).   Главне активности дефинисане су на основу искустава и препорука пројекта “Јачање улоге мјесних заједница у БиХ”, који имплементира УНДП. | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| - број ЈЛС које су усвојиле методолошки оквир МЗ  - број МЗ у којима се проводе форуми грађана | 18  122 | Све ЈЛС  Све ЈЛС |
| **Развојни ефекат и допринос мјере остварењу приоритета** | Директан позитиван утицај на јачање учешћа грађана у пословима и развоју ЈЛС. | | |
| **Индикативна финансијска конструкција са изворима финансирања** | Износ: Пројектна средства  Извор: Донатори (Влада Швајцарске, Шведска) | | |
| **Период спровођења мјере** | 2023-2028. | | |
| **Институција одговорна за координацију спровођења мјере** | МУЛС | | |
| **Носиоци спровођења мјере** | МУЛС, СОГРС, ЈЛС, ИРБРС, МФ, УНДП | | |
| **Циљне групе** | МЗ у ЈЛС, грађани | | |

|  |  |  |  |
| --- | --- | --- | --- |
| **Веза са стратешким циљем** | 3. Унапређени **управљање, организација и капацитети** локалних управа, јавних предузећа и установа у надлежности ЛС | | |
| **Приоритет** | 3.5. Јачање учешћа грађана у пословима и развоју ЈЛС | | |
| **Назив мјере** | **3.5.2. Јачање учешћа организација цивилног друштва** | | |
| **Опис мјере са оквирним подручјима дјеловања** | Ова мјера је усмјерена na јачање учешћа младих људи, путем локалних омладинских организација (у складу са Омладинском политиком Републике Српске за период 2022-2026. година), као и удружења у којима се гаји добровољни, нестраначки и непрофитни приступ и посвећеност стварима које се тичу општег/јавног добра. Ради се о узајамно корисној сарадњи, како за локалне власти, тако и за ове организације, а понајвише за грађане у локалним заједницама, која ће се подржавати и остваривати кроз постојеће и нове модалитете и инструменте.  Планира се веће и интензивније укључивање организација цивилног друштва у креирање, спровођење и праћење локалних политика и инструмената, као и стварање претпоставки за покретање и укључивање иницијатива којима заступају интересе грађана. С друге стране, планира се већа логистичка и финансијска подршка овим организацијама од стране локалних управа, уз обезбјеђивање вишег степена транспарентности при додјељивању и праћењу утрошка средстава. | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| - Број ЈЛС у којима је остварен напредак у обострано корисној сарадњи са организацијама цивилног друштва | 0 | најмање 50 |
| **Развојни ефекат и допринос мјере остварењу приоритета** | Директан позитиван утицај на јачање учешћа грађана у пословима и развоју ЈЛС. | | |
| **Индикативна финансијска конструкција са изворима финансирања** | Износ: средства предвиђена Омладинском политиком РС 2022-2026, средства пројеката  Извор: Буџет РС, буџети ЈЛС, донатори | | |
| **Период спровођења мјере** |  | | |
| **Институција одговорна за координацију спровођења мјере** | МУЛС | | |
| **Носиоци спровођења мјере** | МУЛС, МПОС, СОГРС, ЈЛС, Савјет Европе, ОСЦЕ, друге међународне организације и пројекти | | |
| **Циљне групе** | Локални омладински савјети и омладинске организације, остале организације цивилног друштва, ЈЛС, грађани | | |

|  |  |  |  |
| --- | --- | --- | --- |
| **Веза са стратешким циљем** | 3. Унапређени **управљање, организација и капацитети** локалних управа, јавних предузећа и установа у надлежности ЛС | | |
| **Приоритет** | 3.5. Јачање учешћа грађана у пословима и развоју ЈЛС | | |
| **Назив мјере** | **3.5.3. Јачање директног учешћа грађана уз примјену дигиталних алата** | | |
| **Опис мјере са оквирним подручјима дјеловања** | Интензиван развој и примјена информационо-комуникационих технологија довео је до нових могућности директног учешћа грађана у пословима и развоју ЈЛС, примјеном дигиталних платформи и алата на концепту е-грађана (нпр. даљње успостављање дигиталног рјешења *eCitizen* за инклузивно пружање јавних услуга и повећање степена учешћа грађана и/или комуникације са грађанима). Ова мјера ће се разрадити и реализовати комплементарно са другим мјерама које се тичу дигиталне трансформације јавног сектора. | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| Број ЈЛС које користе нове дигиталне алате за учешће грађана | 0 | најмање 30 |
| **Развојни ефекат и допринос мјере остварењу приоритета** | Директан позитиван утицај на јачање учешћа грађана у пословима и развоју ЈЛС. | | |
| **Индикативна финансијска конструкција са изворима финансирања** | Износ:  Извор: Донатори | | |
| **Период спровођења мјере** | 2023-2028. | | |
| **Институција одговорна за координацију спровођења мјере** | МУЛС | | |
| **Носиоци спровођења мјере** | МУЛС, МНРВОИД, СОГРС, ЈЛС, међународне организације и пројекти (УНДП, Савјет Европе и др.) | | |
| **Циљне групе** | ЈЛС, грађани | | |

|  |  |  |  |
| --- | --- | --- | --- |
| **Веза са стратешким циљем** | 3. Унапређени **управљање, организација и капацитети** локалних управа, јавних предузећа и установа у надлежности ЛС | | |
| **Приоритет** | 3.5. Јачање учешћа грађана у пословима и развоју ЈЛС | | |
| **Назив мјере** | **3.5.4. Успостављање и јачање сарадње са дијаспором** | | |
| **Опис мјере са оквирним подручјима дјеловања** | Сарадња са дијаспором омогућава ЈЛС да на најбољи начин задрже контакт са исељеницима, али и да усмјере и каналишу потенцијал дијаспоре. Републичке институције поставиле су снажан институционални оквир за ову врсту сарадње, али и улога ЈЛС је од изузетног значаја због природне блискости и контаката са грађанима, те услугама које пружају. Ова мјера обухвата групе активности којим треба да се успостави системска сарадња са дијаспором на нивоу ЈЛС, прије свега кроз:   * успостављање организационе контакт-тачке за сарадњу, * мапирање дијаспоре уз одговарајућу базу података, * организовање инфо кампања и сусрета са дијаспором, * као и позиционирање ове врсте сарадње у стратешким документима ЈЛС.   Свака ЈЛС би требало да дефинише приоритетна развојна подручја/израђен инвестициони профил, као и смјернице за евентуалне стимулативне политике за улагање.  Дијаспора је везана за мјесто поријекла, тако да се и у државама пријема често организује по том принципу. Из тог разлога, ЈЛС би требало да се првенствено фокусирају на клубове и завичајна удружења приликом успостављања контаката и промоције сопствених потенцијала. | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| Број ЈЛС које су покренуле системску сарадњу са дијаспором | 2 општинe | најмање 5 градова и 8 општина |
| **Развојни ефекат и допринос мјере остварењу приоритета** | Омогућује и олакшава учешће грађана који живе у дијаспори у пословима и развоју ЈЛС. | | |
| **Индикативна финансијска конструкција са изворима финансирања** | Износ: Редовна средства  Извор: Буџети ЈЛС | | |
| **Период спровођења мјере** | 2023-2028. | | |
| **Институција одговорна за координацију спровођења мјере** | МЕИМС | | |
| **Носиоци спровођења мјере** | МЕИМС, МУЛС, ЈЛС | | |
| **Циљне групе** | Удружења и клубови дијаспоре, истакнути привредници и експерти у иностранству | | |

### 8.2.4. Детаљан преглед мјера за четврти стратешки циљ

|  |  |  |  |
| --- | --- | --- | --- |
| **Веза са стратешким циљем** | 4. Унапређен **квалитет и доступност услуга** у надлежности јединица локалне самоуправе | | |
| **Приоритет** | 4.1. Унапређивање квалитета и доступности управних услуга | | |
| **Назив мјере** | **4.1.1. Подршка ширењу добре праксе пружања управних услуга на једном мјесту (one-stop-shop)** | | |
| **Опис мјере са оквирним подручјима дјеловања** | Овом мјером планира се ширење добрих пракси пружања услуга по моделу „све на једном мјесту“ (one-stop-shop), који је већ заживио у већини ЈЛС у виду тзв. шалтер-сала или центара за услуге грађанима. Ширење добрих пракси односи се и на организовање других врста услуга (нпр. услуге везане за издавање урбанистичких сагласности и грађевинских дозвола) по истом моделу, као и на ширење круга ЈЛС које примјењују тај модел у складу са својим специфичностима. | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| - Број ЈЛС у којима се управне услуге пружају по моделу „све на једном мјесту“ |  | Сви градови и све општине са урбаном инфрастр. |
| **Развојни ефекат и допринос мјере остварењу приоритета** | Значајан и директан допринос унапређивању квалитета и доступности управних услуга. | | |
| **Индикативна финансијска конструкција са изворима финансирања** | Износ:  Извор: Буџети ЈЛС, донатори | | |
| **Период спровођења мјере** | 2023-2028. | | |
| **Институција одговорна за координацију спровођења мјере** | МУЛС | | |
| **Носиоци спровођења мјере** | МУЛС, ЈЛС, МПУГЕ, СОГРС | | |
| **Циљне групе** | ЈЛС, грађани, привредници, инвеститори | | |

|  |  |  |  |
| --- | --- | --- | --- |
| **Веза са стратешким циљем** | 4. Унапређен **квалитет и доступност услуга** у надлежности јединица локалне самоуправе | | |
| **Приоритет** | 4.1. Унапређивање квалитета и доступности управних услуга | | |
| **Назив мјере** | **4.1.2. Обезбјеђивање доступности управних услуга у неурбаним подручјима** | | |
| **Опис мјере са оквирним подручјима дјеловања** | Овом мјером се планира такво пружање управних услуга које је прилагођено неурбаним подручјима, у којима не постоји неопходна инфраструктура и гдје има мало становника, већином старије животне доби, којима треба приближити пружање ове врсте услуга. Ради се о развоју и увођењу модела мобилног пружања услуга и организовања дана отворених врата у мјесним заједницама. Овај модел прво треба пилотирати у одабраним циљним подручјима, а онда постепено проширити његову примјену и на остала слична подручја. | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| Број ЈЛС у којима је организовано мобилно пружање услуга и дани отворених врата у МЗ |  | Сви градови и најмање 40 општина |
| **Развојни ефекат и допринос мјере остварењу приоритета** | Директан позитиван утицај на унапређивање доступности управних услуга. | | |
| **Индикативна финансијска конструкција са изворима финансирања** | Износ: Редовна средства, пројектна средства  Извор: Буџети ЈЛС, донатори | | |
| **Период спровођења мјере** | 2023-2028. | | |
| **Институција одговорна за координацију спровођења мјере** | МУЛС | | |
| **Носиоци спровођења мјере** | МУЛС, ЈЛС, СОГРС | | |
| **Циљне групе** | Становништво у неурбаном подручју, све добно-сполне скупине | | |

|  |  |  |  |
| --- | --- | --- | --- |
| **Веза са стратешким циљем** | 4. Унапређен **квалитет и доступност услуга** у надлежности јединица локалне самоуправе | | |
| **Приоритет** | 4.1. Унапређивање квалитета и доступности управних услуга | | |
| **Назив мјере** | **4.1.3. Подршка за континуирано праћење и унапређивање квалитета и доступности управних услуга (уз осигурање родне равноправности)** | | |
| **Опис мјере са оквирним подручјима дјеловања** | Важан аспект унапређивања управних услуга у наредном периоду је и обезбјеђивање континуираног праћења њихове доступности и квалитета на основу повратних информација од њихових корисника, првенствено грађана, али и предузетника и других група корисника. Инструмент за те сврхе треба развити узимајући у обзир обавезе и препоруке које се тичу осигурања родне равноправности, по потреби пилотирати на ограниченом узорку довољно различитих ЈЛС и онда стандардизовати и постепено проширити примјену на све ЈЛС. Као полазиште може да послужи инструмент за испитивање задовољства корисника услуга шалтер-сала, који је развијен и кориштен у оквиру пројеката GAP1 и GAP2. Такође, инструмент треба да одговара захтјевима модела CAF, који се планира као преовладавајући систем управљања квалитетом за ЈЛС, као и да се уклопи у оквир индекса квалитета и доступности услуга и индекса задовољства корисника који треба да се развију за праћење напретка у остваривању 4. стратешког циља. | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| Број ЈЛС које користе инструмент за праћење и унапређивање доступности управних услуга |  | Сви градови и све општине са урбаном инфрастр. |
| **Развојни ефекат и допринос мјере остварењу приоритета** | Директан позитиван утицај на унапређивање квалитата и доступности управних услуга. | | |
| **Индикативна финансијска конструкција са изворима финансирања** | Износ: Редовна средства, пројектна средства  Извор: Буџети ЈЛС, донатори | | |
| **Период спровођења мјере** | 2023-2028. | | |
| **Институција одговорна за координацију спровођења мјере** | МУЛС | | |
| **Носиоци спровођења мјере** | МУЛС, ЈЛС, СОГРС, АДУ, Гендер центар РС | | |
| **Циљне групе** | Грађани, предузетници и други корисници управних услуга у ЈЛС | | |

|  |  |  |  |
| --- | --- | --- | --- |
| **Веза са стратешким циљем** | 4. Унапређен **квалитет и доступност услуга** у надлежности јединица локалне самоуправе | | |
| **Приоритет** | 4.2. Унапређивање квалитета и доступности комуналних услуга | | |
| **Назив мјере** | **4.2.1. Подршка ширењу добрих пракси јавно-приватног партнерства у пружању комуналних услуга** | | |
| **Опис мјере са оквирним подручјима дјеловања** | Модел јавно-приватног партнерства, чија је примјена омогућена посебним законом, још увијек није коришћен у потребној мјери код пружања комуналних услуга. У оквиру мјере ће се испитати разлози и ограничења занемарљиве примјене овог модела у случају комуналних услуга, препоручити и разрадити политике и инструменти којима ће се смањити баријере и подстаћи ова врста инвестиција, уз осигурање јавног интереса. | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| Број ЈЛС у којима је успостављен нови облик јавно-приватног партнерства у пружању ком. услуга | 0 | најмање 10 |
| **Развојни ефекат и допринос мјере остварењу приоритета** | Омогућиће веће инвестиције које воде већој доступности и квалитету комуналних услуга. | | |
| **Индикативна финансијска конструкција са изворима финансирања** | Износ:  Извор: | | |
| **Период спровођења мјере** | 2024-2028. | | |
| **Институција одговорна за координацију спровођења мјере** | МУЛС | | |
| **Носиоци спровођења мјере** | МФ, МУЛС, МПУГЕ, СОГРС, ЈЛС, ЈП | | |
| **Циљне групе** | Локална јавна предузећа, инвеститори, корисници комуналних услуга | | |

|  |  |  |  |
| --- | --- | --- | --- |
| **Веза са стратешким циљем** | 4. Унапређен **квалитет и доступност услуга** у надлежности јединица локалне самоуправе | | |
| **Приоритет** | 4.2. Унапређивање квалитета и доступности комуналних услуга | | |
| **Назив мјере** | **4.2.2. Подршка увођењу локалних политика субвенционисања комуналних услуга за угрожене групе корисника** | | |
| **Опис мјере са оквирним подручјима дјеловања** | Локална комунална предузећа у већини ЈЛС послују са великим проблемима услијед цјеновне политике која често не омогућава покривање основних трошкова функционисања, а камоли њиховог даљег унапређења и развоја. Ова „социјална“ цјеновна политика не погодује само угроженим групама корисника већ и онима који за то немају потребе односно који би могли да плате много више за пружене комуналне услуге. Стога је неопходно развити механизме субвенција заснованих на потребама које имају одређене групе корисника. Основна претпоставка је креирање социјалне карте за становнике ЈЛС на основу којих би се требале дефинисати и политике субвенција јавног превоза, водоснабдијевања и канализације, одвоза смећа, итд.  Основне активности на реализацији ове мјере су:  1) Развој методологије израде социјалне карте;  2) Примјена методологије у најмање 15 ЈЛС (пилотирање);  3) Дефинисање политика субвенција за идентификоване угрожене групе.  У оквиру пројекта МЕГ2 подржаће се увођење праведног система субвенционисања услуга водоснабдијевања и управљања отпадним водама за кориснике у стању социјалне потребе. Конкретније, ЈЛС и њихови центри за социјални рад ће добити подршку у циљу дефинисања специфичних рањивих категорија становништва на својим територијама и осигуравања мјесечне подршке кроз субвенционирано плаћање потрошње воде по особи (нпр. 3м3 мјесечно по особи), уз истовремено осигуравање фер употребе субвенција за особе у стању потребе. Оно што је важно је да ће се подршка такође пружати за усвајање поступка одређивања цијене водних услуга на основу принципа поврата трошкова, економске ефикасности и приступачности, што се може додатно проширити кроз процес политика. Ови напори ће се заснивати на анкетама о приступачности које ће осигурати течне дефиниције просјечних нивоа прихода по домаћинству, а на основу тога ће се опет моћи одредити максимални износ цијене воде који је неопходно примијенити. | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| - Број ЈЛС у којима се субвенционишу комуналне услуге на основу социјалне карте | 0 | Сви градови и најмање 10 општина |
| **Развојни ефекат и допринос мјере остварењу приоритета** | Омогућује економски заснованију цјеновну политику ЈКП, уз заштиту социјално угроженијих категорија становништва. | | |
| **Индикативна финансијска конструкција са изворима финансирања** | Износ: 300.000 КМ  Извор: Буџет РС, буџети ЈЛС, донатори | | |
| **Период спровођења мјере** | 2023-2028. | | |
| **Институција одговорна за координацију спровођења мјере** | МУЛС | | |
| **Носиоци спровођења мјере** | МЗСЗ, МУЛС, ЈЛС, ЈП | | |
| **Циљне групе** | Социјално угрожене групе (становништво), локална ЈП | | |

|  |  |  |  |
| --- | --- | --- | --- |
| **Веза са стратешким циљем** | 4. Унапређен **квалитет и доступност услуга** у надлежности јединица локалне самоуправе | | |
| **Приоритет** | 4.2. Унапређивање квалитета и доступности комуналних услуга | | |
| **Назив мјере** | **4.2.3. Обезбјеђивање доступности комуналних услуга у неурбаним подручјима** | | |
| **Опис мјере са оквирним подручјима дјеловања** | Слично пружању управних услуга, и у случају комуналних услуга у наредном периоду радиће се на прилагођавању и пружању одговарајућих комуналних услуга у складу са специфичним потребама и могућностима у неурбаним подручјима. Ради се претходној селекцији услуга, пилотирању погодних модела пружања на мањем узорку ЈЛС, односно неурбаних подручја, те промоцији и ширењу претходно потврђеног модела пружања услуга на већи број неурбаних подручја, односно ЈЛС. | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| Број ЈЛС у којима се примјењују нови модели пружања комуналних услуга у неурбаним подручјима | 0 | најмање 10 |
| **Развојни ефекат и допринос мјере остварењу приоритета** | Директан позитиван утицај на унапређивање доступности комуналних услуга. | | |
| **Индикативна финансијска конструкција са изворима финансирања** | Износ:  Извор: Буџети ЈЛС, донатори | | |
| **Период спровођења мјере** | 2023-2028. | | |
| **Институција одговорна за координацију спровођења мјере** | МУЛС | | |
| **Носиоци спровођења мјере** | МУЛС, МПШВ, МПУГЕ, ЈЛС, међународне организације и пројекти | | |
| **Циљне групе** | Становништво у неурбаним подручјима | | |

|  |  |  |  |
| --- | --- | --- | --- |
| **Веза са стратешким циљем** | 4. Унапређен **квалитет и доступност услуга** у надлежности јединица локалне самоуправе | | |
| **Приоритет** | 4.2. Унапређивање квалитета и доступности комуналних услуга | | |
| **Назив мјере** | **4.2.4. Подршка за континуирано праћење и унапређивање квалитета и доступности комуналних услуга (уз осигурање родне равноправности)** | | |
| **Опис мјере са оквирним подручјима дјеловања** | Подразумијева развој и примјену инструмента за континуирано праћење доступности и квалитета, као и у случају управних услуга, али за комуналне услуге, које су другачије природе и обухвата, тако да треба укључити географску димензију обухвата пружања услуга (по мјесним заједницама) на репрезентативном узорку домаћинстава, у правилу једном годишње. Зато и пилотирање, разрада и ширење примјене инструмента треба да одразе те специфичности, уз поштовање истих захтјева у погледу осигурања родне равноправности и усклађености са CAF моделом, као и уклапања у оквир индекса квалитета и доступности услуга и индекса задовољства корисника који треба да се развију за праћење напретка у остваривању 4. стратешког циља.  Као полазиште, може да послужи методологија ПУЛС (Побољшање услуга локалне самоуправе) која је развијена и успјешно примјењивана у периоду 2010-2012. година у Бањој Луци, Приједору, Српцу и једном броју других општина у РС, уз активно учешће организација цивилног друштва у извођењу испитивања задовољства корисника, представљању резултата и давању препорука за унапређења. | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| Број ЈЛС које користе инструмент за праћење и унапређивање доступности комуналних услуга | 0 | Сви градови и најмање 10 општина |
| **Развојни ефекат и допринос мјере остварењу приоритета** | Директан позитиван утицај на унапређивање квалитата и доступности комуналних услуга. | | |
| **Индикативна финансијска конструкција са изворима финансирања** | Износ: Редовна средства, пројектна средства  Извор: Буџети ЈЛС, донатори | | |
| **Период спровођења мјере** | 2023-2028. | | |
| **Институција одговорна за координацију спровођења мјере** | МУЛС | | |
| **Носиоци спровођења мјере** | МУЛС, МПШВ, ЈЛС, СОГРС, ЈКП, Гендер центар РС, организације цивилног друштва | | |
| **Циљне групе** | ЈЛС, ЈКП, грађани и други корисници комуналних услуга | | |

|  |  |  |  |
| --- | --- | --- | --- |
| **Веза са стратешким циљем** | 4. Унапређен **квалитет и доступност услуга** у надлежности јединица локалне самоуправе | | |
| **Приоритет** | 4.3. Унапређивање услуга јавних установа | | |
| **Назив мјере** | **4.3.1. Подршка ширењу добрих пракси јавно-приватног партнерства и друштвеног предузетништва у пружању одговарајућих услуга јавних установа** | | |
| **Опис мјере са оквирним подручјима дјеловања** | И у оквиру ове мјере, као и код мјере 4.2.1, планира се испитивање могућности коришћења модела јавно-приватног партнерства, одговарајуће препоруке и разрада политика и инструмената којима се могу подстаћи заједничке инвестиције и управљање између јавнох и приватног сектора у овој области. Такође, мјера обухвата и веће коришћење друштвеног предузетништва, као дјелотворног модела и инструмента за задовољење потреба посебно рањивих група.  При разради мјере, треба водити рачуна о усклађености и постизању синергетских ефеката са мјерама *4.2.1. Подршка ширењу добрих пракси јавно-приватног партнерства у пружању комуналних услуга* и *3.4.4. Подршка програмима друштвеног развоја и развоју друштвеног предузетништва у ЈЛС*. | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| Број ЈЛС у којима је успостављен нови облик ЈПП и/или друштвеног предузетништва у у пружању услуга јавних установа | 0 | најмање 10 |
| **Развојни ефекат и допринос мјере остварењу приоритета** | Омогућује већу доступност и квалитет услуга јавних установа на локалном нивоу. | | |
| **Индикативна финансијска конструкција са изворима финансирања** | Износ:  Извор: Буџети ЈЛС, приватни инвеститори, донатори | | |
| **Период спровођења мјере** | 2023-2028. | | |
| **Институција одговорна за координацију спровођења мјере** | МУЛС | | |
| **Носиоци спровођења мјере** | МУЛС, МФ, МЗСЗ, МПП, СОГРС, ЈЛС | | |
| **Циљне групе** | Локалне јавне установе и корисници њихових услуга, укључујући рањиве категорије | | |

|  |  |  |  |
| --- | --- | --- | --- |
| **Веза са стратешким циљем** | 4. Унапређен **квалитет и доступност услуга** у надлежности јединица локалне самоуправе | | |
| **Приоритет** | 4.3. Унапређивање услуга јавних установа | | |
| **Назив мјере** | **4.3.2. Подршка развоју културе, креативних индустрија и спортско-рекреативних активности у ЈЛС** | | |
| **Опис мјере са оквирним подручјима дјеловања** | Пошто културни и спортско-рекреативни садржаји играју све важнију улогу у квалитету локалног живота, а креативне индустрије све привлачнију могућност за предузетништво и запошљавање младих, овом мјером се планира посебна подршка и већа буџетска издвајања за ове области.  Ова мјера дјелимично представља локализацију двије мјере из Омладинске политике РС за период 2022-2026, и то мјере 4.2.3. Подршка развоју креативних индустрија (која се заснива на преузимању одговарајућих мјера из Стратегије запошљавања РС 2021-2027. и Стратегије развоја науке, технологије, високог образовања и ИКТ индустрије у РС 2022-2028) и мјере 3.1.3. Подршка изградњи рекреативно-спортске инфраструктуре за младе (кроз коју ће се подстицати градови и општине у Републици Српској да, у складу са својим могућностима и потребама младих, инвестирају у изградњу објеката и развој спортско-рекреативних садржаја за младе).  Уз то, очекује се да ће се у Стратегији развоја културе Републике Српске за наредни стратешки период адресирати и разрадити могућности за подршку развоју културе према специфичним потребама и могућностима ЈЛС, као и за развој креативних индустрија и подршку младим људима и у сфери културе и умјетности. | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| Број ЈЛС са унапређеном подршком развоју културе, креативних индустрија и спортско-рекреативних активности | 0 | најмање 10 |
| **Развојни ефекат и допринос мјере остварењу приоритета** | Директан позитиван утицај на квалитет живота у ЈЛС, задржавање и привлачење становништва, посебно младих. | | |
| **Индикативна финансијска конструкција са изворима финансирања** | Износ: предвиђено другим стратегијама наведеним у опису мјере  Извор: | | |
| **Период спровођења мјере** | 2023-2028. | | |
| **Институција одговорна за координацију спровођења мјере** | МУЛС | | |
| **Носиоци спровођења мјере** | МПОС, МНРВОИД, МУЛС, ЈЛС | | |
| **Циљне групе** | Локалне јавне установе и корисници њихових услуга, становништво, посебно млади | | |

|  |  |  |  |
| --- | --- | --- | --- |
| **Веза са стратешким циљем** | 4. Унапређен **квалитет и доступност услуга** у надлежности јединица локалне самоуправе | | |
| **Приоритет** | 4.3. Унапређивање услуга јавних установа | | |
| **Назив мјере** | **4.3.3. Подршка увођењу локалних политика субвенционисања услуга за угрожене групе корисника** | | |
| **Опис мјере са оквирним подручјима дјеловања** | У оквиру ове мјере разрадиће се услови и могућности за увођење и унапређивање локалних политика субвенционисања, како би се одговарајуће услуге, посебно у области образовања, здравствене и социјалне заштите, али и јавног превоза, учиниле доступнијим за категорије становништва које их не могу себи приуштити, те додатно подржати ЈЛС које објективно не посједују ресурсе за доношење и реализацију таквих политика.  Разрада и реализација мјере треба да се усклади са разрадом и реализацијом мјере *4.2.2. Подршка увођењу локалних политика субвенционисања комуналних услуга за угрожене групе корисника*, с тим да активности израде методологије и социјалне карте могу да се преклопе. | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| - Број ЈЛС у којима се субвенционишу услуге јавних установа на основу социјалне карте | 0 | Сви градови и најмање 10 општина |
| **Развојни ефекат и допринос мјере остварењу приоритета** | Омогућује економски заснованију цјеновну политику ЈУ, уз заштиту социјално угроженијих категорија становништва. | | |
| **Индикативна финансијска конструкција са изворима финансирања** | Износ: 150.000 КМ  Извор: Буџет РС, буџети ЈЛС, донатори | | |
| **Период спровођења мјере** | 2023-2028. | | |
| **Институција одговорна за координацију спровођења мјере** | МУЛС | | |
| **Носиоци спровођења мјере** | МЗСЗ, МУЛС, МСВ, ЈЛС, ЈУ | | |
| **Циљне групе** | Социјално угрожене групе (становништво), локалне ЈУ | | |

|  |  |  |  |
| --- | --- | --- | --- |
| **Веза са стратешким циљем** | 4. Унапређен **квалитет и доступност услуга** у надлежности јединица локалне самоуправе | | |
| **Приоритет** | 4.3. Унапређивање услуга јавних установа | | |
| **Назив мјере** | **4.3.4. Обезбјеђивање доступности услуга јавних установа у неурбаним подручјима** | | |
| **Опис мјере са оквирним подручјима дјеловања** | Слично пружању управних и комуналних услуга, и у случају комуналних услуга у наредном периоду радиће се на прилагођавању и пружању одговарајућих услуга у складу са специфичним потребама и могућностима у неурбаним подручјима. Ради се претходној селекцији услуга, пилотирању погодних модела пружања на мањем узорку ЈЛС, односно неурбаних подручја, те промоцији и ширењу претходно потврђеног модела пружања услуга на већи број неурбаних подручја, односно ЈЛС.  При разради и реализацији ове мјере пожељна је синхронизација са мјерама 4.1.2. и 4.2.3. | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| Број ЈЛС у којима се примјењују нови модели пружања услуга јавних установа у неурбаним подручјима | 0 | најмање 10 |
| **Развојни ефекат и допринос мјере остварењу приоритета** | Директан позитиван утицај на унапређивање доступности услуга јавних установа. | | |
| **Индикативна финансијска конструкција са изворима финансирања** | Износ:  Извор: Буџети ЈЛС, донатори | | |
| **Период спровођења мјере** | 2023-2028. | | |
| **Институција одговорна за координацију спровођења мјере** | МУЛС | | |
| **Носиоци спровођења мјере** | МЗСЗ, МУЛС, МСВ, ЈЛС, ЈУ, међународне организације и пројекти | | |
| **Циљне групе** | Становништво у неурбаним подручјима | | |

|  |  |  |  |
| --- | --- | --- | --- |
| **Веза са стратешким циљем** | 4. Унапређен **квалитет и доступност услуга** у надлежности јединица локалне самоуправе | | |
| **Приоритет** | 4.3. Унапређивање услуга јавних установа | | |
| **Назив мјере** | **4.3.5. Подршка за континуирано праћење и унапређивање квалитета и доступности услуга јавних установа (уз осигурање родне равноправности)** | | |
| **Опис мјере са оквирним подручјима дјеловања** | Као и у случају управних и комуналних услуга, и ова мјера подразумијева развој и примјену инструмента за континуирано праћење доступности и квалитета, али за услуге обухваћене овим приоритетом, које су другачије природе и обухвата. Зато и пилотирање, разрада и ширење примјене инструмента треба да одразе те специфичности, уз поштовање истих захтјева у погледу осигурања родне равноправности и усклађености са CAF моделом, као и уклапања у оквир индекса квалитета и доступности услуга и индекса задовољства корисника који треба да се развију за праћење напретка у остваривању 4. стратешког циља.  При разради и реализацији ове мјере пожељна је синхронизација са мјерама 4.1.3. и 4.2.4. | | |
| **Индикатори за праћење резултата мјере** | **Индикатори** | **Полазне**  **вриједности** | **Циљне**  **вриједности** |
| Број ЈЛС које користе инструмент за праћење и унапређивање доступности услуга ЈУ | 0 | Сви градови и најмање 10 општина |
| **Развојни ефекат и допринос мјере остварењу приоритета** | Директан позитиван утицај на унапређивање квалитата и доступности услуга јавних установа. | | |
| **Индикативна финансијска конструкција са изворима финансирања** | Износ: Редовна средства, пројектна средства  Извор: Буџети ЈЛС, донатори | | |
| **Период спровођења мјере** | 2023-2028. | | |
| **Институција одговорна за координацију спровођења мјере** | МУЛС | | |
| **Носиоци спровођења мјере** | МЗСЗ, МУЛС, МСВ, ЈЛС, ЈУ, Гендер центар РС, организације цивилног друштва | | |
| **Циљне групе** | ЈЛС, ЈУ, грађани и други корисници услуга локалних ЈУ | | |

1. Граматички изрази употријебљени у овој стратегији за означавање мушког или женског рода подразумијевају оба пола. [↑](#footnote-ref-2)
2. Локалне самоуправе које су сертификоване по BFC стандарду, интензивно су радиле на испуњавању захтјева стандарда који се односе на стратешко планирање, рад канцеларија за локални економски развој, сарадњу јавног и приватног сектора кроз успостављање привредних савјета, успостављање система услуга за добијање дозволе за градњу, постојање аналитичких основа за подршку локалној пословној заједници и привлачење инвестиција, активности за промоцију улагања, предвидивост трошкова пословања и одговорно управљање финансијама, праћење динамике локалног тржишта рада, подршке развоју предузетништва, обезбјеђења адекватне и поуздане инфраструктуре и комуналних услуга. [↑](#footnote-ref-3)
3. Треба додати да је 2009. године усвојен додатни протокол Европске повеље, о праву на учешће у локалној власти, који је ступио на снагу 1. јуна 2012. године. Овај протокол Босна и Херцеговина није ратификовала. [↑](#footnote-ref-4)
4. Ladner, A., Keuffer, N. and Bastianen, A. (2021). Local Autonomy Index in the EU, Council of Europe and OECD countries (1990-2020). Release 2.0. Brussels: European Commission. Доступно на: <https://ec.europa.eu/regional_policy/en/information/publications/studies/2021/self-rule-index-for-local-authorities-in-the-eu-council-of-europe-and-oecd-countries-1990-2020> [↑](#footnote-ref-5)
5. Ради се о следећих седам димензија: **правна аутономија (правна заштита)** у односу на више нивое власти; **организациона аутономија** (мјери степен до којег су локалне власти у могућности да одлучују о аспектима свог политичког система и сопствене администрације); **обим примјене политика** (у којој мјери су ЈЛС ефективно укључене у пружање одговарајућих услуга; **eфективна политичка дискреција** (институционална дубина + ефективна политичка дискреција) описује низ задатака о којима локална управа ефективно одлучује и да ли ужива клаузулу о општој надлежности; **финансијска аутономија** (фискална аутономија + финансијска одрживост + слобода задуживања) комбинује варијабле везане за финансијска средства ЈЛС дајући им могућност да утичу на сопствени буџет; **немијешање** (системи финансијских трансфера + административни надзор) комбинује с једне стране значај који се даје општинама у оквиру државе и, с друге стране, степен до којег су општине контролисане од стране виших нивоа државе; **приступ** (централни или регионални приступ) мјери степен до којег су ЈЛС у могућности да утичу на политичке одлуке на вишим нивоима. [↑](#footnote-ref-6)
6. Укупан збир оцјена за цијелу БиХ за 2020. годину је 18,58. [↑](#footnote-ref-7)
7. Мали број бодова у извјесној мјери је условљен нижим степеном фискалне аутономије и финансијске одрживости ЈЛС у Федерацији БиХ него у РС. [↑](#footnote-ref-8)
8. https://www.rzs.rs.ba/static/uploads/bilteni/gradovi\_i\_opstine\_republike\_srpske/2021/Gradovi\_I\_Opstine\_Republike\_Srpske\_2021\_WEB\_II.pdf [↑](#footnote-ref-9)
9. Нема података о незапосленим лицима [↑](#footnote-ref-10)
10. Ради се о европском стандарду и експлицитној препоруци Конгреса локалних и регионалних власти Савјета Европе у односу на БиХ. [↑](#footnote-ref-11)
11. „Анализа проведених мјера у јединицама локалне самоуправе у Републици Српској за вријеме кризе изазване COVID-19 и препоруке за управљање локалним финансијама“, https://www.alvrs.com/cir/30.biblioteka.html [↑](#footnote-ref-12)
12. Главна служба за ревизију јавног сектора Републике Српске, *Извјештај ревизије учинка УПРАВЉАЊЕ НЕКРЕТНИНАМА У ЈЕДИНИЦАМА ЛОКАЛНЕ САМОУПРАВЕ*, Број: РУ 003-20, јул 2021. [↑](#footnote-ref-13)
13. http://europa.ba/wp-content/uploads/2018/06/Master-LGI-report-03062018-bhs-web.pdf [↑](#footnote-ref-14)
14. Tiebout, Charles M. (October 1956). "A pure theory of local expenditures". [*Journal of Political Economy*](https://en.wikipedia.org/wiki/Journal_of_Political_Economy). **64** (5): 416–424. [↑](#footnote-ref-15)
15. Није било могуће извршити процјену зато што недостају индикатори за праћење. [↑](#footnote-ref-16)
16. SWOT анализа: Strengths (Снаге), Weaknesses (Слабости), Opportunities (Прилике), Threats (Пријетње) [↑](#footnote-ref-17)
17. Односи се на 2021. годину, израчунато на основу података из Документа оквирног буџета Републике Српске за период 2023-2025. година. [↑](#footnote-ref-18)
18. Исто [↑](#footnote-ref-19)
19. MEG пројекат (УНДП) је увео у 31 ЈЛС у БиХ, од тога 10 из РС, систем управљања резултатима (PMF – Performance Management System). Планирано је да се у наредном периоду и у ЈЛС уведе алат за управљање квалитетом у јавној управи CAF – Common Assessment Framework, чија је примјена у републичким органима већ отпочела. [↑](#footnote-ref-20)
20. Позитивно мишљење о фин. извјештајима [↑](#footnote-ref-21)
21. Позитивно мишљење о усклађености [↑](#footnote-ref-22)
22. Иако тренутно не постоји свеобухватни индекс за мјерење доступности и квалитета услуга ЈЛС, требало би да се развије у току 2023. године на основу одговарајућег индекса који ће до тада бити у примјени у Србији. [↑](#footnote-ref-23)
23. Као и у случају претходног инекса. [↑](#footnote-ref-24)